<!-- wp:paragraph {"align":"center","style":{"typography":{"fontSize":20},"color":{"background":"#ccd7db"}}} -->
<p class="has-text-align-center has-background" style="background-color:#ccd7db;font-size:20px"><strong>สุดแกร่ง! อัญชิสา ตัดเชือกหญิงเดี่ยวควง พัชรินทร์ ชิงศึกคู่ หวดไทยแลนด์</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสอาชีพ รายการ "ไทยแลนด์ แชมป์เปี้ยนชิพ" ประจำปี 2568 สนาม 5 ชิงเงินรางวัลรวม 600,000 บาท ที่สนามเทนนิสศรีชาพันธุ์ จ.ขอนแก่น เมื่อวันที่ 6 มิ.ย. 2568 ในประเภทเดี่ยวเข้าสู่รอบก่อนรองชนะเลิศ อัญชิสา ฉันทะ นักเทนนิสสาวประจวบคีรีขันธ์ ซึ่งเป็นมือวางอันดับ 2 ของรายการ ทะยานสู่รอบตัดเชือก ในประเภทหญิงเดี่ยว ได้สำเร็จ หลังจากโชว์ฟอร์มแชมป์หญิงเดี่ยวศึกไทยแลนด์ฯ สนาม 3 ของปีนี้ ปราบรุ่นน้องดาวรุ่ง พรนภัส หงส์จำรัสศิลป์ จากนครปฐม 2-0 เซต 6-2 และ 6-1 ในรอบรองชนะเลิศ อัญชิสา จะพบกับ พิมพ์มาดา ทองคำ จากสุราษฎรธานี ที่ฟอร์มกำลังฮอต เอาชนะ นาตาชา แสงพระจันทร์ จากชัยภูมิ ลูกครึ่งไทย-ลาว 2-0 เซต 7-5 และ 6-2 นอกจากนี้ อัญชิสา ยังผ่านเข้ารอบชิงชนะเลิศ ในประเภทหญิงคู่ โดย อัญชิสา จับคู่กับ พัชรินทร์ ชีพชาญเดช จากขอนแก่น เอาชนะ ณัฐวดี ตั้งสิชฌนกุล และ สาริศา ทำใหม คู่นักหวดเจ้าถิ่น ขอนแก่น ในรอบรองชนะเลิศ 2-0 เซต 6-3, 6-0</p>
<!-- /wp:paragraph -->

<!-- wp:paragraph -->
<p>ขณะที่ประเภทชายเดี่ยว รอบก่อนรองชนะเลิศ จิรัฏฐ์ นวสิริสมบูรณ์ นักเทนนิสหนุ่ม กทม. มือวางอันดับ 1 ของรายการ ผ่านเข้ารอบด้วยการเอาชนะ ภูดิถ ปภัสร์สิริกุล จากนครราชสีมา ด้วยสกอร์ 6-4 และ 3-0 Ret. (รีไทร์) ซึ่ง ภูดิถ ขอถอนตัวออกจากการแข่งขัน เนื่องมีอาการเจ็บกล้ามเนื้อท้อง จิรัฏฐ์ ผ่านเข้ารอบรองชนะเลิศ พบกับ คงทรัพย์ คงคา จาก กทม. ที่ในรอบก่อนรองฯ เฉือนชนะ ณัฏฐญุตม์ นิธิธนนนต์ จากอุดรธานี 2-1 เซต ด้วยสกอร์ 4-6, 6-3 และ 6-2 ในส่วนผลการแข่งขันคู่อื่น ๆ มีดังนี้ หญิงเดี่ยว รอบก่อนรองชนะเลิศ พัชรินทร์ ชีพชาญเดช (ขอนแก่น) ชนะ พิมพ์มาดา ลิม (กทม.) 6-0, 6-0 ลีเดียร์ พอดโกริซานี่ (สุราษฎร์ธานี) ชนะ กมรวรรณ ก้อนศิลา (นนทบุรี) 6-1, 7-5 ชายเดี่ยว รอบก่อนรองชนะเลิศ ฐานทัพ สุขสำราญ (ลพบุรี) ชนะ เตชธรรม ศรีเสน (ประจวบคีรีขันธ์) 6-0, 6-1 กฤติน โกยกุล (พังงา) แพ้ เซเมน วอโรนิน 7-6(5), 2-6 และ 0-5 Ret. (ตะคริว) หญิงคู่ รอบรองชนะเลิศ พิมพ์มาดา ลิม /พิมพ์ลภัส ลิม (กทม.) ชนะ สุกฤตา สุขแก้ว (พัทลุง) /พรนภัส หงส์จำรัสศิลป์ (นครปฐม) 6-2, 6-4</p>
<!-- /wp:paragraph -->

<!-- wp:paragraph -->
<p>ชายคู่ รอบรองชนะเลิศ วีรวิชญ์ กำพุฒ (กทม.) /กีรติ ศิริบุตรวงศ์ (นนทบุรี) ชนะ ภูดิถ ปภัสร์สิริกุล (นครราชสีมา) /วรเมธ บุญพึ่ง (สุรินทร์) 6-4, 3-6 และซูเปอร์ไทเบรก 17-15 นพดล น้อยกอ (พิจิตร) /ธีรภัทร ขันติวีรวัฒน์ (ขอนแก่น) ชนะ เซเมน วอโรนิน /แม็กซิม โคโลโมเอตส์ 6-3, 4-6 และซูเปอร์ไทเบรก 11-9 คู่ผสม รอบรองชนะเลิศ ลัลดา กำหอม /ฐานทัพ สุขสำราญ ชนะ พิมพ์มาดา ทองคำ /จิรัฏฐ์ นวสิริสมบูรณ์ 6-4, 6-4 นิติศักดิ์ เมืองเหนือ /ณพัฐธิกา ราศรี (อุบลราชธานี) ชนะ ลีเดียร์ พอดโกริซานี่ (สุราษฎร์ธานี) /กฤติน โกยกุล (พังงา) 4-6, 2-1 Ret. (กฤตินเวียนศีรษะ)</p>
<!-- /wp:paragraph -->

<!-- wp:image {"id":49954,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/06/504984998_1140336194796028_8007326645533810127_n-1024x683.jpg" alt="" class="wp-image-49954"/></figure>
<!-- /wp:image -->