<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#0067a3"}}} -->
<p class="has-text-align-center has-vce-bg-color has-text-color has-background" style="background-color:#0067a3;font-size:22px"><strong>ทีมหวดยู14ชายสุดต้านเต็ง1<br>นัดเปิดศึกโลกคัดโซนเอเชีย<br>แมทช์2ดวลอุซเบฯ ลั่นสู้เต็มสูบ</strong></p>
<!-- /wp:paragraph -->

<!-- wp:code -->
<pre class="wp-block-code"><code>  การแข่งขันเทนนิสเยาวชนชิงแชมป์โลก ประเภททีมชาย รุ่นอายุไม่เกิน 14 ปี "2023 ไอทีเอฟ เวิลด์ เทนนิส จูเนียร์ ทีม คอมเพทติชั่นส์" คัดเลือกตัวแทนโซนเอเชีย/โอเชียเนีย ที่เมืองกูชิง รัฐซาราวัก ประเทศมาเลเซีย เมื่อวันที่ 27 มี.ค.2566 ได้มีพิธีเปิดการแข่งขัน โดย "โค้ชจิม" จ่าสิบเอก สหทัศน์ ศุภกิจ ผู้ฝึกสอนเทนนิสทีมชาติไทย และนายจรันตน์ จันทินมาธร ผู้ช่วยผู้ฝึกสอน ได้นำ 3 นักเทนนิสเยาวชนชายทีมชาติไทย รุ่นอายุไม่เกิน 14 ปี "ไพน์" ธรรม์ พันธราธร, "ริว" ริว โกฏิกุล และ "กล้อง" กานต์ธัช สุรฤทธิ์โยธิน เข้าร่วมในพิธีเปิดด้วย
  ด้านการแข่งขันรอบแรก แข่งขันแบบแบ่งกลุ่มพบกันหมดในแต่ละสาย คัดเอาทีมอันดับ 1-2 ของสาย ผ่านเข้าสู่รอบ 8 ทีมสุดท้าย (แข่งขันแบบน็อกเอาท์) สำหรับ ทีมไทย อยู่สาย เอ ร่วมกับ เกาหลีใต้ (ทีมวาง 1), คีร์กีซสถาน และอุซเบกิสถาน (ทีมวาง 6) โดยทีมที่ผ่านเข้าสู่รอบ 4 ทีมสุดท้าย จะได้เป็นตัวแทนโซนเอเชีย/โอเชียเนีย ไปแข่งขัน "2023 ไอทีเอฟ เวิลด์ เทนนิส จูเนียร์ ไฟนอลส์" รอบสุดท้ายของโลกต่อไป
  ทีมไทย ลงเล่นนัดแรกกับ เกาหลีใต้ ผลการแข่งขัน ปรากฏว่า ทีมไทยสุดต้านทีมเต็ง 1 ของรายการ พ่ายไป 3 คู่รวด โดยคู่แรก เดี่ยวมือสอง ริว แพ้ โช มิน ฮุค 0-2 เซต 6-7(0-7), 1-6 เดี่ยวมือหนึ่ง ธรรม์ แพ้ คิม วอน มิน 0-2 เซต 3-6, 2-6 และประเภทชายคู่ ริว กับ กานต์ธัช พ่ายให้แก่ โช มิน ฮุค กับ คิม ดอง มิน 0-2 เซต 3-6, 2-6
  "โค้ชจิม" กล่าวว่า สำหรับแมทช์แรกเจอเกาหลีใต้ ทีมวาง 1 ของรายการ แม้ทีมไทยจะแพ้แต่นักกีฬาไทยได้พยายามสู้เต็มที่แล้ว เนื่องจากคู่แข่งขันแข็งแกร่งกว่า อย่างไรก็ตาม สำหรับการแข่งขันรอบแบ่งกลุ่มพบกันหมดอีก 2 นัด จะพยายามเก็บชัยชนะให้ได้ ตอนนี้นักกีฬาไทยยังมีขวัญและกำลังใจที่ดี สำหรับการแข่งขันนัดต่อไปนั้น ทีมไทยจะพบกับอุซเบฯ ทุกคนจะพยายามสู้เต็มที่และทำให้ดีที่สุด เพื่อโอกาสในการผ่านเข้าสู่รอบ 8 ทีมสุดท้ายต่อไป</code></pre>
<!-- /wp:code -->

<!-- wp:image {"id":36618,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/03/B2E77CEE-8642-4BF1-ACEB-317089D87557-768x1024.jpeg" alt="" class="wp-image-36618"/></figure>
<!-- /wp:image -->