<!-- wp:paragraph {"align":"center","style":{"typography":{"fontSize":20},"color":{"background":"#b8cdd6"}}} -->
<p class="has-text-align-center has-background" style="background-color:#b8cdd6;font-size:20px"><strong>“พิมพ์พิศา” ได้รองแชมป์หญิงคู่ เทนนิสเอทีเอฟ ยู14 ที่บาห์เรน</strong></p>
<!-- /wp:paragraph -->

<!-- wp:paragraph -->
<p>“มุกดา” พิมพ์พิศา วงษ์วานิชขจร นักเทนนิสเยาวชนไทย ได้รองแชมป์ประเภทหญิงคู่ การแข่งขันเทนนิสเยาวชนรุ่นอายุไม่เกิน 14 ปี ของสหพันธ์เทนนิสแห่งเอเชีย รายการ “เอทีเอฟ 14 แอนด์ อันเดอร์” ที่ประเทศบาห์เรน เมื่อวันที่ 11 พ.ค.68 เป็นการแข่งขันประเภทหญิงคู่ รอบรองชนะเลิศและรอบชิงชนะเลิศ โดยในรอบรองชนะเลิศ พิมพ์พิศา จับคู่กับ ชิโฮะ ชิราอิ จากญี่ปุ่น ยังเล่นกันอย่างเข้าขา เอาชนะ อแมนด้า เถิง กับ ออเดรย์ เถิง คู่จากมาเลเซีย 2-0 เซต 6-4, 6-1 คู่ของ พิมพ์พิศา กับ ชิราอิ ผ่านเข้ารอบชิงชนะเลิศ พบกับ ปัดมาพริยา ราเมช กับ วสุนทรา บาลาจี คู่จากอินเดีย แต่ปรากฏว่า ชิราอิ ต้องเดินทางกลับประเทศก่อน ทำให้คู่ของ พิมพ์พิศา กับ ชิราอิ ต้องขอยอมแพ้ และได้รองแชมป์ ส่วนคู่อินเดียคว้าแชมป์ไปครอง</p>
<!-- /wp:paragraph -->

<!-- wp:paragraph -->
<p>ส่วนผลหญิงเดี่ยว รอบจัดอันดับ 9-12 พิมพ์พิศา ชนะ วิคตอเรีย คาร์เพนโก้ 2-0 เซต 4-0, 4-0 ผ่านเข้ารอบจัดอันดับ 9-10 แพ้ให้กับ ดิยา ทวิกุมาร จากอินเดีย 0-2 เซต 2-4, 4-5(4-7) ทำให้ พิมพ์พิศา จบอันดับ 10 ของการแข่งขันด้าน เดวิด อวายู นักเทนนิสเยาวชนไทยอีกคน ลงแข่งขันทั้งประเภทชายเดี่ยวและชายคู่ผลชายเดี่ยว รอบแรก เดวิด เป็นมือวาง 6 ของรายการ ชนะ อาลี อัล เคย์ยัต จากบาห์เรน 2-0 เซต 6-4, 6-1 ผ่านเข้ารอบสอง แพ้ ฮีต กานดอริยา จากอินเดีย 0-2 เซต 4-6, 4-6 ส่วนรอบจัดอันดับ 13-16 เดวิด แพ้บาย ประเภทชายคู่ รอบแรก เดวิด จับคู่กับ แมทธิว เตย์ จากสิงคโปร์ แพ้ รานบีร์ สันทุ กับ ทานิช นันดา จากอินเดีย 0-2 เซต 3-6, 4-6</p>
<!-- /wp:paragraph -->

<!-- wp:image {"id":49393,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/05/495580431_1121298960033085_6510492234801618537_n-768x1024.jpg" alt="" class="wp-image-49393"/></figure>
<!-- /wp:image -->