<p style="text-align: center;"><strong><span style="font-size: 14pt;">"เพียงธาร"ควงสาวจีนลิ่วก่อนรองฯหวดโคฟุ</span></strong></p>
"เอิร์ธ" เพียงธาร ผลิพืช นักหวดไทยวัย 26 ปี จับคู่ จาง ไค่ หลิน นักเทนนิสจีน ลิ่วเข้ารอบก่อนรองชนะเลิศ หญิงคู่ ศึกเทนนิส ไอทีเอฟ เวิลด์ ทัวร์ รายการ "โคฟุ อินเตอร์เนชั่นแนล โอเพ่น เทนนิส 2019" ชิงเงินรางวัลรวม 25,000 ดอลลาร์สหรัฐ ที่เมืองโคฟุ ประเทศญี่ปุ่น ได้สำเร็จ หลังช่วยกันหวดเอาชนะ คู่มือ 1 ของรายการ คัง เจีย ยี่ กับ ลู่ จิง จิง คู่นักเทนนิสจีน 2-0 เซตด้วยสกอร์ 6-4 และ 6-3
ขณะที่ ลักษิกา คำขำ กับ ณัฐนิดา หลวงแนม จับคู<span class="text_exposed_show">่กันลงหวดรอบแรก แต่ก็ไม่สามารถผ่านเข้ารอบต่อไปได้หลังปราชัยให้กับ เซี๊ยะ ยู่ เชียะ จากไต้หวัน กับ อิริกะ เซมะ จากญี่ปุ่น คู่มือวาง 3 ของรายการ 0-2 เซตด้วยสกอร์ 6-7(1) และ 1-6
ด้านหญิงเดี่ยว รอบคัดเลือก รอบแรก เพียงธาร พลาดท่าพ่าย ทาร่า มัวร์ นักหวดจากสหราชอาณาจักร 5-7, 6-7(4)
(แฟ้มภาพ)</span>