<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#0018a3"}}} -->
<p class="has-text-align-center has-vce-bg-color has-text-color has-background" style="background-color:#0018a3;font-size:22px"><strong>เปิดฉากแแล้ว "ไอทีเอฟ สัปดาห์ 8" ที่วลัยลักษณ์</strong></p>
<!-- /wp:paragraph -->

<!-- wp:code -->
<pre class="wp-block-code"><code>       ศึกกีฬาลูกสักหลาดนานาชาติ ไทยแลนด์-ไอทีเอฟ เวิลด์ เทนนิส ทัวร์ 2023 เข้าสู่สัปดาห์ที่ 8 เมื่อวันที่ 27 ส.ค. 2566 โดยเทนนิสหญิง รายการ ไอทีเอฟ โปร เซอร์กิต พรีเซนเต็ด บาย เอสเอที (6) ชิงเงินรางวัลรวม 25,000 ดอลลาร์สหรัฐ หรือประมาณ 889,750 บาท และเทนนิสชาย รายการ ไอทีเอฟ เมนส์ เวิลด์ ทัวร์ 2023 (2) ชิงเงินรางวัลรวม 15,000 ดอลลาร์สหรัฐ หรือประมาณ 533,850 บาท ปักหลักชิงชัยกันที่สนามเทนนิส ภายในสนามกีฬากลางตุมปัง ม.วลัยลักษณ์ จ.นครศรีธรรมราช
       การเป็นเจ้าภาพจัดการแข่งขันระหว่าง สมาคมกีฬาลอนเทนนิสแห่งประเทศไทย ในพระบรมราชูปถัมภ์ ร่วมกับ มหาวิทยาลัยวลัยลักษณ์ ทำให้นักเทนนิสไทยได้รับโอกาสเข้าร่วมการแข่งขันจำนวนมาก โดยมีผลการแข่งขันในวันแรก ซึ่งเปิดฉากด้วยรอบคัดเลือก เพื่อหานักกีฬาสู่รอบเมนดรอว์ต่อไป ดังนี้
       ประเภทชายเดี่ยว รอบคัดเลือกรอบแรก ฐานทัพ สุขสำราญ (วาง 15) ชนะ จอร์แดน ชิว (สหรัฐฯ) 6-2, 6-4 ปรัชญา อิสโร (วาง 14) ชนะ อนพัช ทิมางกูร 6-3, 6-2 คงทรัพย์ คงคา (วาง 16) ชนะ วู ฮา มินห์ ดั๊ค (เวียดนาม) 6-2, 5-7 และ 10-6
       ยุทธนา เจริญผล (วาง 13) ชนะ อี จุนฮยอน (เกาหลีใต้) 6-2, 6-4 ชานนท์ พูลสวัสดิ์ แพ้ โคดี้ เพียร์สัน (วาง 1-ออสเตรเลีย) 1-6, 3-6 ธีรภัทร ขันติวีรวัฒน์ แพ้ ตรินห์ ลินห์ เกียง (วาง 10-เวียดนาม) 3-6, 1-6 ทรงฤทธิ์ เดวิด จั่นบุบผา แพ้ เรียวทาโร่ ทากูจิ (วาง 7-ญี่ปุ่น) 0-6, 0-6 ธนกร ศรีรัตน์ แพ้ เชส เฟอร์กูสัน (วาง 5-ออสเตรเลีย) 7-6(7), 4-6 และซูเปอร์ไทเบรก 3-10
       ด้านประเภทหญิงเดี่ยว รอบคัดเลือกรอบแรก ภาวินี ร่วมรักษ์ แพ้ หลิว ฟางโจว (วาง 10-จีน) 0-6, 1-6 เวียร่า ดีเพิ่ม แพ้ หวัง เจียฉี (วาง 12-จีน) 1-6, 3-6 ญาตาวี ฉิมฉ่ำ แพ้ มิชิกะ โอเซกิ (วาง 7-ญี่ปุ่น) 4-6, 1-6 ชมภู่ทิพย์ จันดาเขต แพ้ ซีล เดไซ (วาง 13-อินเดีย) 5-7, 2-6
       สำหรับผลการแข่งขันคู่อื่น ๆ ดูรายละเอียดได้ที่ https://www.itftennis.com/en/tournament/m15-nakhon-si-thammarat/tha/2023/m-itf-tha-08a-2023/order-of-play/</code></pre>
<!-- /wp:code -->

<!-- wp:image {"id":38863,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/08/IMG_3450-1024x684.jpeg" alt="" class="wp-image-38863"/></figure>
<!-- /wp:image -->