<!-- wp:paragraph {"align":"center","style":{"typography":{"fontSize":20},"color":{"background":"#d1dce0"}}} -->
<p class="has-text-align-center has-background" style="background-color:#d1dce0;font-size:20px"><strong>ฟอร์มฮอต! "ริว" ฉลุยรอบก่อนรองฯทั้งเดี่ยวและคู่ ในศึกไอทีเอฟที่อินโดฯ</strong></p>
<!-- /wp:paragraph -->

<!-- wp:paragraph -->
<p>นักเทนนิสเยาวชนไทย "ริว โกฏิกุล" คว้าชัยได้ทั้งประเภทเดี่ยวและคู่ ในการแข่งขันเทนนิสเยาวชนนานาชาติ ไอทีเอฟ เวิลด์ เทนนิส ทัวร์ จูเนียร์ส เก็บคะแนนเยาวชนโลก J30 Sukoharjo รายการ Detec International Junior Championship (ดีเทค อินเตอร์เนชั่นแนล จูเนียร์ แชมเปี้ยนชิพ) ระดับ เจ 30 ที่ประเทศอินโดนีเซีย เมื่อวันที่ 29 พ.ค. 2568 ประเภทชายเดี่ยว รอบสาม (16 คน) ริว ในวัย 16 ปี มือ 1129 เยาวชนโลก ซึ่งเป็นมือวางอันดับ 5 ของรายการนี้ เอาชนะ โอม กุมารัน ชินนัสวามี วัย 17 ปี จากออสเตรเลีย มือ 1424 เยาวชนโลก และเป็นมือวางอันดับ 11 ของรายการ 2-0 เซต 6-4 และ 6-0 ริว ผ่านเข้ารอบก่อนรองชนะเลิศ หรือรอบ 8 คนสุดท้าย พบกับ เอ็ม มูเรสซี มูกอริบ วัย 16 ปี จากอินโดนีเซีย มือ 1799 เยาวชนโลก ซึ่งเป็นมือวางอันดับ 14 ของรายการ นอกจากนี้ ริว ยังคว้าชัยในประเภทชายคู่ รอบสอง (16 คู่) โดย ริว จับคู่กับ โจอาคิม มิคากุนาวัน จากอินโดนีเซีย เป็นคู่มือวางอันดับ 3 ของรายการ ช่วยกันหวดเอาชนะ กิฟต์เบรน ริซคเซน ฟาดเฮอซี และ ราฟา เจโคเนีย เวอร์ดาสโก มังกุนซอง คู่นักหวดเจ้าถิ่นได้อย่างหวุดหวิด 2-1 เซต ด้วยสกอร์ 6-4, 1-6 และซูเปอร์ไทเบรก 10-8 ส่งผลให้คู่ของ ริว ผ่านเข้ารอบก่อนรองชนะเลิศทันที</p>
<!-- /wp:paragraph -->

<!-- wp:paragraph -->
<p>ด้าน ธรรมะ โคศิริ นักเทนนิสไทย วัย 14 ปี มือ 1813 เยาวชนโลก มือวางอันดับ 15 ของรายการ ต้องหยุดผลงานไว้ที่รอบสาม (16 คน) หลังปราชัยให้แก่ เอ็ม อัคมัล จูไนนี่ นักหวดเจ้าถิ่น วัย 18 ปี มือ 1135 เยาวชนโลก ซึ่งเป็นมือวาง 4 ของรายการ 0-2 เซต 3-6, 0-6 และประเภทชายคู่ ธรรมะ กับ คู บอน ฮง จากเกาหลีใต้ เป็นคู่มือวางอันดับ 7 ของรายการ แพ้ให้แก่คู่เจ้าถิ่น เอ็ม อัคมัล จูไนนี และ แรงก้า วิษณุ เกรสนา ราฟานสยาห์ 0-2 เซต 2-6, 2-6</p>
<!-- /wp:paragraph -->

<!-- wp:image {"id":49768,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/06/502732018_1134712382025076_3409605385889391908_n.jpg" alt="" class="wp-image-49768"/></figure>
<!-- /wp:image -->