<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#7600a3"}}} -->
<p class="has-text-align-center has-vce-bg-color has-text-color has-background" style="background-color:#7600a3;font-size:22px"><strong>"ตรัย"หืดจับลิ่วชิง"แดนไทย"<br>"โชติรินทร์"ปะทะ"จิณห์นิภา"<br>เทนนิสเยาวชนประเทศไทย ครั้งที่ 61</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสเยาวชนเพื่อความชนะเลิศแห่งประเทศไทย ครั้งที่ 61 ประจำปี 2566 ชิงถ้วยพระราชทาน พระบาทสมเด็จพระเจ้าอยู่หัว และสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 2 เม.ย.ที่ผ่านมา ในรุ่นอายุไม่เกิน 8 ปี และ 14 ปี เข้าสู่รอบรองชนะเลิศ
       คู่ที่น่าสนใจ ประเภทชายเดี่ยว รุ่นอายุไม่เกิน 14 ปี รอบรองชนะเลิศ "น้องตรัย" ตรัย ศรีเสน นักเทนนิสจากประจวบคีรีขันธ์ มือวาง 1 ของรายการ และมือ 4 ของไทย พบกับ "น้องจูเนียร์" วีรวิชญ์ กำพุฒ จากกรุงเทพฯ มือวาง 3 ของรายการ และมือ 7 ของไทย ผลปรากฏว่า หลังจากทั้งคู่ใช้ชั้นเชิงสู้กันเกือบ 3 ชั่วโมง และจบลงด้วยการด้วยไทเบรกในเซตสุดท้าย เป็น ตรัย ที่เฉือนชนะไป 2-1 เซต 2-6, 6-4 และ 7-6 ไทเบรก 7-5 ตรัย ควงแร็กเกตคู่ใจทะยานสู่รอบชิงชนะเลิศ ไปพบกับ "น้องแดน" แดนไทย ตาก้อง จากปทุมธานี มือวาง 4 และมือ 8 ของไทย ที่ตัดเชือกชนะ "น้องเต" เตชธรรม ศรีเสน จากประจวบคีรีขันธ์ มือวาง 8 และมือ 14 ของไทย ซึ่งเป็นพี่ชายของตรัย ได้ 2 เซตรวด 6-0, 6-2
       ด้านประเภทหญิงเดี่ยว รุ่นอายุไม่เกิน 14 ปี รอบรองชนะเลิศ "น้องเบียร์" โชติรินทร์ แก้วก่า นักเทนนิสจากชลบุรี มือวาง 4 ของรายการ และมือ 6 ของไทย เรียกฟอร์มเก่งออกมาสู้กับ "น้องริโอะ" ริโอะ ฮิกาชิ จากกรุงเทพฯ มือวาง 2 ของรายการ และมือ 4 ของไทย จนสามารถเอาชนะได้ 2-0 เซต 6-3, 6-1 โชติรินทร์ ผ่านเข้าไปชิงชนะเลิศกับ "น้องจีนนี่" จิณห์นิภา ตราชูวณิช นักหวดจากเพชรบุรี ดีกรีทีมชาติ มือวาง 3 และมือ 5 ของไทย ที่ตัดเชือกชนะ "น้องแพลน" ณัฐรดา ผลเจริญ จากกรุงเทพฯ มือวาง 12 และมือ 15 ของไทย 2-0 เซต 6-2, 6-0
       ในส่วนผลการแข่งขันคู่อื่น ๆ มีดังนี้ รุ่นอายุไม่เกิน 8 ปี รอบรองชนะเลิศ ชายเดี่ยว ปกเกล้า รุ่งเรืองชัยเจริญ (มือวาง 1-อุดรธานี) ชนะ นวรินทร์ ผลากรกุล (มือวาง 4-กทม.) 4-1, 4-1 จิณเจษฎ์ เจนวาณิชย์ (กทม.) ชนะ จิรายุ ศรีสว่าง (มือวาง 2-สงขลา) 4-1, 4-1 และหญิงเดี่ยว ปัณณิภา ธาดาตั้งสกุล (มือวาง 3-ชลบุรี) ชนะ จัสมิน มณีชยางกูร (สงขลา) 4-0, 4-1 พิชญธิดา แก้วเกาะสะบ้า (มือวาง 4-ยะลา) ชนะ โชติกา ลิ่มมานะกุล (มือวาง 2-ภูเก็ต) 4-1, 0-4 และซูเปอร์ไทเบรก 10-3
       ด้านประเภทคู่ รุ่นอายุไม่เกิน 8 ปี รอบรองชนะเลิศ ชายคู่ นวรินทร์ ผลากรกุล (กทม.)-อริย์ธัช ตันติบารมีวิชญ์ (กทม.) ชนะ ปาระมี สนธิชัย (เชียงราย)-ณัฐพัฒน์ ศรีสุข (เชียงราย) 0-4, 4-0 และซูเปอร์ไทเบรก 10-8 /จิรายุ ศรีสว่าง (สงขลา)-ปกเกล้า รุ่งเรืองชัยเจริญ (อุดรธานี) ชนะ วัชสัณห์ ตัณฑเศรณีวัฒน์ (นครราชสีมา)-เตชิต พูลบำเพ็ญ (กทม.) 4-2, 4-2 ขณะที่หญิงคู่ โชติกา ลิ่มมานะกุล (ภูเก็ต)-ณัฐธยาน์ ศิริสุวรรณ์ (เชียงราย) ชนะ ชนิชา มาตรวังแสง (ขอนแก่น)-พิชญธิดา แก้วเกาะสะบ้า (ยะลา) 5-4(2), 4-1 /ปัณณิภา ธาดาตั้งสกุล (ชลบุรี)-บุณรดา ทิโบโก (ตรัง) ชนะ นานะมิ อิมาดะ (ชลบุรี)-ปวรวรรณ ฉัตรมาศ (ชลบุรี) 4-1, 4-0
       สำหรับผลการแข่งขันคู่อื่น ๆ ดูรายละเอียดได้ที่ https://www.tour.ltat.org/tournaments-factsheet-acceptance-MTI1MA==.html</code></pre>
<!-- /wp:code -->

<!-- wp:image {"id":36714,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/04/E410DFC8-AC12-4B63-B9D1-6808B9A4D142-731x1024.jpeg" alt="" class="wp-image-36714"/></figure>
<!-- /wp:image -->