<!-- wp:paragraph {"align":"center","style":{"typography":{"fontSize":20},"color":{"background":"#d6e8ef"}}} -->
<p class="has-text-align-center has-background" style="background-color:#d6e8ef;font-size:20px"><strong>"ปัณณพรรธน์-ฌาน" ขึ้นแท่นแชมป์ชายคู่เทนนิสแอลทีเอที เอเชี่ยน โฟร์ทีนฯ 2025 </strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนเอเชีย รุ่นอายุไม่เกิน 14 ปี เก็บคะแนนสะสม ระดับเกรด 2 รายการ "แอลทีเอที เอเชี่ยน โฟร์ทีน แอนด์ อันเดอร์ 2025" ครั้งที่ 4 ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 5 มิ.ย. 2568 มีพิธีมอบรางวัลในประเภทคู่ โดย น.ส.ขนิษฐา ศรีตะวัน กรรมการอำนวยการสมาคมกีฬาลอนเทนนิสแห่งประเทศไทย ในพระบรมราชูปถัมภ์ เป็นประธานมอบรางวัลให้แก่นักกีฬา ประเภทชายคู่ รอบชิงชนะเลิศ คู่นักหวดเด็กไทยพบกันเอง และเป็น ปัณณพรรธน์ นิ่มนวลกุล กับ ฌาน เลาอมรพาณิชย์ คู่มือวางอันดับ 1 ของรายการ ที่ผนึกกำลังช่วยกันหวดเอาชนะคู่พี่น้อง ฟาโรห์ กับ ลีโอ โกวิทวัฒนชัย คู่มือวางอันดับ 2 ของรายการ 2-0 เซต 6-2, 7-5 คว้าแชมป์ชายคู่ไปครองร่วมกัน ทางด้านหญิงคู่ รอบชิงชนะเลิศ พิมพ์พิศา วงษ์วานิชขจร เยาวชนไทย และ บาตริเซีย ไซฟุล จากมาเลเซีย คู่มือวางอันดับ 1 ของรายการ พ่ายการดวลซูเปอร์ไทเบรกให้แก่ เฮลิน ชู จากฮ่องกง และ อี ซูริ จากเกาหลีใต้ ทำให้ คู่ของ พิมพ์พิศา พ่ายไป 1-2 เซต 6-0, 4-6 และซูเปอร์ไทเบรก 4-10 ได้รองแชมป์ </p>
<!-- /wp:paragraph -->

<!-- wp:paragraph -->
<p>ขณะที่ประเภทชายเดี่ยว รอบรองชนะเลิศ นักเทนนิสไทยโคจรมาแข่งขันกันเองทั้ง 2 คู่ โดยคู่แรก ฟาโรห์ โกวิทวัฒนชัย มือวาง 3 เอาชนะ ฌาน เลาอมรพาณิชย์ มือวาง 2 ได้ 2-0 เซต 7-5, 6-1 ส่วนอีกคู่ ปัณณพรรธน์ นิ่มนวลกุล มือวาง 4 เอาชนะ พิชญ์พงษ์ จีนาพันธุ์ ด้วยสกอร์ 6-1 ทั้งสองเซต ฉะนั้น คู่ชิงชนะเลิศ ประเภทชายเดี่ยว จึงเป็นการพบกันระหว่าง ฟาโรห์ กับ ปัณณพรรธน์ ทางด้านหญิงเดี่ยว รอบรองชนะเลิศ พิมพ์พิศา วงษ์วานิชขจร นักหวดเยาวชนไทย มือวาง 1 ของรายการ ยังเล่นได้อย่างเฉียบคม เอาชนะ บาตริเซีย ไซฟุล มือวาง 4 จากมาเลเซีย ได้อย่างขาดลอย 2-0 เซต 6-1, 6-0 พิมพ์พิศา จะชิงชนะเลิศกับ ณิชวรัชญ์ พลอยเกษมสุข ที่ตัดเชือกชนะ อาร์ภรนันท์ โซเฟีย แสงสุชาติ มือวาง 2 ของรายการ 2-0 เซต 6-0, 6-3</p>
<!-- /wp:paragraph -->

<!-- wp:image {"id":49930,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/06/504344197_1139559834873664_251157141267234357_n-1024x683.jpg" alt="" class="wp-image-49930"/></figure>
<!-- /wp:image -->