การแข่งขันเทนนิสเยาวชนเพื่อความชนะเลิศแห่งประเทศไทย ครั้งที่ 55 ชิงถ้วยพระราชทาน ณ สนามกีฬาเฉลิมพระเกียรติ 80 พรรษา 5 ธันวา 2550 นครราชสีมา เมื่อวันที่ 2 ธันวาคม 2560 เป็นวันแรก คู่ที่น่าสนใจในประเภทชายเดี่ยว รุ่นอายุไม่เกิน 16 ปี รอบแรก พีระภัทร เด็ดทองหลาง มือวางอันดับ 1 ของรายการจากสมุทรปราการ ได้บายรอบแรก รอบสองสามารถเอาชนะ ธนธรณ์ เหิมศรีชาติ จากอุบลราชธานี ได้อย่างขาดลอย 2-0 เซต 6-0, 6-0 ผ่านเข้ารอบก่อนรองชนะเลิศต่อไป
<span class="text_exposed_show">ด้าน เจ้าซัน เศรษฐดาวิทย์ จากขอนแก่น ก็โชว์ฟอร์มเก่ง รอบแรกเอาชนะ สิมิลัน วิริยะ จากนครราชสีมา 6-3, 6-1 จากนั้นรอบสองยังเล่นได้ดีต่อเนื่อง เอาชนะ “เต็ง 4” อนพัช ทิมางกูร จากกรุงเทพฯ ได้ 2-1 เซต 6-4, 3-6, 10-8 ผ่านเข้ารอบก่อนรองชนะเลิศได้เช่นกัน</span>
<div class="text_exposed_show">

ประเภทหญิงเดี่ยว รุ่นอายุไม่เกิน 16 ปี รอบแรก วิภาพร กลิ่นขำ จากพิษณุโลก ไล่ต้อนเอาชนะ ชนิกานต์ นาคอุดม จากนนทบุรี ได้อย่างขาดลอย 2-0 เซต 6-1, 6-0 ผ่านเข้ารอบสอง ชน "เต็ง1" ณัฏฐณิชา แก้วเจริญวงษ์ มือวางอันดับ 1 ของรายการจากขอนแก่น ที่ได้บายรอบแรก

ส่วนหญิงเดี่ยว รุ่นอายุไม่เกิน 12 ปี ซึ่งแข่งขันวันเดียว 2 รอบ คู่ที่น่าสนใจ อัจฉราพร วรรณโพธิ์ มือวางอันดับ 1 ของรายการจากอำนาจเจริญ ซึ่งได้บายรอบแรก ลงเล่นรอบสองกับ กมลชนก สายแวว จากจันทบุรี (รอบแรก กมลชนก ชนะ มัชฌิม มาลยาภรณ์ จากพิษณุโลก 4-0, 4-0) และผลปรากฎว่า อัจฉราพร เฉือนเอาชนะ กมลชนก 2-1 เซต 2-4, 5-4 (3), 10-6 ผ่านเข้ารอบก่อนรองชนะเลิศต่อไป
<img class="aligncenter size-full wp-image-3368" src="https://www.bucket.cloudaccess9.com/ltatorg/2017/12/24294037_1625434327479529_7347566306484967893_n.jpg" alt="" width="960" height="640" />
<img class="aligncenter size-full wp-image-3372" src="https://www.bucket.cloudaccess9.com/ltatorg/2017/12/24176854_1625434577479504_8837918081269618509_n.jpg" alt="" width="960" height="640" />

ล้มมือวาง - เจ้าซัน เศรษฐดาวิทย์ นักหวดเยาวชนชายจากขอนแก่น เฉือนเอาชนะ “เต็ง 4” อนพัช ทิมางกูร จากกรุงเทพฯ ได้ 2-1 เซต 6-4, 3-6, 10-8 ผ่านเข้ารอบก่อนรองชนะเลิศ ประเภทชายเดี่ยว ศึกเทนนิสเยาวชนเพื่อความชนะเลิศแห่งประเทศไทย ครั้งที่ 55 ชิงถ้วยพระราชทาน ณ สนามกีฬาเฉลิมพระเกียรติ 80 พรรษา 5 ธันวา 2550 นครราชสีมา เมื่อวันที่ 2 ธ.ค.ุ60

</div>