<!-- wp:paragraph {"align":"center","style":{"typography":{"fontSize":20},"color":{"background":"#ddeaef"}}} -->
<p class="has-text-align-center has-background" style="background-color:#ddeaef;font-size:20px"><strong>"คุณานันท์" ประเดิมชัยหวดไอทีเอฟเวิลด์(2)ธนัชพร กับ พิมพ์มาดา เข้ารอบรายการหญิง</strong></p>
<!-- /wp:paragraph -->

<!-- wp:paragraph -->
<p>สหพันธ์เทนนิสนานาชาติ (ไอทีเอฟ) ร่วมกับ สมาคมกีฬาลอนเทนนิสแห่งประเทศไทย ในพระบรมราชูปถัมภ์ จัดการแข่งขันเทนนิสนานาชาติ M15 รายการ ITF Men's World Tennis Tour (2) หรือ ไอทีเอฟ เมนส์ เวิลด์ เทนนิส ทัวร์ (2) ชิงเงินรางวัลรวม 15,000 ดอลลาร์สหรัฐ หรือประมาณ 513,300 บาท และ W15 รายการ ITF Women's World Tennis Tour (1) หรือ ไอทีเอฟ วีเมนส์ เวิลด์ เทนนิส ทัวร์ (1) ชิงเงินรางวัลรวม 15,000 ดอลลาร์สหรัฐ หรือประมาณ 513,300 บาท รวม 2 รายการอยู่ที่ 1,026,600 บาท แข่งขันที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี ระหว่างวันที่ 17-23 มี.ค. 2568 เมื่อวันที่ 16 มี.ค. ที่ผ่านมา เป็นการแข่งขันรอบคัดเลือก รอบแรก ซึ่งมีนักเทนนิสไทยทำผลงานได้ดี โดย "น้องพุฒิ" คุณานันท์ พันธราธร นักเทนนิสไทย วัย 16 ปี ระเบิดฟอร์มเก่งออกมาหวดเอาชนะ วาเลนติน โคเปกิ้น นักเทนนิสมือวาง 8 รอบคัดเลือก ได้ 2-0 เซต 7-5 และ 6-0 คุณานันท์ ผ่านเข้ารอบคัดเลือก รอบสุดท้ายต่อไป</p>
<!-- /wp:paragraph -->

<!-- wp:paragraph -->
<p>ด้านหญิงเดี่ยว รอบคัดเลือก รอบแรก "พลอย" ธนัชพร ยังโหมด นักเทนนิสไทย เฉือนชนะ อคังชา ดิลีป นิตตูร์ นักเทนนิสมือวางอันดับ 1 รอบคัดเลือก จากอินเดีย 2-1 เซต ด้วยสกอร์ 6-0, 1-6 และซูเปอร์ไทเบรก 10-1 ทำให้ ธนัชพร ได้ผ่านเข้ารอบคัดเลือก รอบสุดท้าย เพื่อลุ้นตีตั๋วเมนดรอว์ต่อไป นอกจากนี้ยังมี "แอ๊ตต้า" พิมพ์มาดา ทองคำ ที่เข้ารอบด้วยการเอาชนะ อานาสตาเซีย สุโคตินา มือวาง 10 ด้วยสกอร์ 6-3, 1-0 Ret. ซึ่งขอยอมแพ้</p>
<!-- /wp:paragraph -->

<!-- wp:paragraph -->
<p>ในส่วนผลการแข่งขันของนักเทนนิสไทยรายอื่น มีดังนี้ ชายเดี่ยว รอบคัดเลือก รอบแรก เปน จารุศร แพ้ อเล็กซานเดอร์ โลบานอฟ (1) 5-7, 1-6 นพดล น้อยกอ แพ้ วาเลนติน ลาปาลู (14-ฝรั่งเศส) 4-6, 2-6 ปัญณ์ณวัชญ์ สุทธิสมบูรณ์ แพ้ โซระ ฟูกูดะ (2-ญี่ปุ่น) 1-6, 1-6 ทัดพงษ์ กมลปัญญากร แพ้ จาง ยุนซอก (11-เกาหลีใต้) 1-6, 0-6 ภพธรรม ศรีวงษ์ แพ้ จอง ยองซอก (16-เกาหลีใต้) 2-6, 1-6 กฤติน โกยกุล แพ้ ดาเนียล คาซิเม่ (5) 0-6, 1-6 ฐานทัพ สุขสำราญ แพ้ มาร์คัส มาลาซัค (เยอรมนี) 6-7(5-7), 4-6 หญิงเดี่ยว รอบคัดเลือก รอบแรก ไทร่า ลิธิบี แพ้ นิโคล ริฟกิ้น (3-เยอรมนี) 6-4, 6-7(5-7) และซูเปอร์ไทเบรก 7-10 ญาตาวี ฉิมฉ่ำ แพ้ อัน ยูจิน (12-เกาหลีใต้) 2-6, 0-6</p>
<!-- /wp:paragraph -->

<!-- wp:image {"id":48311,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/03/484629121_1076471911182457_7185282053943772402_n-1024x683.jpg" alt="" class="wp-image-48311"/></figure>
<!-- /wp:image -->