<!-- wp:paragraph {"align":"center","backgroundColor":"light-green-cyan"} -->
<p style="text-align:center" class="has-background has-light-green-cyan-background-color"><strong>เทนนิสไทยคว้าแล้ว 3 ทองแดงในมือศึกซีเกมส์ครั้งที่30</strong></p>
<!-- /wp:paragraph -->

<!-- wp:image {"id":24600} -->
<figure class="wp-block-image"><img src="https://www.bucket.cloudaccess9.com/ltatorg/2019/12/78216639_2745893975433553_5577735291281604608_o-1024x749.jpg" alt="" class="wp-image-24600"/></figure>
<!-- /wp:image -->

<!-- wp:paragraph -->
<p><br>การแข่งขันเทนนิสซีเกมส์ ครั้งที่ 30 ที่สนามริซาล เมมโมเรียล เทนนิส คอร์ท กรุงมะนิลา ประเทศฟิลิปปินส์ เมื่อวันที่ 2 ธ.ค.62 ทีมเทนนิสไทยสามารถคว้ามาได้แล้ว 3 ทองแดง จาก หญิงเดี่ยว น้องเล็กของทีมไทย "ออมสิน" อัญชิสา ฉันทะ มือ 733 ของโลก มือวาง 3 ของรายการที่ติดทีมชาติชุดซีเกมส์ครั้งแรก หลังลงหวดรอบก่อนรองชนะเลิศ เอาชนะ ชาร์เมน ซิ ยี่ ซีห์ นักเทนนิสสิงคโปร์ 2-0 โดย เซตแรก อัญชิสา เสิร์ฟยังไม่เข้าที่ทำให้ถูกเบรกไปก่อนในเกม 2 แต่ก็มาเบรกคืนในเกม 5 จากนั้นต่างรักษาเกมตัวเองได้สกอร์เสมอ 6-6 อัญชิสา อาศัยการยิงสโตรกได้เฉียบขาดกว่าชนะไป 7-6(3) เซตสอง อัญชิสา ยังเล่นได้ดีทำให้คุมเกมได้หมดจนชนะอีก 6-2 ส่งผลให้ อัญชิสา ชนะทันที 2-0 เซต ด้วยสกอร์ 7-6(3) และ 6-2 ผ่านเข้ารอบรองชนะเลิศได้สำเร็จ<br>ขณะที่ คู่ผสม รอบก่อนรองชนะเลิศ<br>"ต้อง" สรรค์ชัย รติวัฒน์ กับ "แทมมี่" แทมมารีน ธนสุกาญจน์ พบกับ คิม โรมาน อิกลูปาส กับ ฟรานซิส เคซีย์ เบลเดโรล อัลแคนทาร่า คู่นักหวดเจ้าถิ่นฟิลิปปินส์ ท่ามกลางกองเชียร์เจ้าถิ่นล้นสนาม เซตแรกคู่ไทยคว้าชัยได้ก่อน 6-4 เซตสอง แทมมี่ กับ สรรค์ชัย ทีมเวิร์คดีกว่าเก็บสกอร์นำ 5-4 ก่อนโดนตีเสมอ 5-5 แม้กองเชียร์ฟิลิปปินส์จะตะโกนเชียร์ลั่นสนาม แต่ แทมมี่ กับ สรรค์ชัย ก็ยังคุมสมาธิได้ดีเก็บอีก 2 เกมทำให้ชนะ 7-5 และชนะทันที 2-0 เซตด้วยสกอร์ 6-4 และ 7-5 คว้าเหรียญทองแดงในมือแล้ว<br>เช่นเดียวกับคู่ของ "ต้น" สนฉัตร รติวัฒน์ กับ "อีฟ"พัชรินทร์ ชีพชาญเดช ที่ในรอบก่อนรองชนะเลิศช่วยกันหวดชนะ จาเวย์เรียห์ นอร์ดิน กับ โมฮัมหมัด เอกิล ซเย็ด นากิบ จากมาเลเซีย 2-0 เซตด้วยสกอร์ 6-2 และ 6-2<br>ส่วน หญิงเดี่ยว รอบก่อนรองชนะเลิศ"เอิร์ธ" เพียงธาร ผลิพืช นักหวดมือ ของโลก มือวาง 1 ของรายการ พลาดท่าแพ้ พริสก้า เมเดลีน นูโกรโฮ่ จากอินโดนีเซีย 0-2 เซตด้วยสกอร์ 1-6 และ 4-6 ตกรอบไปอย่างน่าเสียดาย<br>ชายเดี่ยว รอบ 16 คน"จูเนียร์" วิชยา ตรงเจริญชัยกุล มือ 628 ของโลก มือวาง 2 ของรายการ พบกับ ชาร์มิรุล ชาห์ริล โมฮัมหมัด จากมาเลเซีย เซตแรกถูกเบรกเกม 11 แต่ก็กลับมาเบรกคืนเสมอ 6-6 ตัดสินไทเบรกและเป็นนักหวดเสือเหลืองชนะ 7-6(5) เซตสอง วิชยา กลับมาเสิร์ฟได้ดีขึ้นจึงชนะ 6-4 เซตสาม วิชยา เริ่มมีอาการตะคริวขึ้นที่ลำตัวทำให้งัดฟอร์มออกมาสู้ได้ไม่เต็มที่ทำให้แพ้ไป 3-6 วิชยา พ่าย 1-2 เซต ตกรอบเช่นกัน </p>
<!-- /wp:paragraph -->

<!-- wp:paragraph -->
<p>      สามารถติดตามภาพการแข่งขันเพิ่มเติมได้ที่: http://www.ltat.org/photos/ และ Facebook<a href="https://www.facebook.com/%E0%B8%AA%E0%B8%A1%E0%B8%B2%E0%B8%84%E0%B8%A1%E0%B8%81%E0%B8%B5%E0%B8%AC%E0%B8%B2%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA-%E0%B8%A5%E0%B8%AD%E0%B8%99%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA%E0%B8%AA%E0%B8%A1%E0%B8%B2%E0%B8%84%E0%B8%A1%E0%B9%81%E0%B8%AB%E0%B9%88%E0%B8%87%E0%B8%9B%E0%B8%A3%E0%B8%B0%E0%B9%80%E0%B8%97%E0%B8%A8%E0%B9%84%E0%B8%97%E0%B8%A2-%E0%B9%83%E0%B8%99%E0%B8%9E%E0%B8%A3%E0%B8%B0%E0%B8%9A%E0%B8%A3%E0%B8%A1%E0%B8%A3%E0%B8%B2%E0%B8%8A%E0%B8%B9%E0%B8%9B%E0%B8%96%E0%B8%B1%E0%B8%A1%E0%B8%A0%E0%B9%8C-LTAT-1088862107803423/">สมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ – LTAT</a></p>
<!-- /wp:paragraph -->