<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#00a386"}}} -->
<p class="has-text-align-center has-vce-bg-color has-text-color has-background" style="background-color:#00a386;font-size:22px"><strong>"ลักษิกา" กอดคอสาวเกาหลีใต้<br>เข้าชิงหญิงคู่ศึกเทนนิส"เอสเอที"</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสนานาชาติ ไทยแลนด์-ไอทีเอฟ เวิลด์ เทนนิส ทัวร์ 2023 สัปดาห์ที่ 8 เทนนิสหญิง รายการ "ไอทีเอฟ โปร เซอร์กิต พรีเซนเต็ด บาย เอสเอที (6)" ชิงเงินรางวัลรวม 25,000 ดอลลาร์สหรัฐ หรือประมาณ 889,750 บาท และเทนนิสชาย รายการ "ไอทีเอฟ เมนส์ เวิลด์ ทัวร์ 2023 (2)" ชิงเงินรางวัลรวม 15,000 ดอลลาร์สหรัฐ หรือประมาณ 533,850 บาท รวม 2 รายการอยู่ที่ 1,423,600 บาท ที่สนามเทนนิส ภายในสนามกีฬากลางตุมปัง ม.วลัยลักษณ์ จ.นครศรีธรรมราช เมื่อวันที่ 1 ก.ย. 2566 เป็นรอบเมนดรอว์วันที่ 4
       ไฮไลท์ที่ประเภทหญิงคู่ รอบรองชนะเลิศ "ลักส์" ลักษิกา คำขำ นักเทนนิสไทย จับคู่กับ พัก โซฮยอน นักเทนนิสชาวเกาหลีใต้ เป็นคู่มือวางอันดับ 2 ของรายการ ตัดเชือกกับ มายูกะ ไอคาวะ และ มิโฮะ คุราโมจิ สองนักหวดชาวญี่ปุ่น ผลปรากฏว่า คู่ของ ลักษิกา โชว์ฟอร์มการเล่นได้เข้าขา ใช้เวลาไปเพียง 67 นาที เอาชนะได้ 2-0 เซต 6-4 และ 6-2 ส่งให้ ลักษิกา กับ พัก โซฮยอน ผ่านเข้าไปชิงชนะเลิศกับ ไวเดฮี เชาวดารี และ ซีล เดไซ สองนักเทนนิสอินเดีย ที่ตัดเชือกชนะ หลี่ ยู่-ยุน จากไต้หวัน และ ถัง เชียนฮุย จากจีน 2-0 เซต 7-6 ไทเบรก 7-5 และ 6-1
       ประเภทชายเดี่ยว รอบก่อนรองชนะเลิศ "โอเว่น" ธนเพชร ฉันทะ นักเทนนิสไทย อายุ 23 ปี มืออันดับ 1,377 ของโลก พกความมั่นใจลงสนาม หวดสู้กับนักเทนนิสที่อันดับโลกสูงกว่า "เต็ง 8" ไทเซอิ อิจิคาวะ นักเทนนิสญี่ปุ่น อายุ 22 ปี มืออันดับ 799 ของโลก ได้อย่างสนุกตลอดการแข่งขันทั้ง 2 เซต ก่อนที่ ธนเพชร จะเป็นฝ่ายชนะ 2-0 เซต 7-6 ไทเบรก 7-5 และ 7-5 ในเวลาเกือบ 2 ชั่วโมง ส่งให้ ธนเพชร ผ่านเข้ารอบรองชนะเลิศ ไปพบกับ ยูริ ดซาวาเคียน นักหวดยูเครน ที่ชนะ สิดธานต์ บันเธีย จากอินเดีย 6-3, 6-3 โดยนับเป็นการผ่านเข้าถึงรอบตัดเชือกได้เป็นสัปดาห์ที่ 2 ติดต่อกันของ ธนเพชร ด้วย
       ขณะที่ผลการแข่งขันคู่อื่น ๆ มีดังนี้ ชายเดี่ยว รอบก่อนรองชนะเลิศ แม็กซิมัส ภราพล โจนส์ (วาง 4) ชนะ โคดี้ เพียร์สัน (ออสเตรเลีย) 6-2, 6-4 โมเอรานี บูซิจ (ออสเตรเลีย) ชนะ ถัง เซิง (จีน) 6-4, 6-1
       ด้านหญิงเดี่ยว รอบก่อนรองชนะเลิศ สลักทิพย์ อุ่นเมือง แพ้ อลิโอนา ฟาไล 3-6, 6-7(1-7) ลักษิกา คำขำ แพ้ อนาสตาเซีย ซาคาโรวา (วาง 1) 3-6, 3-6 มนัญชญา สว่างแก้ว แพ้ ดาเรีย โลดิโควา 5-7, 4-6 ดาเรีย คูดาโชวา ชนะ หว่อง หงอี้ โคดี้ (ฮ่องกง) 6-2, 6-7(3-7) และ 6-3
       ชายคู่ รอบรองชนะเลิศ "คู่เต็ง 3" ฐานทัพ สุขสำราญ-ฮาน ซอน ยอง (เกาหลีใต้) แพ้ อิชาเก อิคบาล-ไฟซาล กามาร์ (อินเดีย) 4-6, 6-3 และซูเปอร์ไทเบรก 6-10 /คงทรัพย์ คงคา-สิทธารถ วิศวกรรมมา (อินเดีย) แพ้ ไทเซอิ อิจิคาวะ-ยูตะ คาวาฮาชิ (ญี่ปุ่น) 2-6, 6-7(6-8)</code></pre>
<!-- /wp:code -->

<!-- wp:image {"id":38962,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/09/IMG_3494-1024x683.jpeg" alt="" class="wp-image-38962"/></figure>
<!-- /wp:image -->