<!-- wp:paragraph {"align":"center","backgroundColor":"vce-acc","textColor":"vce-bg","style":{"typography":{"fontSize":20}}} -->
<p class="has-text-align-center has-vce-bg-color has-vce-acc-background-color has-text-color has-background" style="font-size:20px"><strong>เด็กไทยผลงานดี "โชติรินทร์-ตรัย"<br>ฉลุย 16 คน แอลทีเอที เอเชี่ยน โฟร์ทีน</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสเยาวชน รุ่นอายุไม่เกิน 14 ปี เก็บคะแนนสะสมเอเชีย ระดับเกรด 2 รายการ "แอลทีเอที เอเชี่ยน โฟร์ทีน แอนด์ อันเดอร์ 2022" ครั้งที่ 6 ณ ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 27 ก.ย. 2565 เป็นการแข่งขันเมนดรอว์วันแรก โดย 2 นักเทนนิสไทยที่เพิ่งผ่านรายการชิงแชมป์เอเชีย รุ่นอายุไม่เกิน 12 ปี ประเดิมทำผลงานได้ดี
       ประเภทหญิงเดี่ยว รอบแรก "เบียร์" โชติรินทร์ แก้วก่า นักเทนนิสเยาวชนทีมชาติไทย ชุดคว้าแชมป์ประเภททีมหญิง ศึกเทนนิสชิงชนะเลิศแห่งเอเชีย "ไอทีเอฟ เอเชีย ทเวลฟ์ แอนด์ อันเดอร์ ทีม คอมเพทติชั่น ไฟนอลส์ 2022" ที่กรุงนูร์-ซุลตัน ประเทศคาซัคสถาน คว้าชัยนัดแรกในรายการนี้ได้สำเร็จ หลังจากหวดเอาชนะ หวง เบา หงาน เหวียน จากเวียดนาม ได้ 2 เซตรวด 7-5 และ 6-1 โชติรินทร์ ผ่านเข้ารอบสอง (16 คน) ไปพบกับ กิธมี ไรยานา เฟอร์นานโด เวเวลเดนิยาเก ดาวรุ่งของศรีลังกา มือวางอันดับ 5 ของรายการ ที่ได้บายรอบแรก
       ตรัย ศรีเสน นักหวดเยาวชนทีมชาติไทย รุ่นอายุไม่เกิน 12 ปี ชุดรองชนะเลิศ ประเภททีมชาย ศึกเทนนิสชิงชนะเลิศแห่งเอเชีย "ไอทีเอฟ เอเชีย ทเวลฟ์ แอนด์ อันเดอร์ ทีม คอมเพทติชั่น ไฟนอลส์ 2022" ลงแข่งขันในประเภทชายเดี่ยวของรายการนี้ ในฐานะมือวางอันดับ 8 ของรายการ และในรอบแรก สามารถเอาชนะ นาคีบ อัสเซน จากศรีลังกา ได้อย่างขาดลอย 2-0 เซต 6-0 และ 6-1 ตรัย ตีตั๋วสู่รอบสอง (16 คน) ไปพบกับ คว็อก ถิง แม็กสัน ชาน จากฮ่องกง ที่ชนะ แกเร็ธ ลิม เหา เจ้อ จากมาเลเซีย 6-2, 6-2
       ด้านผลการแข่งขันของนักเทนนิสไทยรายอื่น หญิงเดี่ยว รอบแรก อันนา ซาโต้ (ไทย) ชนะ คาโรลินา คอสติอูโคว่า (ยูเครน) 5-7, 6-2 และซูเปอร์ไทเบรก 14-12 พรปวีณ์ ไพศาลภาณุวงศ์ (มือวาง8) ชนะ นาลา โจเซฟีน มาสกี้ (สหรัฐฯ) 6-0, 6-3 ณปภัช เสรยานนท์ ชนะ ลินน์ หลิม (มาเลเซีย) 7-5, 6-3 ณัฐธิดา แท่นวัฒนกุล แพ้ เวนุลี จายาซิงห์ (มือวาง 7-ศรีลังกา) 1-6, 2-6
       ชายเดี่ยว รอบแรก ภูมิสิริ อยานนท์ ชนะ ฟู เคา เดือง (เวียดนาม) 6-4, 6-2 ณภัทร พัฒนเลิศพันธ์ ชนะ อาเรฟ เดเคียล (อินเดีย) 6-2, 6-2 เตชธรรม ศรีเสน (มือวาง 4) แพ้ ควง ตรัน ได (เวียดนาม) 6-0, 5-7 และซูเปอร์ไทเบรก 5-10 ปภังกร บุญฤทธิ์ แพ้ กุน ซอง (เกาหลีใต้) 1-6, 2-6 จันทภาส โกมลพิสุทธิ์ แพ้ อี ซึง ฮุน (เกาหลีใต้) 1-6, 0-6</code></pre>
<!-- /wp:code -->

<!-- wp:image {"id":33942,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/09/70981793-3AD6-4E5D-81F0-0FEBFC617B9B-769x1024.jpeg" alt="" class="wp-image-33942"/></figure>
<!-- /wp:image -->