<!-- wp:paragraph {"align":"center","style":{"typography":{"fontSize":20},"color":{"background":"#fde6e6"}}} -->
<p class="has-text-align-center has-background" style="background-color:#fde6e6;font-size:20px"><strong>"วิมุตติญา" แกร่งเกินต้านผงาดแชมป์เทนนิสเทนส์ 5 เซอร์กิตรวด</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชน รายการ "เทนนิส เทนส์ จูเนียร์ เซอร์กิต" สนามที่ 8 ประจำปี 2567 ที่สนามเทนนิส ศูนย์พัฒนากีฬาเทนนิสแห่งชาติ สมาคมกีฬาลอนเทนนิสแห่งประเทศไทย เมื่อวันที่ 22 ก.ย.67 เข้าสู่รอบชิงชนะเลิศมนทุกรุ่นอายุ ซึ่งได้รับเกียรติจาก นายฐิติเทพ เทพหัสดิน ณ อยุธยา ผู้ช่วยเลขาธิการสมาคมกีฬาลอนเทนนิสแห่งประเทศไทย ในพระบรมราชูปถัมภ์ มามอบรางวัลให้นักกีฬา สำหรับประเภทหญิงเดี่ยว รุ่นอายุไม่เกิน 10 ปี วิมุตติญา พงษ์หนู นักหวดกทม.สามารถสร้างผลงานคว้าแชมป์ 5 เซอร์กิตติดต่อกันได้สำเร็จ หลังในนัดชิงชนะเลิศอาศัยฟอร์มที่เฉียบขาดต้อนชนะ ภัคจิรา หอเลิศสกุล จากกทม.เช่นกัน ไปได้ตามคาด 2 เซตรวด ด้วยสกอร์ 4-1 และ 4-1 โดยก่อนหน้านี้ วิมุตติญา คว้าแชมป์ในเซอร์กิต 4, 5, 6 และ 7 มาแล้ว</p>
<!-- /wp:paragraph -->

<!-- wp:paragraph -->
<p>ส่วนประเภทชายเดี่ยว รุ่นอายุไม่เกิน 8 ปี กฤษฎิ์วริศ มหาดำรงค์วัฒน์ นักหวด กทม. เจ้าของแชมป์ในเซอร์กิต 7 ต้องออกแรงสู้กับ เขตต์ตะวัน บุษดี นักหวดปทุมธานีอย่างสนุก สูสี มีการดวลถึงไทเบรกตลอด 2 เซต ก่อนที่ กฤษฎิ์วริศ จะเป็นฝ่ายเฉือนชนะไปด้วยสกอร์ 4-3(7) และ 4-3(6) คว้าแชมป์ไปครองได้อีกครั้ง ขณะที่คู่ชิงชนะเลิศ ชายเดี่ยว รุ่นอายุไม่เกิน 10 ปี ระหว่างนักหวด กทม. นันทพัทธ์ เลี่ยวสมบูรณ์ กับ จิณเจษฎ์ เจนวาณิชย์ ต่องดวลกันสุดมันส์ถึงซูเปอร์ไทเบรก ก่อนที่ชัยชนะจะตกเป็นของ จิณเจษฎ์ โดยชนะไป 1-4, 4-3(6) และ ซูเปอร์ไทเบรก 10-5</p>
<!-- /wp:paragraph -->

<!-- wp:paragraph -->
<p>ด้านหญิงเดี่ยว รุ่นอายุไม่เกิน 8 ปี ปวรวรรณ ฉัตรมาศ นักหวดดาวรุ่งจากชลบุรี สามารถเฉือนชนะ ธรัญญา วิสุทธิธาดา จากนนทบุรี ไปได้ด้วยสกอร์ 4-3(9), 3-4(5) และ ซูเปอร์ไทเบรก 10-5 คว้าแชมป์ไปครองทันที สำหรับประเภทมิกซ์(ผสมชาย-หญิง) แชมป์ตกเป็นของ บุญณ์นภัทธ พิกุลทอง จากกทม. ที่เฉือนชนะ กฤตภาส อากิโตะ อิชิฮาร่า จากกทม.เช่นกัน 12-14, 10-8 และ 10-7</p>
<!-- /wp:paragraph -->

<!-- wp:image {"id":45749,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/09/460826209_945769637586019_7661530974625425764_n-1024x683.jpg" alt="" class="wp-image-45749"/></figure>
<!-- /wp:image -->