<!-- wp:paragraph {"align":"center","backgroundColor":"luminous-vivid-amber"} -->
<p style="text-align:center" class="has-background has-luminous-vivid-amber-background-color"><br><strong>“ธมจันทร์-วรรษชล”ผงาดแชมป์หญิงคู่หวดอาชีพแคล-คอมพ์ฯ</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสอาชีพหญิง สะสมคะแนนอันดับโลก ไอทีเอฟ เวิลด์ เทนนิส ทัวร์ รายการ "แคล-คอมพ์ แอนด์ เอ็กซ์วายแซดพริ้นติ้ง ไอทีเอฟ เวิลด์ เทนนิส ทัวร์ 2019&nbsp;<a href="https://www.facebook.com/hashtag/15%E0%B9%80%E0%B8%84?source=feed_text&amp;epa=HASHTAG&amp;__xts__%5B0%5D=68.ARBRTCey-pgPdPw5VwV5ujgv9r8NHGbu2W3L55XgawpROl5B13v8NhaM9ZjWLoOBS_TPO4yFdez3D0Skb0DXI4NIW6vLZhbJWdR2-yT2KkaeKDXwajfm42Skw-_SKmNK_6pa9sHciun7u2z3ukrTi2APGBACz1MKEQD_54kAbjL5bSgZ4V4ILzznShlOKKg2d04980nXJEYU39uwgXRQ0BCPB1HWs8z5N7OBtGVaiOFBZA3dtH3p57GZmwi39tho16I3jBhrhpX8MBDJRfSELjyDg8vmOpLmtYJa3H8RD42I45fR9GmrIDr8wEkhpAhvHGxRhxBcoOdA6oEHVs_KUUSaa8Es&amp;__tn__=%2ANK-R">#15เค</a>&nbsp;ดับเบิลยู4" ชิงเงินรางวัลรวม 15,000 ดอลลาร์สหรัฐ หรือประมาณ 450,000 บาท ที่เอสซีบี เซ็นเตอร์ คอร์ต ทรู อารีน่า หัวหิน จ.ประจวบคีรีขันธ์ เมื่อวันที่ 19 ตุลาคม 2562 เป็นรอบชิงชนะเลิศ ประเภทหญิงคู่ โดย จอร์จ เกรเซีย ผู้จัดการทั่วไป ทรู อารีน่า หัวหิน เป็นประธานมอบรางวัลแก่นักกีฬา โดยคู่นักหวดไทย “มะนาว” ธมจันทร์ มอมขุนทด กับ “ออม” วรรษชล สวัสดี พบกับ “อีฟ” พัชรินทร์ ชีพชาญเดช นักหวดไทย ที่จับคู่กับ โจวหม่า หนี หม่า นักเทนนิสจีน</p>
<!-- /wp:paragraph -->

<!-- wp:paragraph -->
<p>เซตแรกเกมสูสีผลัดกันเบรกเสิร์ฟไปมา จนสกอร์เสมอ 5-5 เกมต่อมาคู่ พัชรินทร์ พลาดถูกเบรกอีกครั้ง จากนั้น ธมจันทร์ กับ วรรษชล ก็ออกมาปิดเซตด้วยการรักษาเกมเสิร์ฟได้ชนะไปก่อน 7-5 เซตสอง ธมจันทร์ กับ วรรษชล โชว์ฟอร์มการเล่นที่เข้าขา เร่งอัดสโตรกบุกหนัก จนสามารถเอาชนะได้อีกครั้ง 6-3 สรุป ธมจันทร์ กับ วรรษชล เป็นฝ่ายชนะ 2-0 เซต ด้วยสกอร์ 7-5 และ 6-3 ใช้เวลาไปทั้งสิ้น 1 ชั่วโมง 13 นาที</p>
<!-- /wp:paragraph -->

<!-- wp:paragraph -->
<p>ธมจันทร์ กับ วรรษชล คว้าแชมป์หญิงคู่ศึกเทนนิสอาชีพมาครองร่วมกันได้เป็นครั้งแรก และถือเป็นแชมป์อาชีพแรกของ วรรษชล อีกด้วย ส่วน ธมจันทร์ ถือเป็นการคว้าแชมป์หญิงคู่เป็นรายการที่ 3 นอกจากนี้ทั้งคู่จะได้รับเงินรางวัลไปแบ่งกัน 955 ดอลลาร์สหรัฐ หรือประมาณ 28,650 บาท และคะแนนสะสมอีก 10 แต้ม ส่วน พัชรินทร์ กับ โจวหม่า หนี หม่า รองแชมป์รับเงินรางวัลไปแบ่งกัน 515 ดอลลาร์สหรัฐ หรือประมาณ 15,450 บาท และอีก 6 คะแนน</p>
<!-- /wp:paragraph -->

<!-- wp:paragraph -->
<p>ด้านประเภทหญิงเดี่ยว รอบรองชนะเลิศ "ไหม" มนัญชญา สว่างแก้ว นักเทนนิสเยาวชนวัย 17 ปีของไทย มือ 627 ของโลก มือวาง 5 ของรายการ ลงตัดเชือกกับ โอลก้า เฮลมี่ นักเทนนิสเดนมาร์ก วัย 19 ปี มือ 1023 ของโลกที่มาจากรอบคัดเลือก โดยแมทช์นี้ มนัญชญา โชว์ฟอร์มหวดได้อย่างเฉียบขาด ยิงสโตรกท้ายคอร์ตทำได้ดีทั้งโฟร์แฮนด์ และแบ็คแฮนด์ กดดันจนคู่ต่อสู้พลาดตีเสียเองหลายครั้งทำให้ มนัญชญา สามารถปิดเกม เซต และแมทช์ได้สำเร็จด้วยการชนะ 2-0 เซตด้วยสกอร์ 6-2 และ 6-1 ใช้เวลาไปทั้งสิ้น 50 นาที</p>
<!-- /wp:paragraph -->

<!-- wp:paragraph -->
<p>มนัญชญา ผ่านเข้าไปชิงชนะเลิศ โดยจะเจอกับ โมยูกะ อุชิจิมะ นักเทนนิสวัย 18 ปีจากญี่ปุ่น มือวาง 4 ของรายการ มือ 626 ของโลก ที่ใช้เวลา 59 นาที เอาชนะนักหวดร่วมชาติ ซากุระ โฮโซกิ วัย 19 ปี มือ 825 ของโลก 2-0 เซต 6-1 และ 6-2</p>
<!-- /wp:paragraph -->

<!-- wp:paragraph -->
<p>                  สามารถติดตามภาพการแข่งขันเติมได้ที่: http://www.ltat.org/photos/ และ Facebook<a href="https://www.facebook.com/%E0%B8%AA%E0%B8%A1%E0%B8%B2%E0%B8%84%E0%B8%A1%E0%B8%81%E0%B8%B5%E0%B8%AC%E0%B8%B2%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA-%E0%B8%A5%E0%B8%AD%E0%B8%99%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA%E0%B8%AA%E0%B8%A1%E0%B8%B2%E0%B8%84%E0%B8%A1%E0%B9%81%E0%B8%AB%E0%B9%88%E0%B8%87%E0%B8%9B%E0%B8%A3%E0%B8%B0%E0%B9%80%E0%B8%97%E0%B8%A8%E0%B9%84%E0%B8%97%E0%B8%A2-%E0%B9%83%E0%B8%99%E0%B8%9E%E0%B8%A3%E0%B8%B0%E0%B8%9A%E0%B8%A3%E0%B8%A1%E0%B8%A3%E0%B8%B2%E0%B8%8A%E0%B8%B9%E0%B8%9B%E0%B8%96%E0%B8%B1%E0%B8%A1%E0%B8%A0%E0%B9%8C-LTAT-1088862107803423/">สมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ – LTAT</a></p>
<!-- /wp:paragraph -->

<!-- wp:image {"id":24042} -->
<figure class="wp-block-image"><img src="https://www.bucket.cloudaccess9.com/ltatorg/2019/11/72784165_2645592022130416_2777555023905685504_n-1.jpg" alt="" class="wp-image-24042"/></figure>
<!-- /wp:image -->