<!-- wp:paragraph {"align":"center","gradient":"very-light-gray-to-cyan-bluish-gray","fontSize":"large"} -->
<p class="has-text-align-center has-very-light-gray-to-cyan-bluish-gray-gradient-background has-background has-large-font-size"><strong>"ลัลนา" สายโหดรอบแรกชนมือ 21 ของโลกจากเบลเยียม<br>เมนดรอว์ออสเตรเลียน โอเพ่น เริ่มดวลรอบแรก 18 ม.ค.69</strong></p>
<!-- /wp:paragraph -->

<!-- wp:paragraph -->
<p><a></a> หลังจากที่สามารถคว้าชัยชนะ 3 แมทช์รวด ในรอบคัดเลือกจนผ่านเข้าสู่รอบเมนดรอว์ แกรนด์สแลม "ออสเตรเลียน โอเพ่น 2026" ได้สำเร็จ ซึ่งในรอบเมนดรอว์ รอบแรก "รวงข้าว" ลัลนา ธาราฤดี นักเทนนิสไทย วัย 21 ปี มือ 131 ของโลก จับสลากไปเจอกับมือวาง 21 ของรายการ เอลิเซ่ เมอร์เทนส์ นักเทนนิสมือเก๋า วัย 30 ปีจากเบลเยียม มืออันดับ 21 ของโลก ที่เคยทะลุเข้าถึงรอบรองชนะเลิศ ออสเตรเลียน โอเพ่น ในปี 2016 และเคยขึ้นเป็นมือ 1 ของโลกในประเภทคู่ 4 ปีติดจากปี 2021-2024</p>
<!-- /wp:paragraph -->

<!-- wp:paragraph -->
<p>เมอร์เทนส์ นับเป็นคู่แข่งที่แข็งแกร่งและมากประสบการณ์ ถือเป็นงานหนักของ ลัลนา อย่างมากในการเจอกันครั้งนี้ เนื่องจากเป็นนักเทนนิสที่มีลูกเสิร์ฟที่หนักทั้งเสิร์ฟแรกและเสิร์ฟสอง มีลูกดรอปช็อตโฟร์แฮนด์เปลี่ยนจังหวะการเล่นได้ดี ซึ่งเป็นจุดที่ทำให้คู่ต่อสู้คาดเดาได้ยาก</p>
<!-- /wp:paragraph -->

<!-- wp:paragraph -->
<p>อย่างไรก็ตาม ลัลนา เองก็เป็นผู้เล่นที่มีเกมบุกที่ดี โจมตีลูกเสิร์ฟคู่ต่อสู้ได้อย่างเฉียบขาดสร้างโอกาสในการเบรกเกมคู่แข่ง และมีจังหวะการหวดสโตรกที่ค่อนข้างแม่นยำ ที่สำคัญคือการมีลูกเสิร์ฟสองที่นิ่งพอจะช่วยทำแต้มจากการเสียเสิร์ฟแรกได้ดีอีกด้วย</p>
<!-- /wp:paragraph -->

<!-- wp:paragraph -->
<p>สำหรับการแข่งขันรอบเมนดรอว์อย่างเป็นทางการจะมีขึ้นในวันที่ 18 ม.ค.69</p>
<!-- /wp:paragraph -->

<!-- wp:image {"id":54050,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2026/01/615411280_1319562610206718_1411102224433291413_n-1024x883.jpg" alt="" class="wp-image-54050"/></figure>
<!-- /wp:image -->