<!-- wp:paragraph {"align":"center","style":{"typography":{"fontSize":20},"color":{"background":"#bddce9"}}} -->
<p class="has-text-align-center has-background" style="background-color:#bddce9;font-size:20px"><strong>"กษิดิศ-ยุทธนา" ได้รองแชมป์<br>ไอทีเอฟเวิลด์เทนนิสที่เชียงราย</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสอาชีพนานาชาติ ไอทีเอฟ เวิลด์ เทนนิส ทัวร์ 2022 เก็บคะแนนสะสมอันดับโลก "ไทยแลนด์-ไอทีเอฟ เทนนิส ทัวร์" ครั้งที่ 2 (รายการชาย-หญิง) ชิงเงินรางวัลรวม รายการละ 25,000 ดอลลาร์สหรัฐ หรือประมาณ 821,750 บาท (รวมชาย-หญิง 50,000 ดอลลาร์สหรัฐ หรือประมาณ 1,643,500 บาท) ที่สนามกีฬาเทนนิส องค์การบริหารส่วนจังหวัดเชียงราย เมื่อวันที่ 11 มิ.ย. 2565 มีพิธีมอบรางวัลในประเภทคู่ โดย พลตำรวจเอก ณัฐธร เพราะสุนทร อุปนายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ ให้เกียรติเป็นประธานมอบรางวัลแก่นักกีฬา และมี นายธานี แสนยาอุโฆษ กับ น.ส.ขนิษฐา ศรีตะวัน สองกรรมการอำนวยการสมาคมฯ ร่วมในพิธีด้วย
       ประเภทชายคู่ รอบชิงชนะเลิศ "บูม" กษิดิศ สำเร็จ และ "สอง" ยุทธนา เจริญผล สองนักเทนนิสทีมชาติไทย สุดต้านฟอร์มการเล่นที่เข้าขาของ ยูกิ โมจิซูกิ และ มาโกโตะ โอชิ สองนักหวดญี่ปุ่น คู่มือวาง 3 ของรายการ ทำให้พ่ายไป 0-2 เซต 2-6, 6-7(3-7) ได้รองแชมป์มาครอง พร้อมรับเงินรางวัลร่วมกัน 900 ดอลลาร์สหรัฐ หรือประมาณ 29,583 บาท และคะแนนสะสมอันดับโลก คนละ 16 แต้ม ขณะที่ ยูกิ โมจิซูกิ และ มาโกโตะ โอชิ ได้ครองแชมป์ รับเงินรางวัลร่วมกัน 1,550 ดอลลาร์สหรัฐ หรือประมาณ 50,948 บาท และคนละ 25 แต้ม
       ด้านหญิงคู่ รอบชิงชนะเลิศ รูทูย่า โภซาเล จากอินเดีย และ เอริกะ เซมะ จากญี่ปุ่น คู่มือวาง 2 ของรายการ ผนึกกำลังเอาชนะ ฮารุนะ อาราคาวะ และ นัตสึโฮะ อาราคาวะ จากญี่ปุ่น 2-0 เซต 6-1, 6-3 ได้ครองแชมป์ รับเงินรางวัลร่วมกัน 1,437 ดอลลาร์สหรัฐ หรือประมาณ 47,234 บาท พร้อมคะแนน คนละ 50 แต้ม ส่วนคู่รองแชมป์ ได้รับร่วมกัน 719 ดอลลาร์สหรัฐ หรือประมาณ 23,633 บาท และคะแนน คนละ 30 แต้ม
       ขณะที่ประเภทเดี่ยว เป็นรอบรองชนะเลิศ โดยผลชายเดี่ยว ชินทาโร่ อิมาอิ จากญี่ปุ่น มือวาง 4 และมือ 517 ของโลก คว้าชัยเหนือรุ่นน้องร่วมชาติ ชินจิ ฮาซาวะ มือ 818 ของโลก 2-0 เซต 6-1 และ 6-2 ผ่านเข้าไปชิงชนะเลิศกับ ปู๋ ยุนเชาเกเต หนุ่มจีน มือวาง 7 และมือ 534 ของโลก ที่ตัดเชือกชนะ แยนกี้ เอเรล จากตุรกี มือวาง 3 และมือ 479 ของโลก 2-0 เซต 7-6(4) และ 6-3
        ประเภทหญิงเดี่ยว นาโอะ ฮิบิโนะ นักหวดสาวญี่ปุ่น มือวาง 1 ของรายการ และมือ 244 ของโลก คว้าชัยได้ตามคาด เอาชนะ รูทูย่า โภซาเล จากอินเดีย มือ 505 ของโลก 2-0 เซต 6-1, 6-1 ทะยานสู่รอบชิงชนะเลิศ พบกับ เกา ซินหยู จากจีน มือ 760 ของโลก ที่ตัดเชือกชนะ โมโมโกะ โกโบริ จากญี่ปุ่น มือ 569 ของโลก 2-0 เซต ด้วยสกอร์ 6-3 และ 6-1</code></pre>
<!-- /wp:code -->

<!-- wp:image {"id":32380,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/06/B638D157-0A10-4CC2-99DE-A8D40F86F0E5-1024x683.jpeg" alt="" class="wp-image-32380"/></figure>
<!-- /wp:image -->