<!-- wp:paragraph {"align":"center","style":{"typography":{"fontSize":20},"color":{"background":"#d6e5ec"}}} -->
<p class="has-text-align-center has-background" style="background-color:#d6e5ec;font-size:20px"><strong>6 เยาวชนไทยฟอร์มฮอตทะลุก่อนรองฯเทนนิสโลก"แอลทีเอที-ไอทีเอฟ จูเนียร์ส"</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนนานาชาติ ไอทีเอฟ เวิลด์ เทนนิส ทัวร์ จูเนียร์ส เจ30 นนทบุรี รายการ LTAT - ITF JUNIORS J30 (แอลทีเอที - ไอทีเอฟ จูเนียร์ส เจ30) ครั้งที่ 2 ที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 16 ส.ค. 2566 ในประเภทเดี่ยว เป็นการแข่งขันรอบสาม (16 คนสุดท้าย) ประเภทหญิงเดี่ยว 3 นักหวดดาวรุ่งไทย "บัว" กมลวรรณ ยอดเพ็ชร, "สบาย" กมรวรรณ ก้อนศิลา และ "เจมม่า" กัญจน์ชญา จูงวัฒนา ยังอยู่ในเส้นทางการแข่งขัน หลังจากคว้าชัยรอบ 16 คนสุดท้ายได้สำเร็จ โดย กมลวรรณ เต็ง 1 และมือ 262 เยาวชนโลก ชนะ ดิชา เบเฮร่า มือวาง 15 จากอินเดีย มือ 1,944 เยาวชนโลก 2-0 เซต 6-0, 6-2 ผ่านเข้ารอบก่อนรองชนะเลิศ ไปพบกับ มิยุ คาเกยามะ มือวาง 6 จากญี่ปุ่น และมือ 1,171 เยาวชนโลก</p>
<!-- /wp:paragraph -->

<!-- wp:paragraph -->
<p>ด้าน กมรวรรณ มือวาง 3 และมือ 916 เยาวชนโลก ปราบฟอร์มฮอตของ โคโคมิ ไซโตะ จากญี่ปุ่น มือ 2,956 เยาวชนโลก เอาชนะได้ 2 เซตรวด 6-4, 6-4 ผ่านเข้าไปพบกับ อันจาลี คิรานา จูนาร์โต้ มือวาง 5 และมือ 1,051 เยาวชนโลก จากอินโดนีเซีย ในรอบก่อนรองชนะเลิศต่อไป ขณะที่ กัญจน์ชญา มือวาง 8 และมือ 1,309 เยาวชนโลก หวดชนะ ชินาร์ ซุงโกโร จากอินโดนีเซีย มือวาง 12 และมือ 1749 เยาวชนโลก 2-0 เซต 6-2, 6-4 ทำให้ผ่านเข้ารอบก่อนรองชนะเลิศ ไปพบกับ อี ซู บีน มือวาง 4 และมือ 1,008 เยาวชนโลก จากเกาหลีใต้ นอกจากนี้ ยังมี 3 นักเทนนิสไทยผ่านเข้ารอบก่อนรองชนะเลิศในประเภทชายเดี่ยวได้เช่นกัน โดย "อังเปา" ภพธรรม ศรีวงษ์ มือวาง 10 ชนะ เหวียน ได คันห์ มือวาง 6 จากเวียดนาม 2-1 เซต 7-6(5), 1-6 และ 6-2 ด้าน "พุฒิ" คุณานันท์ พันธราธร มือวาง 12 ชนะ อู๋ ไค-อัน มือวาง 5 จากไต้หวัน 6-4, 7-5 และ "วินเนอร์" ธีรภัทร ขันติวีรวัฒน์ มือวาง 16 ชนะ อิวาน ทิโมฟีฟ ได้ 2-0 เซต 7-5, 7-6(2) ในส่วนผลการแข่งขันของนักเทนนิสไทยรายอื่น มีดังนี้ หญิงเดี่ยว รอบสาม ณัฐรดา สกุลวงศ์ธนา แพ้ มิยุ คาเกยามะ (วาง 6 ญี่ปุ่น) 2-6, 3-6 โยษิตา ศรีพร แพ้ อันจาลี คิรานา จูนาร์โต้ (วาง 5 อินโดนีเซีย) 6-4, 1-6 และ 3-6 ส่วนชายเดี่ยว รอบสาม ริว โกฏิกุล แพ้ ลุค โคห์ (สิงคโปร์) 4-6, 4-6 สำหรับผลการแข่งขันคู่อื่น ๆ ดูรายละเอียดได้ที่ <a rel="noreferrer noopener" href="https://www.itftennis.com/en/tournament/j30-nonthaburi/tha/2023/j-j30-tha-01a-2023/order-of-play/?fbclid=IwAR28_moDGGWoO0LL39V7wa6JB9u7KKYjZd73OaaFQvHUkpjgDIktTaJqqK8" target="_blank">https://www.itftennis.com/.../j-j30-tha.../order-of-play/</a></p>
<!-- /wp:paragraph -->

<!-- wp:image {"id":38644,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/08/368012425_686887476807571_3980410283267065917_n-731x1024.jpg" alt="" class="wp-image-38644"/></figure>
<!-- /wp:image -->