<!-- wp:paragraph -->
<p>“อริยพล-ธฤตา” โชว์ฟอร์มเยี่ยม<br>ซิวชัยเดี่ยว-คู่ ศึก “เจ30 ธากา”</p>
<!-- /wp:paragraph -->

<!-- wp:paragraph -->
<p>อริยพล หลีกุล กับ ธฤตา หงษ์หยก นักเทนนิสเยาวชนไทย คว้าชัยชนะได้ทั้งประเภทเดี่ยวและคู่ ในการแข่งขันเทนนิสเยาวชนนานาชาติ ไอทีเอฟ เวิลด์ เทนนิส ทัวร์ จูเนียร์ส สะสมคะแนนเยาวชนโลก ระดับเจ30 รายการ “เจ30 ธากา” ที่ประเทศบังกลาเทศ เมื่อวันที่ 14 ต.ค.68</p>
<!-- /wp:paragraph -->

<!-- wp:paragraph -->
<p>ผลชายเดี่ยว รอบสอง อริยพล หลีกุล มือ 225 เยาวชนโลก และมือวาง 7 ของรายการ ชนะ ธิรูมูรูกัน วิสวานาธาน มือ 4,264 เยาวชนโลกจากอินเดีย 2-0 เซต 6-2, 7-6(11-9) อริยพล ผ่านเข้ารอบก่อนรองชนะเลิศ พบกับ ฮาคิม คามาล มือ 1,844 เยาวชนโลก และมือวาง 3 ของรายการจากสหราชอาณาจักร</p>
<!-- /wp:paragraph -->

<!-- wp:paragraph -->
<p>ชนภัทร พิสุทธอานนท์ มือ 4,340 เยาวชนโลก แพ้ โรเบิร์ต โดเลีย มือ 2,166 เยาวชนโลก และมือวาง 5 ของรายการจากอินโดนีเซีย 0-2 เซต 0-6, 1-6 ธีรพัทธิ์ สัมฤทธิวณิชชา มือ 3,299 เยาวชนโลก แพ้ ลูคัส วิง ชุน หลี มือ 2,190 เยาวชนโลก และมือวาง 6 ของรายการจากฮ่องกง 0-2 เซต 4-6, 4-6 ณภัทร พัฒนเลิศพันธ์ มือ 1,967 เยาวชนโลก และมือวาง 4 ของรายการ แพ้ เทจาส ราวี มือ 2,874 เยาวชนโลกจากอินเดีย 0-2 เซต 2-6, 6-7(8-10)</p>
<!-- /wp:paragraph -->

<!-- wp:paragraph -->
<p>หญิงเดี่ยว รอบสอง ธฤตา หงษ์หยก มือ 553 เยาวชนโลก และมือวาง 1 ของรายการ ชนะ หยาง จี้ฉาน มือ 3,368 เยาวชนโลกจากจีน 6-2, 6-1 ธฤตา ผ่านเข้ารอบก่อนรองชนะเลิศ พบกับ ทามันนา นาอีร์ มือ 3,312 เยาวชนโลกจากอินเดีย</p>
<!-- /wp:paragraph -->

<!-- wp:paragraph -->
<p>ณธิดา คู่พงศกร แพ้ สันมิธา หารินี โลเกช มือ 1,896 เยาวชนโลก และมือวาง 3 ของรายการจากอินเดีย 0-2 เซต 0-6, 4-6</p>
<!-- /wp:paragraph -->

<!-- wp:paragraph -->
<p>ชายคู่ รอบก่อนรองชนะเลิศ อริยพล หลีกุล กับ ณภัทร พัฒนเลิศพันธ์ เป็นคู่มือวาง 2 ของรายการ ชนะ ปาณะวัฒศ์ เซี่ยงเห็น กับ ควัก โด ฮยอน จากเกาหลีใต้ 2-0 เซต 6-2, 7-5 คู่ของนักหวดไทยผ่านเข้ารอบรองชนะเลิศ พบกับ ชูนัก ชาตเตอจี กับ อมฤต ธันการ์ คู่จากอินเดีย</p>
<!-- /wp:paragraph -->

<!-- wp:paragraph -->
<p>หญิงคู่ รอบก่อนรองชนะเลิศ ธฤตา หงษ์หยก กับ ณธิดา คู่พงศกร เป็นคู่มือวาง 3 ของรายการ ชนะ สุมิยา อักเตอร์ กับ คาตุน ซูบอร์นา คู่จากบังกลาเทศ 2-1 เซต 6-4, 3-6 และซูเปอร์ไทเบรก 10-8 ทำให้คู่ของนักหวดไทยผ่านเข้ารอบรองชนะเลิศ พบกับคู่มือวาง 1 ของรายการ อารา อาซาล อาซิม จากมัลดีฟส์ กับ สันมิธา หารินี โลเกช จากอินเดีย</p>
<!-- /wp:paragraph -->