<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#5c00a3"}}} -->
<p class="has-text-align-center has-vce-bg-color has-text-color has-background" style="background-color:#5c00a3;font-size:22px"><strong><em>เทนนิสได้ตัวเยาวชนทีมชาติปี 66<br>"สุชัย"วางแผนส่งหวดรายการใหญ่</em></strong></p>
<!-- /wp:paragraph -->

<!-- wp:code -->
<pre class="wp-block-code"><code>  การแข่งขันคัดเลือกนักเทนนิสเยาวชนทีมชาติไทย ประจำปี 2566 รุ่นอายุไม่เกิน 12, 14 และ 16 ปี ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 26 ม.ค. 2566 เป็นวันสุดท้าย เพื่อคัดเอานักกีฬาที่ได้อันดับ 1-3 เป็นตัวแทนเยาวชนทีมชาติไทย ส่วนอันดับ 4 เป็นนักกีฬาสำรอง
  รุ่นอายุไม่เกิน 14 ปี หญิงเดี่ยว ไฮไลท์อยู่ที่คู่ชิงอันดับ 3 ผู้ชนะจะได้สิทธิติดทีมชาติ โดย "จีนนี่" จิณห์นิภา ตราชูวณิช จากเพชรบุรี มือ 6 ของไทย พบกับ "เบียร์" โชติรินทร์ แก้วก่า จากชลบุรี มือ 9 ของไทย โดยทั้งคู่เคยติดทีมชาติมาแล้ว และร่วมกันคว้าแชมป์ทีมหญิงระดับเอเชีย รุ่น 12 ปี "ไอทีเอฟ เอเชีย ทเวลฟ์ แอนด์ อันเดอร์ ทีม คอมเพทติชั่น ไฟนอลส์ 2022" ที่คาซัคสถาน เมื่อเดือน ก.ย. 2565 ส่วนผลในแมทช์นี้ เป็น จิณห์นิภา ที่ใช้ความเฉียบขาด ชิงทำแต้มในจังหวะสำคัญเอาชนะได้ 2 เซตรวด 6-4, 6-4 ใช้เวลาไป 1 ชั่วโมง 35 นาที พร้อมคว้าสิทธิติดทีมชาติ ส่วน โชติรินทร์ เป็นนักกีฬาสำรอง ขณะที่คู่ชิงชนะเลิศ "อิ๊ก" ธฤตา หงษ์หยก จากภูเก็ต ชนะ "พิณเพลง" ณัฐรดา สกุลวงศ์ธนา จากกรุงเทพฯ 2-0 เซต 6-3, 7-6 ไทเบรก 8-6 ได้เป็นนักกีฬาเยาวชนทีมชาติทั้งคู่
  ทางด้านประเภทชายเดี่ยว รุ่นอายุไม่เกิน 14 ปี คู่ชิงอันดับ 3 "กล้อง" กานต์ธัช สุรฤทธิ์โยธิน จากชลบุรี มือ 1 ของไทย ใช้เวลาหวด 1 ชั่วโมง 23 นาที เอาชนะ "แดน" แดนไทย ตาก้อง จากปทุมธานี มือ 11 ของไทย ได้ 2 เซตรวด 6-2, 6-4 คว้าสิทธิติดทีมชาติ ส่วน แดนไทย เป็นนักกีฬาสำรอง ขณะที่คู่ชิงชนะเลิศในรุ่นเดียวกัน ธรรม์ พันธราธร จากปทุมธานี ชนะ ริว โกฏิกุล จากกรุงเทพฯ 6-2, 6-4 รับสิทธิติดทีมชาติทั้งคู่
  ภายหลังการแข่งขัน ได้มีพิธีมอบใบประกาศนียบัตร โดย นายธานี แสนยาอุโฆษ กรรมการอำนวยการสมาคมกีฬาลอนเทนนิสแห่งประเทศไทย ในพระบรมราชูปถัมภ์ และประธานฝ่ายพัฒนาเยาวชน เป็นประธานในพิธี
  ในส่วนผลการแข่งขันคู่อื่น ๆ มีดังนี้ รุ่นอายุไม่เกิน 12 ปี ชายเดี่ยว รอบชิงชนะเลิศ ธรรมะ โคศิริ (กทม.) ชนะ ศิวกร ฉวยกระโทก (นครราชสีมา) 6-0, 6-3 ชิงอันดับ 3 ปาณะวัฒศ์ เซี่ยงเห็น (ภูเก็ต) ชนะ พิระภัทร พิระภาค (อุตรดิตถ์) 2-6, 6-3 และ 7-5 ส่วนหญิงเดี่ยว รอบชิงชนะเลิศ ปวีณอร นวลศรี (ปทุมธานี) ชนะ ปัฐน์ธินันต์ เผือกคำ (นครราชสีมา) 6-1, 6-1 ชิงอันดับ 3 พลอยเพชร ด้วงเขียว (สงขลา) ชนะ แพรวา เทพหัสดิน ณ อยุธยา (กทม.) 7-5, 6-2
  รุ่นอายุไม่เกิน 16 ปี ชายเดี่ยว รอบชิงชนะเลิศ เปน จารุศร (กทม.) ชนะ ทัดพงษ์ กมลปัญญากร (บุรีรัมย์) 6-0, 6-1 ส่วนคู่ชิงอันดับ 3 ภพธรรม ศรีวงษ์ (ชลบุรี) ชนะ ธีรภัทร ขันติวีรวัฒน์ (ขอนแก่น) 7-6(5) 6-7(4) และ 6-2
  ส่วนหญิงเดี่ยว รอบชิงชนะเลิศ กมลวรรณ ยอดเพ็ชร (พระนครศรีอยุธยา) ชนะผ่าน ลีเดียร์ พอดโกริชานี่ (สุราษฎร์ธานี) ลีเดียร์ขอถอนตัว เนื่องจากเจ็บเข่าซ้าย ส่วนคู่ชิงอันดับ 3 มาหยา บุญญาอรุณเนตร (กทม.) ชนะ พรนภัส หงส์จำรัสศิลป์ (นครปฐม) 6-4, 6-2
  นายสุชัย พรชัยศักดิ์อุดม นายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ เปิดเผยว่า สมาคมฯ มีแผนจะส่งนักเทนนิสเยาวชนทีมชาติไทยชุดนี้เข้าร่วมการแข่งขันระดับนานาชาติต่อไป อาทิ ประเภททีมชายและทีมหญิง รุ่นอายุไม่เกิน 12 ปี รายการ "ไอทีเอฟ เอเชีย ทเวลฟ์ แอนด์ อันเดอร์ ทีม คอมเพทติชั่น 2023", ประเภททีมชายและทีมหญิง รุ่นอายุไม่เกิน 14 ปี รายการ "ไอทีเอฟ เวิลด์ จูเนียร์ ทีม คอมเพทติชั่น 2023", ประเภทบุคคลชายและหญิง รุ่นอายุไม่เกิน 14 ปี รายการ "ไอทีเอฟ เอเชีย โฟร์ทีน แอนด์ อันเดอร์ ดีเวลลอปเม้นท์ แชมเปี้ยนชิพ 2023" รวมทั้งประเภททีมชายและทีมหญิง รุ่นอายุไม่เกิน 16 ปี รายการ จูเนียร์ เดวิสคัพ และ จูเนียร์ บิลลี่ จีน คิง คัพ ตามลำดับ สำหรับวันที่และสถานที่แข่งขัน อยู่ระหว่างรอการประกาศอย่างเป็นทางการจาก สหพันธ์เทนนิสนานาชาติ (ไอทีเอฟ)
  "ผมขอแสดงความยินดีกับนักกีฬาทุกคนที่ประสบความสำเร็จ ได้เป็นตัวแทนเยาวชนทีมชาติไทย และขอเป็นกำลังใจให้นักกีฬาทุกคนที่ไม่ผ่านการคัดเลือก ส่วนตัวเชื่อว่าทุกคนได้รับประสบการณ์และมิตรภาพที่ดีกลับไป ขอให้ตั้งใจฝึกซ้อมและกลับมาแข่งขันใหม่ในโอกาสต่อไปครับ" นายสุชัย กล่าวทิ้งท้าย.</code></pre>
<!-- /wp:code -->

<!-- wp:image {"id":35769,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/01/D6869175-B241-407A-B791-02C076E61D71-1024x819.jpeg" alt="" class="wp-image-35769"/></figure>
<!-- /wp:image -->