<!-- wp:paragraph -->
<p>"ทีมหวดเยาวชนไทย คัมแบ็กซ้อม" ทีมโค้ชปรับโปรแกรมเน้นทำร่างกายรอสัญญาณดีเรียกซ้อมรวม  ..ทีมนักเทนนิสเยาวชนทีมชาติไทย ทั้งทีมชายและทีมหญิง ทุกรุ่นอายุ ซึ่งเวลานี้อยู่ในช่วงระหว่างการกลับมาฝึกซ้อม เพื่อเตรียมตัวเข้าร่วมแข่งขันทัวนาเมนต์ระดับนานาชาติ โดยทีมยู-14 มีโปรแกรมเข้าร่วมแข่งขันเทนนิสเยาวชนชิงแชมป์โลก ประเภททีม รายการ “2020 เวิลด์ จูเนียร์ เทนนิส คอมเพทติชั่น” รอบคัดเลือกโซนเอเชีย/โอเชียเนีย ที่ประเทศออสเตรเลีย ส่วนทีมยู-16  หญิง มีโปรแกรมแข่ง "จูเนียร์ เฟดคัพ บาย บีเอ็นพี พาริบาส์ 2020" รอบคัดเลือกรอบสุดท้ายของโซนเอเชีย/โอเชียเนีย และทีมยู-16 ชาย เตรียมตัวเพื่อเข้าร่วมแข่งขันศึกจูเนียร์ เดวิสคัพ 2020 รอบคัดเลือกโซนเอเชีย ที่ประเทศมาเลเซีย โดยมีทีมผู้ฝึกสอนของสมาคมกีฬาเทนนิสฯเป็นผู้ดูแล และวางโปรแกรมฝึกซ้อมให้นักกีฬาโดยเน้นไปที่การทำร่างกายเพื่อรักษาสภาพความฟิตให้อยู่ในระดับมาตรฐานที่วางไว้ .นายสหทัศน์ ศุภกิจ กัปตันทีมจูเนียร์ เดวิสคัพไทย เผยว่า หลังเกิดการแพร่ระบาดของไวรัสโควิด-19 ทำให้การฝึกซ้อมเป็นไปอย่างลำบาก นักกีฬาไม่สามารถลงซ้อมในสนามได้ ซึ่งในช่วง 2 เดือนที่ผ่านมา ทางโค้ชได้ให้โปรแกรมการทำร่างกาย โดยให้นักกีฬาฟิตเนสอยู่ภายในที่พักอาศัยตามนโยบายของภาครัฐ และมีการติดตามผลการทำร่างกายของนักกีฬาอย่างต่อเนื่อง ส่วนเวลานี้ทางภาครัฐได้มีการผ่อนปรนให้สามารถเปิดใช้สนามเทนนิสได้ทั่วประเทศ ทำให้นักกีฬาสามารถเริ่มทะยอยกลับมาฝึกซ้อมที่สมาคมฯได้ โดยแบ่งการฝึกซ้อมเป็น 2 ช่วงเวลา วันจันทร์-ศุกร์ วันละ 4 ชั่วโมง เเบ่งออกเป็นช่วงเช้า 2 ชั่วโมง ช่วงบ่าย 2 ชั่วโมง และวันเสาร์มีการฝึกซ้อมแค่ช่วงเช้า 2 ชั่วโมง ขณะเดียวกันมีนักกีฬาบางส่วนยังไม่สะดวกที่จะเดินทางกลับมาซ้อมที่สมาคมฯ แต่ได้ทำการฝึกซ้อมอยู่ในภูมิลำเนาของตัวเอง ซึ่งในอนาคตอันใกล้นี้ทางสมาคมฯคาดว่าจะสามารถเรียกนักกีฬาทีมชาติไทยทั้งหมดกลับมาฝึกซ้อมร่วมกันเป็นทีมได้.ทั้งนี้เดิมทีทีมยู-14 หญิงมีกำหนดแข่งในวันที่ 22-27 มีนาคม ส่วนทีมชาย  30 มีนาคม - 4 เมษายน ที่ประเทศออสเตรเลีย ขณะที่โปรแกรมของทีมจูเนียร์ เฟดคัพ เดิมทีจะแข่งในวันที่ 30 มีนาคม- 4 เมษายน และ จูเนียร์ เดวิสคัพ เดิมทีจะแข่งในวันที่ 5-10 เมษายน ที่ประเทศมาเลเซีย ก่อนที่สหพันธ์เทนนิสนานาชาติ หรือ ไอทีเอฟ จะออกแถลงการณ์สั่งงดเว้นการแข่งขันเทนนิสทั่วโลกไปจนถึงวันที่ 13 กรกฎาคม ซึ่งตอนนี้ยังคงต้องรอกำหนดการที่แน่นอนจากสหพันธ์เทนนิสนานาชาติอีกครั้ง

</p>
<!-- /wp:paragraph -->

<!-- wp:image {"id":25454} -->
<figure class="wp-block-image"><img src="https://www.bucket.cloudaccess9.com/ltatorg/2020/05/96812113_3136031339753146_8967366778850115584_o-1024x683.jpg" alt="" class="wp-image-25454"/></figure>
<!-- /wp:image -->