<!-- wp:paragraph {"align":"center","backgroundColor":"vce-acc","textColor":"vce-bg","style":{"typography":{"fontSize":22}}} -->
<p class="has-text-align-center has-vce-bg-color has-vce-acc-background-color has-text-color has-background" style="font-size:22px"><strong>"บัว" จอดรอบ8คนรับปลอบใจ100แต้ม<br>เทนนิสศึกใหญ่ "ไทยแลนด์-ไอทีเอฟ บี1"</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสเยาวชนนานาชาติ ไอทีเอฟ เวิลด์ เทนนิส ทัวร์ จูเนียร์ส รายการใหญ่ "ไทยแลนด์-ไอทีเอฟ จูเนียร์ส แชมเปี้ยนชิพ บี1" (เจ300 นนทบุรี) ซึ่งแชมป์ประเภทเดี่ยว จะได้คะแนนสะสมอันดับเยาวชนโลกสูงถึง 300 คะแนน ณ ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 16 พ.ย. 2566 เป็นการแข่งขันรอบเมนดรอว์วันที่สี่
       ประเภทหญิงเดี่ยว รอบก่อนรองชนะเลิศ "บัว" กมลวรรณ ยอดเพ็ชร นักเทนนิสไทย อายุ 16 ปี มืออันดับ 138 เยาวชนโลก และเป็นเต็ง 6 ของรายการ ซึ่งเป็นนักหวดไทยเพียงคนเดียวที่เหลืออยู่ในการแข่งขันประเภทเดี่ยวของรายการนี้ พบงานหนักอย่าง จาง กาอึล นักหวดวัย 17 ปี ของเกาหลีใต้ มืออันดับ 59 เยาวชนโลก และเป็นเต็ง 1 ของรายการ
       ผลการแข่งขัน ปรากฏว่า เซตแรก กมลวรรณ พ่ายไปก่อน 3-6 จากนั้นในเซตที่สอง แม้ตามถึง 3-5 แต่ กมลวรรณ ยังไม่ถอดใจ ไล่เก็บแต้มไปและมีโอกาสดวลไทเบรก ซึ่งเป็น กมลวรรณ ที่เก็บชัยในเซตนี้ ส่งผลให้เสมอกัน 1-1 เซต ทว่า ในเซตที่สามเป็นนักหวดเกาหลีใต้ที่เล่นได้ดีกว่า ส่งผลให้ กมลวรรณ ของไทย พ่ายไปอย่างน่าเสียดาย 1-2 เซต 3-6, 7-6 ไทเบรก 7-4 และ 3-6 ในเวลาถึง 2 ชั่วโมง 47 นาที หยุดผลงานไว้ที่รอบก่อนรองชนะเลิศของศึกใหญ่ระดับเกรด บี1 (เจ300) แต่ก็ได้รับคะแนนปลอบใจสูงถึง 100 แต้มเลยทีเดียว ในขณะที่ จาง กาอึล ผ่านเข้ารอบรองชนะเลิศ ไปพบกับ เรอินะ โกโตะ มือวาง 5 จากญี่ปุ่น ที่หวดชนะ ชิโฮมิ ลี ซวน ลีออง มือวาง 15 จากมาเลเซีย 2-0 เซต 6-1, 6-1
       จากนั้นเป็นการแข่งขันประเภทหญิงคู่ รอบรองชนะเลิศ โดย กมลวรรณ ลงสนามอีกครั้ง ซึ่งคู่กับ ลีเดียร์ พอดโกริชานี่ ลูกครึ่งไทย-รัสเซีย เป็นคู่เต็ง 2 ของรายการ ตัดเชือกกับ มาลิกา อมีร์กาลิเอวา และ อัลบีน่า คาเคโนวา จากคาซัคสถาน ผลปรากฏว่า คู่นักหวดไทยปราชัยไปอย่างน่าเสียดาย 1-2 เซต 6-1, 5-7 และซูเปอร์ไทเบรก 5-10 หยุดผลงานไว้ที่รอบรองชนะเลิศ ได้รับคะแนนสะสมอันดับเยาวชนโลก คนละ 26.25 คะแนน ในขณะที่คู่คาซัคสถานผ่านเข้าชิงชนะเลิศต่อไป</code></pre>
<!-- /wp:code -->