<!-- wp:paragraph {"align":"center","style":{"typography":{"fontSize":20},"color":{"background":"#c2d9e2"}}} -->
<p class="has-text-align-center has-background" style="background-color:#c2d9e2;font-size:20px"><strong>"เอเชี่ยนเกมส์ ครั้งที่ 19" เปิดฉากแล้ว</strong></p>
<!-- /wp:paragraph -->

<!-- wp:paragraph -->
<p>มหกรรมกีฬาเอเชี่ยนเกมส์ ครั้งที่ 19 “หางโจวเกมส์” มีพิธีเปิดขึ้นอย่างเป็นทางการแล้ว เมื่อวันที่ 23 กันยายน 2566 ณ หางโจว โอลิมปิก สปอร์ต เซ็นเตอร์ สเตเดียม เมืองหางโจว ประเทศจีน</p>
<!-- /wp:paragraph -->

<!-- wp:paragraph -->
<p>ในส่วนเทนนิสไทยนั้น "โค้ชเบิ้ม" ดร.ธนากร ศรีชาพันธุ์ ผู้ฝึกสอนเทนนิสทีมชายทีมชาติไทย พร้อมด้วย "แม็กซ์" แม็กซิมัส ภราพล โจนส์ นักเทนนิสดาวรุ่งไทย ลูกครึ่งไทย-ออสเตรเลีย ได้เป็นตัวแทนเข้าร่วมกับทัพนักกีฬาไทยเดินเข้าสู่สนามในพิธีเปิดด้วย เจ้าภาพเน้นการแสดงแสงสีเสียงโทนฟ้าและเขียว ซึ่งแสดงถึงความสวยงามของระบบนิเวศน์ มนุษยชาติ และกีฬาของจีนที่เต็มไปด้วยความทันสมัย นำเสนอในภาพของภูเขาสีเขียวและน้ำสีฟ้า โดยใช้แนวคิดที่สร้างสรรค์ผนวกกับเทคโนโลยีทันสมัยในการแสดงถึงวัฒนธรรมของจีน รวมทั้งคุณภาพของชาวเอเชีย ทำให้ทั้งโลกมีความสุขเหมือนเป็นครอบครัวเดียวกัน</p>
<!-- /wp:paragraph -->

<!-- wp:paragraph -->
<p>ขณะที่ไฮไลต์การจุดคบเพลิง เจ้าภาพนำไอเดียมาจากการจุดในครั้งก่อนๆ ของเอเชี่ยนเกมส์มาใช้ในครั้งนี้ โดยย้อนกลับไปถึงแนวคิดสำคัญของกีฬาในการสร้างสุขภาพที่ดีที่คนจีนและทุกคนในโลกควรทำ ซึ่งให้คนจำนวนมากมีส่วนร่วมในการจุดคบเพลิงในครั้งนี้ให้มากที่สุด โดยไม่เน้นไปที่คน ๆ เดียว โดยให้คนทั้งในโลกดิจิทัลและโลกจริงร่วมกันจุดคบเพลิงเปิดการแข่งขันครั้งนี้ นับเป็นการเปิดฉากการแข่งขันอย่างเป็นทางการ ไปจนถึงวันที่ 8 ตุลาคม 2566</p>
<!-- /wp:paragraph -->

<!-- wp:paragraph -->
<p>ขอบคุณ : ข้อมูล-ภาพจาก "มติชน" และ "โค้ชเบิ้ม"</p>
<!-- /wp:paragraph -->

<!-- wp:image {"id":39434,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/09/380776444_710510354445283_2120317788466508713_n.jpg" alt="" class="wp-image-39434"/></figure>
<!-- /wp:image -->