<!-- wp:paragraph {"align":"center","gradient":"very-light-gray-to-cyan-bluish-gray","fontSize":"large"} -->
<p class="has-text-align-center has-very-light-gray-to-cyan-bluish-gray-gradient-background has-background has-large-font-size"><strong>ทีมชาติหญิง รุ่น 14 ปี เปิดหัวสวย<br>สอยศรีลังกา 3 คู่รวด - แมทช์หน้าปะทะไต้หวัน</strong></p>
<!-- /wp:paragraph -->

<!-- wp:paragraph -->
<p>ทีมนักหวดลูกสักหลาดเยาวชนหญิงทีมชาติไทย รุ่นอายุไม่เกิน 14 ปี เปิดสนามด้วยผลงานที่ยอดเยี่ยม ในการแข่งขันเทนนิสเยาวชนชิงแชมป์โลก ประเภททีมหญิง รุ่นอายุไม่เกิน 14 ปี รอบคัดเลือกตัวแทนโซนเอเชีย/โอเชียเนีย รายการ "2026 ไอทีเอฟ เวิลด์ จูเนียร์ เทนนิส, เอเชีย/โอเชียเนีย ไฟนอลส์ ควอลิฟายอิ้ง อีเวนท์" ที่เมืองกูชิง รัฐซาราวัก ประเทศมาเลเซีย เมื่อวันที่ 21 เม.ย. 2569</p>
<!-- /wp:paragraph -->

<!-- wp:paragraph -->
<p>การแข่งขันได้แบ่งเป็นกลุ่มต่าง ๆ ซึ่งจะแข่งขันแบบพบกันหมดในกลุ่ม เพื่อคัดเอาทีมอันดับ 1 และ 2 ของกลุ่ม ผ่านเข้าสู่รอบก่อนรองชนะเลิศต่อไป สำหรับทีมนักหวด ยู 14 หญิงไทย ซึ่งเป็นทีมวางอันดับ 8 อยู่กลุ่ม 2 และลงแข่งขันแมทช์แรกกับ ทีมชาติศรีลังกา โดยผลปรากฏว่า ทีมชาติไทย เอาชนะ ทีมชาติศรีลังกา ได้ 3 คู่รวด</p>
<!-- /wp:paragraph -->

<!-- wp:paragraph -->
<p>ผลการแข่งขัน คู่แรก เดี่ยวมือสอง "น้องจ๊ะจ๋า" อัญวีณ์ ไพศาลภาณุวงศ์ ชนะ บานากาลา นาวยา 2-0 เซต 6-3, 6-0 ต่อด้วยเดี่ยวมือหนึ่ง "น้องพลอย" พลอยเพชร ด้วงเขียว ชนะ เฮวา เพลันเดจ 2-0 เซต 6-0, 6-1 และประเภทคู่ พลอยเพชร ผนึกกำลังกับ "น้องเอมมี่" ศรุดา สุดตา เอาชนะ บานากาลา นาวยา และ เฮวา เพลันเดจ 2-0 เซต 6-2, 6-4</p>
<!-- /wp:paragraph -->

<!-- wp:paragraph -->
<p>สำหรับรอบแบ่งกลุ่มพบกันหมด แมทช์ที่ 2 ทีมยู 14 หญิงไทย จะพบกับ ไต้หวัน โดย "โค้ชจิม" จ่าสิบเอก สหทัศน์ ศุภกิจ ผู้ฝึกสอนทีมชาติไทย ยอมรับว่าเป็นงานหนัก แต่เด็กไทยจะสู้เต็มที่อย่างแน่นอน</p>
<!-- /wp:paragraph -->

<!-- wp:paragraph -->
<p>"ขอชื่นชมน้อง ๆ ทุกคน วันนี้มีสมาธิดีมากครับ สำหรับการพบกับไต้หวัน ได้กำชับนักกีฬาว่า ต้องไม่ประมาท เพราะคู่แข่งขันมีฝีมือที่ดี อย่างไรก็ตาม ฝากคนไทยส่งใจเชียร์เด็กไทยด้วยครับ"</p>
<!-- /wp:paragraph -->

<!-- wp:paragraph -->
<p>ทั้งนี้ ก่อนที่การแข่งขันจะเริ่มขึ้น ได้มีพิธีเปิดการแข่งขันอย่างเป็นทางการ โดย "โค้ชจิม" จ่าสิบเอก สหทัศน์ ศุภกิจ และ นายอนุชิต เรือนก้อน เทรนเนอร์ ได้นำคณะนักกีฬาเทนนิสเยาวชนหญิงทีมชาติไทย รุ่นอายุไม่เกิน 14 ปี เข้าร่วมด้วย.</p>
<!-- /wp:paragraph -->

<!-- wp:image {"id":55905,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2026/04/674645376_1398507148978930_5969137723068311671_n-768x1024.jpg" alt="" class="wp-image-55905"/></figure>
<!-- /wp:image -->