<!-- wp:paragraph {"align":"center","textColor":"vce-bg","style":{"typography":{"fontSize":20},"color":{"background":"#00a382"}}} -->
<p class="has-text-align-center has-vce-bg-color has-text-color has-background" style="background-color:#00a382;font-size:20px"><strong>เทนนิสเตรียมจัด 5 ศึกชิงรวมกว่า 10ล้าน ต้อนรับปีใหม่<br>"ไอทีเอฟ" ให้ไทยเป็นเจ้าภาพ "W40" เจ้าแรกของโลก</strong></p>
<!-- /wp:paragraph -->

<!-- wp:code -->
<pre class="wp-block-code"><code>       นายสุชัย พรชัยศักดิ์อุดม นายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ เปิดเผยว่า สมาคมฯ เล็งเห็นถึงความสำคัญของการเป็นเจ้าภาพจัดการแข่งขันเทนนิสในทุกรุ่นอายุ ซึ่งจะก่อให้เกิดประโยชน์แก่นักเทนนิสไทย จึงได้เสนอตัวขอจัดการแข่งขันให้มากที่สุด และล่าสุด ได้รับการอนุมัติจาก สมาคมเทนนิสอาชีพชาย (เอทีพี) ให้เป็นเจ้าภาพจัดการแข่งขันเทนนิสอาชีพชาย เอทีพี ชาลเลนเจอร์ ทัวร์ จำนวน 3 รายการ เปิดศึกตั้งแต่วันแรกของศักราชใหม่ ในวันที่ 1 ม.ค. ปี ค.ศ. 2023 หรือ พ.ศ. 2566 ไปถึงวันที่ 22 ม.ค.
       "ศึกเอทีพี ชาลเลนเจอร์ ที่จะจัดในช่วงปีใหม่ที่จะถึง ระดับของรายการใหญ่ขึ้นกว่าปี 2022 ซึ่งเดิมเราจัดเอทีพี ชาลเลนเจอร์ 50 แต่ครั้งนี้จะสูงกว่า ขยับขึ้นเป็น เอทีพี ชาลเลนเจอร์ 75 ถึง 2 รายการ นั่นหมายความว่า จะมีนักเทนนิสฝีมือดีของโลกมาร่วมการแข่งขันไม่น้อยเลยทีเดียว"
       นายกเทนนิสไทย กล่าวว่า นอกจากนี้ ในช่วงเวลาเดียวกัน สมาคมฯ ยังได้รับการอนุมัติจาก สหพันธ์เทนนิสนานาชาติ (ไอทีเอฟ) ให้จัดเทนนิสอาชีพหญิง ระดับ ดับเบิลยู40 ชิงเงินรางวัลรวม 40,000 ดอลลาร์สหรัฐ หรือประมาณ 1,480,000 บาท จำนวน 2 รายการ ควบคู่กันไปด้วย โดยรายการ ดับเบิลยู40 นั้น ไอทีเอฟ เพิ่งบรรจุครั้งแรก และไทยเป็นประเทศแรกของโลกที่ได้จัดการแข่งขันระดับนี้
       "ทุกรายการ ถือเป็นรายการใหญ่ นักเทนนิสไทยที่อันดับโลกยังไม่สูงพอ ก็จะมีโอกาสได้ไวลด์การ์ดเข้าร่วมการแข่งขัน เพื่อลุ้นทำผลงานและเก็บเกี่ยวประสบการณ์จากนักหวดระดับโลกให้มากที่สุด โดย 5 รายการนี้ นับเงินรางวัลรวมกันแล้วสูงกว่า 10 ล้านบาทเลยทีเดียว ผมเชื่อว่าจะเป็นการแข่งขันที่สนุกแน่นอน แฟนเทนนิสสามารถเดินทางมาร่วมชมการแข่งขันกันได้ ซึ่งเปิดให้ชมฟรีครับ"
       ในส่วนการแข่งขัน จะจัดที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี ทุกรายการ มีดังนี้ รายการที่ 1 เอทีพี ชาลเลนเจอร์ 75 "บางกอก โอเพ่น 2023 (1)" ชิงเงินรางวัลรวม 80,000 ดอลลาร์สหรัฐ หรือประมาณ 2,960,000 บาท ระหว่างวันที่ 1-7 ม.ค. 2566
       รายการที่ 2 เอทีพี ชาลเลนเจอร์ 75 "บางกอก โอเพ่น 2023 (2)" ชิงเงินรางวัลรวม 80,000 ดอลลาร์สหรัฐ หรือประมาณ 2,960,000 บาท ระหว่างวันที่ 8-14 ม.ค. ส่วนรายการที่ 3 เอทีพี ชาลเลนเจอร์ 50 "ไทยแลนด์ เทนนิส ทัวร์" ชิงเงินรางวัลรวม 40,000 ดอลลาร์สหรัฐ หรือประมาณ 1,480,000 บาท ระหว่างวันที่ 15-22 ม.ค.
       ขณะที่รายการที่ 4 และ 5 เทนนิสอาชีพหญิง ไอทีเอฟ วีเมนส์ เวิลด์ เทนนิส ทัวร์ ดับเบิลยู40 รายการ "ไอทีเอฟ โปร เซอร์กิต พรีเซนเต็ด บาย เอสเอที (1)" และ "ไอทีเอฟ โปร เซอร์กิต พรีเซนเต็ด บาย เอสเอที (2)" ชิงเงินรางวัลรวม รายการละ 40,000 ดอลลาร์สหรัฐ หรือประมาณ 1,480,000 บาท ระหว่างวันที่ 2-8 ม.ค. และ 9-15 ม.ค. ตามลำดับ</code></pre>
<!-- /wp:code -->

<!-- wp:image {"id":35112,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/11/AB2B9C2F-1BE1-4017-9A45-BB3B1474B58F-1024x723.jpeg" alt="" class="wp-image-35112"/></figure>
<!-- /wp:image -->