<!-- wp:paragraph {"align":"center","textColor":"vce-bg","style":{"typography":{"fontSize":22},"color":{"background":"#a3007c"}}} -->
<p class="has-text-align-center has-vce-bg-color has-text-color has-background" style="background-color:#a3007c;font-size:22px"><strong>"ปริณธนัย" แรงไม่แผ่วเก็บแชมป์ศึกเทนนิสเทนส์ฯ 3 สนามติด</strong></p>
<!-- /wp:paragraph -->

<!-- wp:code -->
<pre class="wp-block-code"><code>    การแข่งขันเทนนิสเยาวชน รายการ "เทนนิส เทนส์ จูเนียร์ เซอร์กิต" สนามที่ 3 ประจำปี 2567 ที่สนามเทนนิส ศูนย์พัฒนากีฬาเทนนิสแห่งชาติ สมาคมกีฬาลอนเทนนิสแห่งประเทศไทย ในพระบรมราชูปถัมภ์ เมื่อวันที่ 12 พฤษภาคม ปริณธนัย โชติกพนิช จากกทม. เต็ง 1 ของประเภทชายเดี่ยว รุ่นอายุไม่เกิน 10 ปี เจ้าของแชมป์สนาม 1 และ สนาม 2 ยังคงเดินหน้าโชว์ฟอร์มหวดที่เหนือชั้น หลังจากตัดเชือกชนะ วรวุฒิ ราชสังข์ นักหวดกทม.ได้อย่างเด็ดขาด 4-0 เกม ทำให้ผ่านเข้าสู่รอบชิงชนะเลิศตามคาด
   สำหรับรอบชิงชนะเลิศซึ่งแข่งในวันเดียวกัน ปริณธนัย ต้องเจอกับคู่ปรับเก่า จิณ คูวิจิตรสุวรรณ นักหวดกทม.เช่นกัน ดีกรีมือวาง 2 ของรายการ ที่ในรอบรองฯ สามารถต้อนชนะ กวิน โชติปทุมวรรณ จากกทม. 4-1 เกม
   ด้านผลแข่งนัดชิงชนะเลิศ ชายเดี่ยว รุ่นอายุไม่เกิน 10 ปี ปรากฎว่า ปริณธนัย อาศัยการวางบอลที่แม่นยำเฉือนชนะจากการดวลไทเบรกไปอย่างสนุกตลอดการแข่งขันทั้ง 2 เซต โดยชนะไป 4-3(10-8) และ 4-3(6) ทำให้ ปริณธนัย คว้าแชมป์เป็นสนามที่ 3 ติดต่อกันทันที ส่วน จิณ ได้รองแชมป์
   ขณะที่ผลแข่งขันรอบชิงชนะเลิศรุ่นอื่นๆ มีดังนี้ รุ่นอายุไม่เกิน 8 ปี ชายเดี่ยว กฤษฎิ์วริศ มหาดำรงค์วัฒน์(มือวาง 1-กทม.) ชนะ ชนวินน์ ภัทรธารา(กทม.) 4-2, 3-4(6), 10-3
   รุ่นอายุไม่เกิน 8 ปี หญิงเดี่ยว ปวรวรรณ ฉัตรมาศ(ชลบุรี) ชนะ ปริยากร ศรีอรุณนิรันดร์(นนทบุรี) 4-1, 4-0
   ประเภทมิกซ์ ชาย-หญิง รุ่นอายุไม่เกิน 6 ปี ชัยณรงค์ เหลี่ยมไพรบูรณ์ (มือวาง 2- นนทบุรี) ชนะ ภาวิดา ปิยะธนาพงษ์ (มือวาง 1-กทม.) 10-4, 10-8
   ส่วนประเภทหญิงเดี่ยว รุ่นอายุไม่เกิน 10 ปี แข่งขันแบบพบกันหมด โดย แชมป์ตกเป็นของ วิมุตติญา พงษ์หนู นักหวดกทม.ที่สามารถเก็บชัยชนะเหนือคู่แข่งได้อย่างเด็ดขาด 3 คนรวด โดยชนะ จาณีณ คูวิจิตรสุวรรณ(กทม.) 4-1 เกม, ชนะ เอวาริญทร์ รงคะประยูร(กทม.) 4-0 เกม, ชนะ ธฤตา ตั้งตระกูลวงศ์(กทม.) 4-0 เกม 
   หลังการแข่งขันได้รับเกียรติจาก ดร.ทวีศักดิ์ ศิลกุล อุปนายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ เป็นประธานมอบรางวัลแก่นักกีฬาท่ามกลางบรรยากาศที่อบอุ่น</code></pre>
<!-- /wp:code -->

<!-- wp:image {"id":42941,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/05/IMG_4427-1024x623.jpeg" alt="" class="wp-image-42941"/></figure>
<!-- /wp:image -->