<!-- wp:paragraph {"align":"center","style":{"typography":{"fontSize":20},"color":{"background":"#edf7fb"}}} -->
<p class="has-text-align-center has-background" style="background-color:#edf7fb;font-size:20px"><strong>เทนนิสรุ่นเล็กพริกขี้หนูพร้อมเสิร์ฟความเผ็ด"บิ๊กสุชัย" ส่งสู้ศึกเอเชียรอบไฟนัลส์ที่สิงคโปร์ </strong></p>
<!-- /wp:paragraph -->

<!-- wp:paragraph -->
<p>"บิ๊กสุชัย" นายสุชัย พรชัยศักดิ์อุดม นายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ สมัย 2 เปิดเผยว่า จากผลงานคว้าแชมป์เอเชียตะวันออกเฉียงใต้ 2025 ของทีมนักหวดเยาวชนทีมชาติไทย รุ่นอายุไม่เกิน 12 ปี ทั้งทีมชายและทีมหญิง จึงได้สิทธิไปแข่งขันเทนนิสเยาวชนชิงชนะเลิศแห่งเอเชีย 2025 รอบไฟนัลส์ ที่ประเทศสิงคโปร์ ระหว่างวันที่ 25-29 ส.ค. 2568 ทั้งนี้ เพื่อเป็นการเตรียมความพร้อม สมาคมฯ จึงได้เรียกนักกีฬาดังกล่าวเข้ามาเก็บตัวฝึกซ้อมร่วมกัน ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี ภายใต้การดูแลการฝึกซ้อมของ "โค้ชจิม" จ่าสิบเอก สหทัศน์ ศุภกิจ ผู้ฝึกสอนทีมชาย และ "โค้ชโอ" นายสุขุม กิจวิจารณ์ ผู้ฝึกสอนทีมหญิง ร่วมด้วย นายบุญมี โพธิ์ไพจิตร เจ้าหน้าที่นวด </p>
<!-- /wp:paragraph -->

<!-- wp:paragraph -->
<p>นายกกีฬาลูกสักหลาดไทย กล่าวต่อว่า ตนได้รับรายงานจาก นายไทยทนุ วรรณสุข เลขาธิการสมาคมฯ ว่านักกีฬาชุดนี้มีความพร้อมมาก สำหรับทีมชาย ได้แก่ นวธรณ์ ผลากรกุล, ลีโอ โกวิทวัฒนชัย, ก้องภพ แซ่ลิ้ม ส่วนทีมหญิง ได้แก่ ณิชวรัชญ์ พลอยเกษมสุข, ศิริกร พูลผล และ อาร์ภรนันท์ โซเฟีย แสงสุชาติ "สมาคมฯ ไม่ต้องการกดดันนักกีฬาว่าจะต้องทำผลงานให้ได้ขนาดไหน แต่ขอให้ทุกคนทำหน้าที่ของตัวเองอย่างเต็มที่เหมือนกับที่ได้ฝึกซ้อมไป และเก็บเกี่ยวประสบการณ์ที่ดีกลับมาให้ได้มากที่สุด" นายสุชัย กล่าวอีกว่า หากนักกีฬาทีมชายและทีมหญิงของไทยทำผลงานติดอันดับ 1-3 ในการแข่งขันที่สิงคโปร์ ก็จะได้สิทธิไปร่วมการแข่งขันเทนนิสเยาวชน รายการ ATF 12U Intercontinental Team Competition ที่ประเทศคาซัคสถาน ระหว่างวันที่ 29 ก.ย. – 4 ต.ค. 2568 ด้วย</p>
<!-- /wp:paragraph -->

<!-- wp:image {"id":51473,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/08/535398079_1200820342080946_5096674754251737508_n.jpg" alt="" class="wp-image-51473"/></figure>
<!-- /wp:image -->