<!-- wp:paragraph {"align":"center","textColor":"vce-bg","style":{"color":{"background":"#a3002c"},"typography":{"fontSize":22}}} -->
<p class="has-text-align-center has-vce-bg-color has-text-color has-background" style="background-color:#a3002c;font-size:22px"><strong>"จุฬาลักษณ์" โค่นเต็ง 4 นำนักหวดไทย<br>ฉลุยเมนดรอว์ศึกไอทีเอฟที่วลัยลักษณ์</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสนานาชาติ ไทยแลนด์-ไอทีเอฟ เวิลด์ เทนนิส ทัวร์ 2023 สัปดาห์ที่ 7 เทนนิสชาย "ไอทีเอฟ เมนส์ เวิลด์ ทัวร์ 2023 (1)" และเทนนิสหญิง "ไอทีเอฟ วีเมนส์ เซอร์กิต 2" ชิงเงินรางวัลรวม รายการละ 15,000 ดอลลาร์สหรัฐ หรือประมาณ 534,600 บาท รวม 2 รายการอยู่ที่ 1,069,200 บาท ที่สนามเทนนิส ภายในสนามกีฬากลางตุมปัง มหาวิทยาลัยวลัยลักษณ์ จังหวัดนครศรีธรรมราช เมื่อวันที่ 21 ส.ค. 2566 เป็นการแข่งขันรอบคัดเลือกรอบสุดท้าย ผู้ชนะได้สิทธิ์เข้าไปแข่งขันรอบเมนดรอว์
       ประเภทหญิงเดี่ยว "แพรว" จุฬาลักษณ์ แซ่อึ้ง นักเทนนิสไทย อายุ 28 ปี มือ 1,376 ไอทีเอฟ แร้งกิ้ง และเป็นมือวางอันดับ 11 พบกับ บริตนีย์ ชิว นักหวดวัย 19 ปี จากสหรัฐอเมริกา มือ 1,319 ของโลก และเป็นมือวางอันดับ 4 ผลปรากฏว่า จุฬาลักษณ์ ที่แพ้ในเซตแรก พยายามรวบรวมสมาธิตั้งหลักสู้ จนทำได้ดี เก็บเซตสองและดวลซูเปอร์ไทเบรกชนะอีก เป็นผลให้ จุฬาลักษณ์ เป็นฝ่ายเฉือนชนะ 2-1 เซต 3-6, 6-3 และ 10-4 ตีตั๋วสู่รอบเมนดรอว์ ที่จะแข่งขันระหว่างวันที่ 22-27 ส.ค.นี้
       ด้าน "โอเว่น" ธนเพชร ฉันทะ นักเทนนิสไทย มือวาง 7 และมือ 1,295 โลก ใช้เวลา 55 นาที คว้าชัยในประเภทชายเดี่ยว รอบคัดเลือกรอบสุดท้าย ด้วยการหวดเอาชนะ วาดิม โคนอฟชุก จากยูเครน มือ 383 ไอทีเอฟ แร้งกิ้ง ได้ 2 เซตรวด ด้วยสกอร์ 6-1 และ 6-0 ส่งผลให้ ธนเพชร ควงแร็กเกตคู่ใจผ่านเข้ารอบเมนดรอว์ได้เช่นกัน
       ขณะที่ผลการแข่งขันของนักเทนนิสไทยรายอื่น มีดังนี้ หญิงเดี่ยว รอบคัดเลือกรอบสุดท้าย กมลวรรณ ยอดเพ็ชร (วาง 6) ชนะ อมิตตาลัย ประสูตรนาวิน 6-2, 6-1 นาตาช่า แสงพระจันทร์ (วาง 3) แพ้ เสวี่ย เฉา (วาง 13 จีน) 6-0, 4-6 และซูเปอร์ไทเบรก 3-10
       ชายเดี่ยว รอบคัดเลือกรอบสุดท้าย ศุภวัฒน์ แซ่อุ้ย แพ้ เชส เฟอร์กูสัน (วาง 3 ออสเตรเลีย) 5-7, 2-6 ชานนท์ พูลสวัสดิ์ แพ้ เรียวทาโร่ ทากูจิ (วาง 5 ญี่ปุ่น) 3-6, 3-6</code></pre>
<!-- /wp:code -->

<!-- wp:image {"id":38778,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/08/IMG_3428-1024x683.jpeg" alt="" class="wp-image-38778"/></figure>
<!-- /wp:image -->