<!-- wp:paragraph {"align":"center","backgroundColor":"light-green-cyan"} -->
<p style="text-align:center" class="has-background has-light-green-cyan-background-color"><br><strong>ยช.ไทยยังมีลุ้นในศึกชิงตั๋วเมนดรอว์ "ออสเตรเลียน โอเพ่น จูเนียร์"</strong></p>
<!-- /wp:paragraph -->

<!-- wp:paragraph -->
<p>ความเคลื่อนไหวของ 4 นักหวดเยาวชนไทยที่ได้รับการคัดเลือกให้เข้าร่วมการแข่งขันเทนนิสเยาวชน รายการ ดันลอป โรด ทู ดิ ออสเตรเลียน โอเพ่น จูเนียร์ 2020 ระหว่างวันที่ 9-14 พ.ย.62 ที่เมืองยกไคจิ ประเทศญี่ปุ่น โดยนักกีฬาชุดนี้ประกอบด้วย นักกีฬาชาย 2 คน คือ "ต้นไม้" ธนภัทร นิรันดร กับ "ฟิวเจอร์" ชิษณุพงศ์ โภคินเศรษฐศิริ และนักกีฬาหญิง 2 คน คือ "แพตตี้" พิมพ์รดา จัตวาพรวนิช กับ "เบลล์" ธมนพรรณ จงเลิศตระกูล และมี "โค้ชเอม" น.ส.ไพรินทร์ ปัญจศิลป ผู้ฝึกสอนเทนนิสทีมชาติไทย นำทีม ล่าสุด เมื่อวันที่ 11 พ.ย. 62 เป็นการแข่งขันวันแรก</p>
<!-- /wp:paragraph -->

<!-- wp:paragraph -->
<p>ในประเภทหญิงเดี่ยว กลุ่มเอ พิมพ์รดา จัตวาพรวนิช นักหวดดาวรุ่งไทย มือ 151 เยาวชนโลก ในฐานะมือวางอันดับ 1 รายการ ออกสตาร์ทวันแรกด้วยฟอร์มที่ยังไม่เข้าที่ พลาดท่าแพ้ให้กับ วอน วี ฮวุย มือ 334 เยาวชนโลก มือวางอันดับ 6 รายการ (เกาหลีใต้) 0-2 เซต 4-6, 4-6 ส่วนในกลุ่มบี ธมนพรรณ จงเลิศตระกูล มือ 435 เยาวชนโลก มือวาง 5 รายการ เปิดฉากวันแรกด้วยผลงานชนะ 1 แพ้ 1 โดยนัดแรกชนะ โซ ชอย จี วู มือ 621 เยาวชนโลก (เกาหลีใต้) 2-0 เซต 6-0, 6-3 และแพ้ให้กับ อีริกะ มัตสึดะ มือ 165 เยาวชนโลก มือวาง 2 รายการ (ญี่ปุ่น) 0-2 เซต 1-6, 1-6</p>
<!-- /wp:paragraph -->

<!-- wp:paragraph -->
<p>ขณะที่ประเภทชายเดี่ยว กลุ่มดี ชิษณุพงศ์ โภคินเศรษฐศิริ มือ 1,367 เยาวชนโลก ที่ในนัดแรกแพ้ ริอิยะ โคมากาตะ มือ 676 เยาวชนโลก มือวาง 7 รายการ (ญี่ปุ่น) 1-2 เซต 1-6, 6-2, 7-10 แต่นัดที่สองสามารถมาเอาชนะ ฮารุโตะ วากามัตสึ (ญี่ปุ่น) 2-0 เซต 7-5, 6-2 ส่วนในกลุ่มซี ธนภัทร นิรันดร มือ 546 เยาวชนโลก และเป็นมือวางอันดับ 6 รายการ ต้องยุติเส้นทางรายการนี้ไว้เพียงแค่รอบแบ่งกลุ่ม หลังแพ้ให้กับ ริวกิ ทัตสึมิ มือ 1,399 เยาวชนโลก (ญี่ปุ่น) 0-2 เซต 6-7(2), 2-6 และแพ้ หลิน หนาน ซุน มือ 314 เยาวชนโลก มือวาง 3 รายการ (ไต้หวัน) 0-2 เซต 1-6, 2-6</p>
<!-- /wp:paragraph -->

<!-- wp:paragraph -->
<p>ทั้งนี้นักเทนนิสเยาวชนไทยยังมีโอกาสที่จะผ่านเข้าสู่รอบก่อนรองชนะเลิศ โดยทั้ง พิมพ์รดา, ธมนพรรณ และ ชิษณุพงศ์ จะต้องลุ้นเก็บชัยชนะนัดนัดสุดท้ายเพื่อเป็น 2 อันดับที่ดีที่สุดของแต่ละกลุ่ม เพื่อที่จะเข้าไปเล่นในรอบก่อนรองชนะเลิศต่อไป</p>
<!-- /wp:paragraph -->

<!-- wp:paragraph -->
<p>สำหรับการแข่งขันเทนนิสเยาวชน รายการ ดันลอป โรด ทู ดิ ออสเตรเลียน โอเพ่น จูเนียร์ 2020 จะชิงชัยกันที่สนาม คาสุมิงาอุระ เทนนิส คอร์ต (ฮาร์ดคอร์ต) โดยนักเทนนิสที่ครองตำแหน่งชนะเลิศ จะได้รับไวลด์การ์ดหรือสิทธิพิเศษ ในการเข้าร่วมการแข่งขันรอบเมนดรอว์ รายการ "ออสเตรเลียน โอเพ่น จูเนียร์ แชมเปี้ยนชิพส์ 2020" ระหว่างวันที่ 25 มกราคม-1 กุมภาพันธ์ 2563</p>
<!-- /wp:paragraph -->

<!-- wp:paragraph -->
<p>     สามารถติดตามภาพการแข่งขันเติมได้ที่: http://www.ltat.org/photos/ และ Facebook<a href="https://www.facebook.com/%E0%B8%AA%E0%B8%A1%E0%B8%B2%E0%B8%84%E0%B8%A1%E0%B8%81%E0%B8%B5%E0%B8%AC%E0%B8%B2%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA-%E0%B8%A5%E0%B8%AD%E0%B8%99%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA%E0%B8%AA%E0%B8%A1%E0%B8%B2%E0%B8%84%E0%B8%A1%E0%B9%81%E0%B8%AB%E0%B9%88%E0%B8%87%E0%B8%9B%E0%B8%A3%E0%B8%B0%E0%B9%80%E0%B8%97%E0%B8%A8%E0%B9%84%E0%B8%97%E0%B8%A2-%E0%B9%83%E0%B8%99%E0%B8%9E%E0%B8%A3%E0%B8%B0%E0%B8%9A%E0%B8%A3%E0%B8%A1%E0%B8%A3%E0%B8%B2%E0%B8%8A%E0%B8%B9%E0%B8%9B%E0%B8%96%E0%B8%B1%E0%B8%A1%E0%B8%A0%E0%B9%8C-LTAT-1088862107803423/">สมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ – LTAT</a></p>
<!-- /wp:paragraph -->

<!-- wp:image {"id":24373} -->
<figure class="wp-block-image"><img src="https://www.bucket.cloudaccess9.com/ltatorg/2019/11/74883037_2696310333725251_1577827871945129984_o.jpg" alt="" class="wp-image-24373"/></figure>
<!-- /wp:image -->