<!-- wp:paragraph {"align":"center","backgroundColor":"vce-acc","textColor":"vce-bg","style":{"typography":{"fontSize":22}}} -->
<p class="has-text-align-center has-vce-bg-color has-vce-acc-background-color has-text-color has-background" style="font-size:22px"><strong>"รวงข้าว" โชว์ฟอร์มเต็ง1ดับซ่าสาวญี่ปุ่น<br>"ยุทธนา" เฉือนหนุ่มมาเลย์ลิ่วหวดไอทีเอฟ</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสนานาชาติ ไทยแลนด์-ไอทีเอฟ เวิลด์ เทนนิส ทัวร์ 2023 สัปดาห์ที่ 6 เทนนิสชาย รายการ "ไทยแลนด์ - ไอทีเอฟ เมนส์ เทนนิส ทัวร์" และเทนนิสหญิง รายการ "ไทยแลนด์ - ไอทีเอฟ วีเมนส์ เทนนิส ทัวร์" ชิงเงินรางวัลรวม รายการละ 15,000 ดอลลาร์สหรัฐ หรือประมาณ 543,150 บาท รวม 2 รายการอยู่ที่ 1,086,300 บาท แข่งขันที่สนามเทนนิส ภายในสนามกีฬากลางตุมปัง มหาวิทยาลัยวลัยลักษณ์ จังหวัดนครศรีธรรมราช เมื่อวันที่ 18 ก.ค.2566 เป็นการแข่งขันรอบเมนดรอว์วันแรก
       ประเภทหญิงเดี่ยว รอบแรก (สาย 32) "รวงข้าว" ลัลนา ธาราฤดี นักเทนนิสไทย วัย 19 ปี มือ 366 โลก เจ้าของเหรียญเงินหญิงเดี่ยวกีฬาซีเกมส์ ครั้งที่ 32 ที่ประเทศกัมพูชา โชว์ฟอร์มเต็งหนึ่งของรายการ ใช้เวลา 53 นาที หวดเอาชนะ นานาริ คัตสึมิ นักเทนนิสญี่ปุ่น วัย 20 ปี มือ 1017 โลก ได้ 2 เซตรวด 6-0 และ 6-3 ลัลนาผ่านเข้ารอบสอง หรือ 16 คนสุดท้าย ไปรอพบผู้ชนะระหว่าง วรรษชล สวัสดี ของไทย กับ อาคันคชา ดิลีป นิตตูร์ จากอินเดีย
       ด้านประเภทชายเดี่ยว รอบแรก (สาย 32) "แม็กซิ" แม็กซิมัส ภราพล โจนส์ นักหวดหนุ่มลูกครึ่งไทย-ออสเตรเลีย วัย 18 ปี มือ 1011 โลก พบกับรุ่นพี่ชาวไทย "บูม" กษิดิศ สำเร็จ วัย 22 ปี มือ 690 โลก และเป็นมือวาง 4 ของรายการ ผลการแข่งขัน ปรากฏว่า หลังจากผลัดกันรักษาเกมเสิร์ฟ เสมอ 4-4 เกมที่ 9 แม็กซิมัส ออกมาเสิร์ฟเก็บแต้ม และยังเบรกได้ในเกมที่ 10 เป็นผลให้ แม็กซิมัส เป็นฝ่ายชนะในเซตแรก 6-4 ทว่าหลังจากนั้น กษิดิศ ได้แจ้งขอถอนตัวออกจากการแข่งขัน เนื่องจากเจ็บกล้ามเนื้อต้นขาซ้าย ส่งผลให้ แม็กซิมัส ชนะไปด้วยสกอร์ 6-4Ret. (รีไทร์) และ แม็กซิมัส ได้ผ่านเข้ารอบสองหรือ 16 คนสุดท้าย ไปพบกับ "สอง" ยุทธนา เจริญผล นักเทนนิสไทยด้วยกัน มือ 1128 โลก ที่หวดชนะ มิตสึกิ เหว่ย คัง ลีออง มือ 1032 โลก จากมาเลเซีย 2-1 เซต 7-6 ไทเบรก 7-5, 2-6 และ 6-3
       ในส่วนผลการแข่งขันของนักเทนนิสไทยรายอื่น มีดังนี้ หญิงเดี่ยว รอบแรก พัณณิน โควาพิทักษ์เทศ (วาง 4) ชนะ อิม ฮี แร (เกาหลีใต้) 6-3, 7-6(4) ส่วนชายเดี่ยว รอบแรก ภวิชญ์ สอนหลักทรัพย์ ชนะ ซอน จี ฮุน (เกาหลีใต้) 6-0, 7-5 ปรัชญา อิสโร แพ้ ชิน ชานฮุย (วาง 3 เกาหลีใต้) 2-6, 2-6
       หญิงคู่ รอบแรก สลักทิพย์ อุ่นเมือง-ภาวินี ร่วมรักษ์ ชนะ อิม ฮี แร-อี อึน จี (เกาหลีใต้) 6-1, 6-2 อัญชิสา ฉันทะ-พัชรินทร์ ชีพชาญเดช (คู่วาง 1) ชนะ พัณณิน โควาพิทักษ์เทศ-ศุภาพิชญ์ เกือรัมย์ 7-5, 5-7 และซูเปอร์ไทเบรก 10-6
       วรรษชล สวัสดี-พิมพ์มาดา ทองคำ แพ้ อาคันคชา ดิลีป นิตตูร์-สันดีปติ ซิงห์ เรา (อินเดีย) 4-6, 6-7(6-8) ภัทรวดี อธิษฐ์โภคิน-ณัชชารีย์ ธีรโชติจิรานนท์ แพ้ โฮโนกะ โคบายาชิ-อลิเซีย สมิธ (วาง 3 ญี่ปุ่น-ออสเตรเลีย) 6-0, 6-2 ญาตาวี ฉิมฉ่ำ-ลัลดา กำหอม ชนะ ลาลิตยา กาลลูรี-ปราธยุชา ราชาปุดี (อินเดีย) 6-1, 6-2
       ชายคู่ รอบแรก ฐานทัพ สุขสำราญ-ฮาน ซอน ยอง (ไทย-เกาหลีใต้) ชนะ ยูตะ คาวะฮาชิ-ทาคุยะ คุมะซากะ (ญี่ปุ่น) 6-3, 7-6(5) ปรัชญา อิสโร-มิตสึกิ เหว่ย คัง ลีออง (มาเลเซีย) ชนะ โคโคโระ อิโซมุระ-ยามะโตะ ซุเอะโอกะ (วาง 4 ญี่ปุ่น) 6-2, 7-6(3) 
       พลภูมิ โควาพิทักษ์เทศ-เมนิช ซูเรชกุมาร (วาง 3 ไทย-อินเดีย) ชนะ คงทรัพย์ คงคา-รานจีต วินาลี มูรูเกซัน (ไทย-อินเดีย) 7-5, 6-4 ธนเพชร ฉันทะ-ศุภวัฒน์ แซ่อุ้ย แพ้ เชส เฟอร์กูสัน-ไจซิงหานี รากาฟ (ออสเตรเลีย-อินเดีย) 3-6, 4-6 เครดิต ไชยรินทร์-ไมเคิล มัธยมจันทร์ แพ้ ยูรี่ ดซาวาเคียน พาทริก โอพลุสติล (ยูเครน-เช็ก) 6-7(4-7), 6-3 และซูเปอร์ไทเบรก 3-10</code></pre>
<!-- /wp:code -->

<!-- wp:code -->
<pre class="wp-block-code"><code></code></pre>
<!-- /wp:code -->

<!-- wp:image {"id":38197,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/07/5B7A3B4B-A355-4C73-9FC3-22454EF7A79D-1024x683.jpeg" alt="" class="wp-image-38197"/></figure>
<!-- /wp:image -->