<!-- wp:paragraph {"align":"center","gradient":"very-light-gray-to-cyan-bluish-gray","fontSize":"large"} -->
<p class="has-text-align-center has-very-light-gray-to-cyan-bluish-gray-gradient-background has-background has-large-font-size"><strong>นายกสมาคมกีฬาลอนเทนนิสฯ กล่าวน้อมสำนึกในพระมหากรุณาธิคุณ พระผู้เสด็จสู่สวรรคาลัย สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง พร้อมนำคณะกรรมการอำนวยการสมาคมฯ พนักงานและเจ้าหน้าที่ยืนสงบนิ่งถวายความอาลัย</strong></p>
<!-- /wp:paragraph -->

<!-- wp:paragraph -->
<p><a></a> วันที่ ๒๙ ตุลาคม ๒๕๖๘ นายสุชัย พรชัยศักดิ์อุดม นายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ นำคณะกรรมการอำนวยการสมาคมฯ พร้อมพนักงานและเจ้าหน้าที่น้อมถวายความอาลัย พระผู้เสด็จสู่สวรรคาลัย สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ณ ลานโถงชั้น ๑ สมาคมกีฬาลอนเทนนิสแห่งประเทศไทย ในพระบรมราชูปถัมภ์ เมืองทองธานี จังหวัดนนทบุรี</p>
<!-- /wp:paragraph -->

<!-- wp:paragraph -->
<p>นายสุชัย ได้กล่าวน้อมสำนึกในพระมหากรุณาธิคุณอันหาที่สุดมิได้ของ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง ที่ทรงปฏิบัติพระราชกรณียกิจนานัปการ เพื่อประเทศไทย และประโยชน์สุขของพสกนิกรชาวไทยในทุก ๆ ด้าน ก่อนเสด็จสวรรคต เมื่อวันที่ ๒๔ ตุลาคม พุทธศักราช ๒๕๖๘</p>
<!-- /wp:paragraph -->

<!-- wp:paragraph -->
<p>ในนาม นายกสมาคมกีฬาลอนเทนนิสแห่งประเทศไทย ในพระบรมราชูปถัมภ์ ขอให้ทุกท่านร่วมกันน้อมถวายความอาลัย และร่วมกันน้อมรำลึกถึงพระมหากรุณาธิคุณ อันหาที่สุดมิได้ของ สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง พร้อมทั้งขอให้ร่วมกันสืบสานพระราชปณิธาน ในการทำให้ประเทศไทยเจริญก้าวหน้า และให้ประชาชนชาวไทยมีความสุข</p>
<!-- /wp:paragraph -->

<!-- wp:paragraph -->
<p>จากนั้น นายสุชัย นำคณะกรรมการอำนวยการสมาคมฯ พนักงานและเจ้าหน้าที่ ยืนสงบนิ่งถวายความอาลัยแด่สมเด็จพระนางเจ้าสิริกิติ์ พระบรมราชินีนาถ พระบรมราชชนนีพันปีหลวง</p>
<!-- /wp:paragraph -->

<!-- wp:image {"id":52873,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/10/571563693_1259967919499521_2687221623657546414_n-1024x683.jpg" alt="" class="wp-image-52873"/></figure>
<!-- /wp:image -->