<!-- wp:paragraph {"align":"center","style":{"typography":{"fontSize":20},"color":{"background":"#bcefda"}}} -->
<p class="has-text-align-center has-background" style="background-color:#bcefda;font-size:20px"><strong>"โอฬาร-ประกายกานต์"ล้มคู่มือ1ลิ่วชิงดำศึก "บีชเทนนิส แชมเปี้ยนชิพ" สนาม 2</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสชายหาด รายการ "บีช เทนนิส แชมเปี้ยนชิพ" สนามที่ 2 ประจำปี 2567 ชิงเงินรางวัลรวม 50,000 บาท ที่เกรต้า สปอร์ต คลับ พัทยา จ.ชลบุรี วันที่ 29 มิ.ย.67 รอบรองชนะเลิศ คู่ผสม มีพลิกล็อค เมื่อคู่มือวาง 1 อรปรีย์ญา อินทร์เพ็ง จากพะเยา กับ ซาเละฟรีรัส อัลมุฟาฎี จากชลบุรี ถูกคู่นักตบรุ่นเก๋า ประกายกานต์ สาวิสิทธิ์ จากชลบุรี กับ โอฬาร ตั้งวงศ์กิจ จากกทม. คู่มือวาง 3 ของรายการ ต้อนชนะขาด 2 เซตรวดด้วยสกอร์ 6-2 และ 6-1 จากชัยชนะนัดนี้ทำให้ ประกายกานต์ กับ โอฬาร ผ่านเข้าไปชิงชนะเลิศ โดยจะต้องเจอกับคู่มือวาง 2 ปรมะ ศัสตุระ จากกทม. กับ นิการัตน์ วาทีนุกิจ จากนครปฐม ที่ไม่พลาดเอาชนะคู่มือวาง 4 สัมฤทธิ พลวิสุทธิ์ จากอำนาจเจริญ กับ เล็กลามัตย์ แฮริสัน ตากชลบุรี ในรอบรองฯ 6-4 และ 6-3</p>
<!-- /wp:paragraph -->

<!-- wp:paragraph -->
<p>ส่วนประเภทหญิงคู่ ประกายกานต์ สาวิสิทธิ์ มาจับคู่กับ นิการัตน์ วาทีนุกิจ โชว์ฟอร์มสมราคาคู่มือวาง 1 ตบเอาชนะ สุกัญญา สาลีแผง จากชลบุรี กับ อารีพร วณิชยาพณิชย์ จากกทม.ได้อย่างเฉียบขาด 2 เซตรวด ด้วยสกอร์ 6-3 และ 6-2 ประกายกานต์ กับ นิการัตน์ ควงคู่กันเข้าไปชิงชนะเลิศได้สำเร็จ โดยจะต้องเจอกับ คู่นักตบดาวรุ่ง ภัทราพร ทองพิทักษ์ จากปทุมธานี กับ ไอริน ศรีไตรเฮือง จากชลบุรี ที่ในรอบรองฯพลิกล้มคู่มือวาง 2 อรปรีย์ญา อินทร์เพ็ง จากพะเยา กับ มะยุรี หาญมนตรี จากชลบุรี 6-4 และ 6-2</p>
<!-- /wp:paragraph -->

<!-- wp:paragraph -->
<p>ด้านประเภทชายคู่ รอบรองชนะเลิศ ปรมะ ศัสตุระ จากกทม. กับ ซาเละฟรีรัส อัลมุฟาฎี จากชลบุรี คู่มือวาง 1 ชนะ ณัฐพล แก้วไซเกิด จากกาญจนบุรี กับ ศุภกร เทียมสกุล จากชลบุรี 6-1 และ 6-4 ปรมะ กับ ซาเละฟรีรัส ผ่านเข้าสู่รอบชิงชนะเลิศไปพบกับคู่มือวาง 2 ภูวไนย นนท์อ่อน จากร้อยเอ็ด กับ เล็กลามัตย์ แฮริสัน จากชลบุรี ที่ชนะผ่าน สนทยา ประภิระนำ กับ ศักดา แซ่หว่อง จากชลบุรี</p>
<!-- /wp:paragraph -->

<!-- wp:image {"id":43943,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/07/449458813_887124416783875_5672166800991918722_n-1024x755.jpg" alt="" class="wp-image-43943"/></figure>
<!-- /wp:image -->