<!-- wp:paragraph {"align":"center","style":{"typography":{"fontSize":20},"color":{"background":"#b3c2c9"}}} -->
<p class="has-text-align-center has-background" style="background-color:#b3c2c9;font-size:20px"><strong>"พัณณิน" ได้รองแชมป์หญิงเดี่ยวศึกไอทีเอฟเวิลด์เทนนิสทัวร์ในไทย</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสนานาชาติ สัปดาห์ที่ 3 W15 รายการ ไอทีเอฟ วีเมนส์ เวิลด์ เทนนิส ทัวร์ (2) ชิงเงินรางวัลรวม 15,000 ดอลลาร์สหรัฐ หรือประมาณ 511,650 บาท และ M15 รายการ ไอทีเอฟ เมนส์ เวิลด์ เทนนิส ทัวร์ (3) ชิงเงินรางวัลรวม 15,000 ดอลลาร์สหรัฐ รวม 2 รายการอยู่ที่ 1.02 ล้านบาท ที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เข้าสู่วันสุดท้าย เมื่อวันที่ 30 มี.ค. 2568 ประเภทหญิงเดี่ยว รอบชิงชนะเลิศ "แนต" พัณณิน โควาพิทักษ์เทศ นักเทนนิสสาวไทย วัย 22 ปี มืออันดับ 681 ของโลก พบกับมือวางอันดับ 6 ของรายการอย่าง คริสเตียน่า ซิโดโรวา ดาวรุ่งวัย 18 ปี ซึ่งเคยมีอันดับเยาวชนโลกอยู่ที่ 23 ของโลก เมื่อปี 2024 และเป็นมืออันดับ 617 ของโลกในปัจจุบัน</p>
<!-- /wp:paragraph -->

<!-- wp:paragraph -->
<p>ตลอดการแข่งขัน พัณณิน ได้พยายามสู้อย่างเต็มที่ แต่ก็ไม่สามารถหยุดฟอร์มการเล่นที่ดีของดาวรุ่งรายนี้ได้ ก่อนพ่ายไป 0-2 เซต 3-6 และ 2-6 ในเวลา 1 ชั่งโมง 23 นาที ทำให้ คริสเตียน่า ได้ครองแชมป์หญิงเดี่ยว W15 รายการ ไอทีเอฟ วีเมนส์ เวิลด์ เทนนิส ทัวร์ (2) ที่ประเทศไทย ซึ่งนับเป็นแชมป์ไอทีเอฟอาชีพรายการที่ 2 ของเจ้าตัว พร้อมกันนี้ ยังได้รับเงินรางวัล จำนวน 2,352 ดอลลาร์สหรัฐ หรือประมาณ 80,226 บาท และคะแนนสะสมอันดับโลก 15 คะแนน ในขณะที่ พัณณิน ได้รองแชมป์ประเภทหญิงเดี่ยว ได้รับเงินเป็นรางวัลปลอบใจ จำนวน 1,470 ดอลลาร์สหรัฐ หรือประมาณ 50,141 บาท และ 10 คะแนน อย่างไรก็ตาม ในรายการเดียวกันนี้ พัณณิน ยังได้แชมป์ประเภทหญิงคู่มาครองด้วย ซึ่งจับคู่กับ คิม นา ริ นักหวดสาวเกาหลีใต้ ลงแข่งรอบชิงฯ ไปเมื่อวันที่ 29 มี.ค. ที่ผ่านมา โดยนับเป็นแชมป์หญิงคู่สัปดาห์ที่ 2 ติดต่อกัน</p>
<!-- /wp:paragraph -->

<!-- wp:paragraph -->
<p>ขณะที่ประเภทชายเดี่ยว รอบชิงชนะเลิศ เอเตียน ดอนเนต์ นักเทนนิสชาวฝรั่งเศส วัย 24 ปี มือ 723 ของโลก ดีกรีแชมป์สัปดาห์ก่อน พบกับ ลี เจมุน นักเทนนิสชาวเกาหลีใต้ อายุ 31 ปี มือ 1050 ของโลก ซึ่งถือเป็นม้ามืด หลังจากแข่งขันตั้งแต่รอบคัดเลือกจนเข้ามาถึงรอบนี้ อย่างไรก็ตาม การแข่งขันของคู่นี้ต้องหยุดชะงักถึง 2 ครั้ง เนื่องจากฝนตก โดยครั้งสุดท้าย ซึ่งเกมดำเนินถึงเซตสามและเป็น เอเตียน ดอนเนต์ ที่นำอยู่ 4-2 เกม เมื่อกลับมาแข่งขันกันต่อ ปรากฏว่า หนุ่มฝรั่งเศสยังเล่นได้ดี และเป็นฝ่ายเอาชนะไปในที่สุด สรุป เอเตียน ดอนเนต์ ชนะ ลี เจมุน 2-1 เซต 6-2, 1-6 และ 6-4 ได้แชมป์ประเภทชายเดี่ยว M15 รายการ ไอทีเอฟ เมนส์ เวิลด์ เทนนิส ทัวร์ (3) ที่ประเทศไทย ได้รับเงินรางวัล จำนวน 2,160 ดอลลาร์สหรัฐ หรือประมาณ 73,677 บาท และ 15 คะแนน ส่วนรองแชมป์ชายเดี่ยว ได้รับรางวัลปลอบใจ จำนวน 1,272 ดอลลาร์สหรัฐ หรือประมาณ 43,387 บาท และ 8 คะแนน</p>
<!-- /wp:paragraph -->

<!-- wp:paragraph -->
<p>ทั้งนี้ หลังจบการแข่งขันได้มีพิธีมอบรางวัลเพื่อเป็นเกียรติแก่นักกีฬา โดย นายกฤตชัย เนยโอชา กรรมการอำนวยการสมาคมกีฬาลอนเทนนิสแห่งประเทศไทย ในพระบรมราชูปถัมภ์ ฝ่ายผู้ตัดสิน เป็นประธานมอบรางวัลให้แก่นักกีฬาที่ชนะเลิศและรองชนะเลิศดังกล่าวข้างต้น.</p>
<!-- /wp:paragraph -->

<!-- wp:image {"id":48541,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/04/487298529_1087987646697550_5845867211416578569_n-1024x683.jpg" alt="" class="wp-image-48541"/></figure>
<!-- /wp:image -->