<!-- wp:paragraph {"style":{"typography":{"fontSize":18},"color":{"background":"#d9fcd9"}}} -->
<p class="has-background" style="background-color:#d9fcd9;font-size:18px"><strong>"เพียงธาร"ควงญี่ปุ่นผงาดแชมป์หญิงคู่"<br>ลักษิกา"ชิงฯเดี่ยวหวดอาชีพที่เชียงราย </strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสอาชีพนานาชาติ ไอทีเอฟ เวิลด์ เทนนิส ทัวร์ ปี 2022 เทนนิสอาชีพหญิง "ไอทีเอฟ วีเมนส์ เอเชีย/โอเชียเนีย ครั้งที่ 1" ชิงเงินรางวัลรวม 25,000 ดอลลาร์สหรัฐ หรือประมาณ 837,500 บาท และเทนนิสอาชีพชาย "ไอทีเอฟ เมนส์ เอเชีย/โอเชียเนีย ครั้งที่ 1" ชิงเงินรางวัลรวม 15,000 ดอลลาร์สหรัฐ หรือประมาณ 502,500 บาท ณ สนามเทนนิส อบจ.เชียงราย ภายใต้มาตรการป้องกันการแพร่ระบาดของโรคโควิด-19 เมื่อวันที่ 9 เม.ย. 2565 ได้รับเกียรติจาก นายกฤศ โพธสุธน รองนายก อบจ.เชียงราย เป็นประธานมอบรางวัลให้นักกีฬาประเภทคู่</p>
<!-- /wp:paragraph -->

<!-- wp:paragraph -->
<p>ประเภทหญิงคู่ รอบชิงชนะเลิศ "เอิร์ธ" เพียงธาร ผลิพืช นักเทนนิสไทยวัย 29 ปี คู่มืออันดับ 113 ของโลก และ เคียวกะ โอกามูระ จากญี่ปุ่น คู่มืออันดับ 352 ของโลก เป็นคู่มือวางอันดับ 1 ของรายการ พบกับคู่นักหวดจากจีน ซุน ฟาง หยิง และ หม่า เย่อซิน คู่มืออันดับ 603 และ 631 ของโลกตามลำดับ ปรากฏว่า ดวลกันถึงซูเปอร์ไทเบรกและเป็นคู่ของ เพียงธาร ที่เฉือนชนะ 2-1 เซต 4-6, 6-3 และซูเปอร์ไทเบรก 10-5 คว้าแชมป์ประเภทหญิงคู่ไปครอง พร้อมรับเงินรางวัลร่วมกัน จำนวน 1,437 ดอลลาร์สหรัฐ หรือประมาณ 48,140 บาท พร้อมคะแนนสะสมอันดับโลก คนละ 50 แต้ม ส่วนคู่รองแชมป์ ได้รับร่วมกัน 719 ดอลลาร์สหรัฐ หรือประมาณ 24,087 บาท และคะแนน คนละ 30 แต้ม</p>
<!-- /wp:paragraph -->

<!-- wp:paragraph -->
<p>ทางด้านประเภทหญิงเดี่ยว "ลัก" ลักษิกา คำขำ นักเทนนิสไทยวัย 28 ปี อดีตมือ 66 ของโลก ปัจจุบันเป็นมือ 955 ของโลก เดินหน้าทำผลงานได้ดีต่อเนื่อง ใช้ความเฉียบขาดและชิงทำแต้มในจังหวะสำคัญ เอาชนะ เอริกะ เซมะ นักหวดญี่ปุ่นวัย 33 ปี มือ 541 ของโลก ได้ 2-0 เซต 6-4 และ 6-4 ลักษิกาทะยานสู่รอบชิงชนะเลิศได้สำเร็จ</p>
<!-- /wp:paragraph -->

<!-- wp:paragraph -->
<p>ลักษิกา จะชิงแชมป์ประเภทหญิงเดี่ยวกับ อเล็กซานดร้า เอล่า นักหวดดาวรุ่งวัย 16 ปีของฟิลิปปินส์ มือ 533 ของโลก ที่โชว์ฟอร์มการเล่นได้ดีเช่นกัน ตัดเชือกเอาชนะ หม่า เย่อซิน สาวจีนวัย 22 ปี มือ 545 ของโลก ได้ 2 เซตรวด ด้วยสกอร์ 6-3 และ 6-4</p>
<!-- /wp:paragraph -->

<!-- wp:paragraph -->
<p>สำหรับผลการแข่งขันประเภทชายเดี่ยว รอบรองชนะเลิศ ไบ หยาน (มือวาง 1-จีน) ชนะ ฮง ซอง ชาน (มือวาง 4-เกาหลีใต้) 6-2, 6-2 นัม จี ซุง (มือวาง 2-เกาหลีใต้) ชนะ คอนสแตนติน คราฟชุก (มือวาง 3) 6-2, 6-2</p>
<!-- /wp:paragraph -->

<!-- wp:paragraph -->
<p>ขณะที่ประเภทชายคู่ รอบชิงชนะเลิศ ฮง ซอง ชาน /คิม ชอง อุย (คู่มือวาง 4-เกาหลีใต้) ชนะ นัม จี ซุง /ซอง มิน คยู (คู่มือวาง 1-เกาหลีใต้) 4-6, 7-6(2) และซูเปอร์ไทเบรก 10-8 โดยคู่แชมป์ได้รับเงินรางวัลร่วมกัน จำนวน 930 ดอลลาร์สหรัฐ หรือประมาณ 31,155 บาท พร้อมคะแนน คนละ 15 แต้ม ส่วนคู่รองแชมป์ได้รับร่วมกัน จำนวน 540 ดอลลาร์สหรัฐ หรือประมาณ 18,090 บาท และคะแนน คนละ 8 แต้ม</p>
<!-- /wp:paragraph -->

<!-- wp:image {"id":31538,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/04/278206487_5220013704688222_1296548405989703216_n-1024x683.jpg" alt="" class="wp-image-31538"/></figure>
<!-- /wp:image -->