<!-- wp:paragraph {"align":"center","backgroundColor":"vce-acc","textColor":"vce-bg","style":{"typography":{"fontSize":22}}} -->
<p class="has-text-align-center has-vce-bg-color has-vce-acc-background-color has-text-color has-background" style="font-size:22px"><strong>เทนนิสไทยแลนด์ฯ ดวลเข้มข้น<br>สาวลูกครึ่งลิ่วตัดเชือกชน"เต็ง1"<br>"หญิงคู่-คู่ผสม" ได้คู่ชิงชนะเลิศ</strong></p>
<!-- /wp:paragraph -->

<!-- wp:code -->
<pre class="wp-block-code"><code>  การแข่งขันเทนนิสอาชีพ รายการ "ไทยแลนด์ แชมป์เปี้ยนชิพ" ประจำปี 2567 สนามที่ 3 ชิงเงินรางวัลรวม 600,000 บาท พร้อมคะแนนสะสมอันดับประเทศไทย ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 26 เม.ย. 2567 เป็นไปอย่างเข้มข้น เนื่องจากเข้าสู่รอบลึกๆ ของการแข่งขัน และได้นักหวดสุดแข็งแกร่งผ่านเข้ารอบต่อไปเป็นที่เรียบร้อย
  ประเภทหญิงเดี่ยว รอบก่อนรองชนะเลิศ "เบนซ์" นาตาชา แสงพระจันทร์ นักเทนนิสลูกครึ่งไทย-ลาว จากชัยภูมิ มืออันดับ 13 ของไทย โชว์ฟอร์มเต็ง 4 ของรายการ ใช้ชั้นเชิงและประสบการณ์หวดเอาชนะ "มะปราง" อมิตตาลัย ประสูตรนาวิน นักเทนนิสจากราชบุรี 2-0 เซต 6-1 และ 6-0 นาตาชา ฉลุยสู่รอบรองชนะเลิศทันที
  ด้าน "อีฟ" พัชรินทร์ ชีพชาญเดช สาวขอนแก่น มืออันดับ 5 ของไทย และเต็ง 1 ของรายการ ใช้การหวดที่ดุดันปราบ วันใส กสิกรรมไพบูลย์ จากยะลา 6-0 และ 6-0 พัชรินทร์ ผ่านเข้าไปตัดเชือกกับ นาตาชา โดยคู่นี้พบกันล่าสุดในศึกไทยแลนด์ฯ สนาม 2 รอบชิงชนะเลิศ ประเภทหญิงเดี่ยว เมื่อวันที่ 24 มี.ค. ที่ผ่านมา ผลการแข่งขัน พัชรินทร์ ชนะ 2-0 เซต 6-3, 6-2
  ขณะที่ประเภทชายเดี่ยว "แซค" ฐานทัพ สุขสำราญ นักหวดหนุ่มลพบุรี ดีกรีแชมป์ศึกไทยแลนด์ฯ 2 สนามที่ผ่านมา เดินหน้าเข้ารอบต่อไป หลังจากลงสนามหวดรอบก่อนรองชนะเลิศและเอาชนะ "แม็กซ์" ชญานนท์ แก้วสุทอ มือ 24 ของไทย และเต็ง 8 จากสระบุรี ด้วยสกอร์ 6-1, 1-0 Ret. (รีไทร์) เนื่องจาก ชญานนท์ ได้ขอถอนตัวออกจากการแข่งขัน เพราะหายใจไม่ทัน ส่งผลให้ ฐานทัพ ผ่านเข้าไปพบกับ อนพัช ทิมางกูร จากกรุงเทพฯ ที่ชนะ ธิรวัต อยู่คง จากกรุงเทพฯ ด้วยสกอร์ 7-6 ไทเบรก 7-3, Ret. (รีไทร์) ซึ่ง ธิรวัต มีอาการตะคริว
  ในส่วนผลการแข่งขันคู่อื่น ๆ มีดังนี้ ชายเดี่ยว รอบก่อนรองชนะเลิศ อกนิษฐ์ พุ่มจิตร (เพชรบุรี) ชนะ จิรัฏฐ์ นวสิริสมบูรณ์ (กทม.) 7-5, 6-1 กฤติน โกยกุล (พังงา) ชนะ ชนน พูลสวัสดิ์ (กทม.) 3-6, 6-3 และ 7-6(5)
  หญิงเดี่ยว รอบก่อนรองชนะเลิศ วรรษชล สวัสดี (พิษณุโลก) ชนะ รดา มานะทวีวัฒน์ (กทม.) 6-4, 6-4 พิมพ์มาดา ทองคำ (สุราษฎร์ธานี) ชนะ ไทร่า ลิธิบี (กทม.) 6-7(5), 6-3 และ 6-1
  ชายคู่ รอบก่อนรองชนะเลิศ ณัฏฐญุตม์ นิธิธนนนต์ (อุดรธานี)-วีรภัทร สิริจริยาพร (ปทุมธานี) ชนะ ทรงฤทธิ์ เดวิด จั่นบุบผา (กทม.)-แทนตะวัน แมคจิโอลิ (กทม.) 6-3, 6-4 ธนเพชร ฉันทะ (ประจวบคีรีขันธ์)-ฐานทัพ สุขสำราญ (ลพบุรี) ชนะ วรชน รักษ์ปวงชน (กทม.)-แดนไทย ตาก้อง (ปทุมธานี) 6-1, 6-2 กษิดิศ สำเร็จ (กทม.)-ยุทธนา เจริญผล (อ่างทอง) ชนะ นพดล น้อยกอ (พิจิตร)-อกนิษฐ์ พุ่มจิตร (เพชรบุรี) 6-2, 6-3 กฤติน โกยกุล (พังงา)-จิรัฏฐ์ นวสิริสมบูรณ์ (กทม.) ชนะ เอกอร์ ซาราปคิน-ฟิลาตอฟ นิกิต้า (ชลบุรี) 6-4, 6-2
  หญิงคู่ รอบรองชนะเลิศ ธัญธิตา ซื่อตรง (จันทบุรี)-กมลวรรณ บัวแย้ม (ชลบุรี) ชนะ เวียร่า ดีเพิ่ม (ชลบุรี)-เมลิสสา เซ (กทม.) 7-6(2), 6-3 บุณยวีร์ ธรรมไชยวัฒน์ (นครราชสีมา)-จุฬาลักษณ์ แซ่อึ้ง (ขอนแก่น) ชนะ พิมพ์มาดา ทองคำ (สุราษฎร์ธานี)-พิมพ์ลดา ทองคำ (สุราษฎร์ธานี) 6-1, 6-2
  คู่ผสม รอบรองชนะเลิศ มาหยา บุญญาอรุณเนตร (กทม.)-วีรภัทร สิริจริยาพร (ปทุมธานี) ชนะ เวียร่า ดีเพิ่ม (ชลบุรี)-ทรงฤทธิ์ เดวิด จั่นบุบผา (กทม.) 6-7(5), 6-3 และซูเปอร์ไทเบรก 10-8 ไทรา ลิธีบี (กทม.)-ดักซ์ ปราสาด (อินเดีย) ชนะ ธนัชพร ยังโหมด (ชลบุรี)-เลิศชัย รณรงค์ (ภูเก็ต) 6-4, 6-4
  สำหรับผลการแข่งขันคู่อื่น ๆ ดูรายละเอียดได้ที่ https://www.tour.ltat.org/tournaments-factsheet-acceptance-MTQ4Ng==.html</code></pre>
<!-- /wp:code -->

<!-- wp:image {"id":42607,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/04/IMG_4324-1024x683.jpeg" alt="" class="wp-image-42607"/></figure>
<!-- /wp:image -->