<!-- wp:paragraph {"align":"center","backgroundColor":"vce-acc","textColor":"vce-bg","style":{"typography":{"fontSize":22}}} -->
<p class="has-text-align-center has-vce-bg-color has-vce-acc-background-color has-text-color has-background" style="font-size:22px"><strong>"จิณห์นิภา" โชว์ฝีมือทีมชาติเข้ารอบ 8 คน<br>"เตชธรรม" ลิ่วด้วย - เทนนิสเยาวชนปทท. ครั้งที่ 61</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสเยาวชนเพื่อความชนะเลิศแห่งประเทศไทย ครั้งที่ 61 ประจำปี 2566 ชิงถ้วยพระราชทาน พระบาทสมเด็จพระเจ้าอยู่หัว และสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 31 มี.ค.ที่ผ่านมา ในประเภทเดี่ยว รุ่นอายุไม่เกิน 8 ปี และ 14 ปี เข้าสู่รอบ 16 คนสุดท้าย
       ประเภทหญิงเดี่ยว รุ่นอายุไม่เกิน 14 ปี "จีนนี่" จิณห์นิภา ตราชูวณิช นักหวดจากเพชรบุรี วัย 12 ปี มือวาง 3 ของรายการ และมือ 5 ของไทย พกดีกรีเยาวชนทีมชาติไทยชุดปัจจุบันลงสนามดวลแร็กเกตกับ ทักษญา ตันนิติกุล จากสงขลา วัย 12 ปี มือวาง 14 และมือ 18 ของไทย โดยผลการแข่งขันเป็น จิณห์นิภา ที่คว้าชัยด้วยสกอร์ 6-1 ทั้งสองเซต และผ่านเข้ารอบก่อนรองชนะเลิศ หรือ 8 คนสุดท้าย ไปพบกับ ณิชา จอร์จี้ เซเกอร์ จากสุราษฎร์ธานี ที่ชนะ อารีรัตน์ เดชเพชร จากสมุทรสาคร มือวาง 8 และมือ 11 ของไทย 2-0 เซต 6-1, 6-3
       ด้านประเภทชายเดี่ยว รุ่นอายุไม่เกิน 14 ปี เตชธรรม ศรีเสน นักหวดจากประจวบคีรีขันธ์ มือวาง 8 และมือ 14 ของไทย พบกับ อริยพล หลีกุล จากสงขลา มือวาง 9 และมือ 15 ของไทย โดยเซตแรก เตชธรรม ใช้ความเฉียบขาดเอาชนะได้ก่อน 6-0 จากนั้นเซตสอง หลังจากแข่งขันไปได้ 3 เกม อริยพล มีอาการเจ็บเข่าขวา ต้องถอนตัวออกจากการแข่งขัน ส่งผลให้ เตชธรรม ชนะไปด้วยสกอร์ 6-0, 3-0Retd. และผ่านเข้ารอบก่อนรองชนะเลิศไปพบกับ วรเมธ บุญพึ่ง จากสุรินทร์ มือวาง 2 และมือ 5 ของไทย ที่หวดชนะ ปาณัท จตุรพิรีย์ จากนครปฐม มือวาง 20 และมือ 31 ของไทย 2-0 เซต 6-1, 6-0
       ผลการแข่งขันรอบ 16 คน รุ่น 8 ปี หญิงเดี่ยว พิชญธิดา แก้วเกาะสะบ้า (ยะลา) ชนะ ปวรวรรณ ฉัตรมาศ (ชลบุรี) 4-0, 4-0 ธัญณิชา บุญฤทธิ์ (พิษณุโลก) ชนะ ญาณิสร อุดมโชค (กทม.) 4-0, 4-0 จัสมิน มณีชยางกูร (สงขลา) ชนะ บุณรดา ทิโบโก (ตรัง) 4-2, 5-3 โชติกา ลิ่มมานะกุล (ภูเก็ต) ชนะ ไอรดา โกวิทวัฒนชัย (ชลบุรี) 4-1, 4-0 ชนิชา มาตรวังแสง (ขอนแก่น) ชนะ ณอัณณา แก้วสุมา (กทม.) 4-0, 4-0 ปัณณิภา ธาดาตั้งสกุล (ชลบุรี) ชนะ ณฐิตา ธรรมมงคล (กทม.) 4-0, 4-0 ณัฐธยาน์ ศิริสุวรรณ์ (เชียงราย) ชนะ นานะมิ อิมาดะ (ชลบุรี) 4-1, 4-0 เพ็ญนี สมัครคามัย (กทม.) ชนะ ทัตพร สนธิ์ (ชลบุรี) 4-2, 4-0
       ชายเดี่ยว รุ่น 8 ปี ดัสติน เขียวรักษา (ชลบุรี) ชนะ วัชสัณห์ ตัณฑเศรณีวัฒน์ (นครราชสีมา) 4-2, 4-2 อริย์ธัช ตันติบารมีวิชญ์ (กทม.) ชนะ ณัฏฐชัย โลหะสุวรรณ (พระนครศรีอยุธยา) 4-1, 4-1 ปกเกล้า รุ่งเรืองชัยเจริญ (อุดรธานี) ชนะ ภาคิน ศิลปธรรมวานิช (กทม.) 4-0, 4-1 จิรายุ ศรีสว่าง (สงขลา) ชนะ ณกร คงปาน (พิษณุโลก) 4-1, 4-0 นวรินทร์ ผลากรกุล (กทม.) ชนะ เตชิต พูลบำเพ็ญ (กทม.) 4-0, 4-2 จิณเจษฎ์ เจนวาณิชย์ (กทม.) ชนะ ปาระมี สนธิชัย (เชียงราย) 4-0, 5-3 ปัณณวัฒน์ พฤกษ์ไพศาล (กทม.) ชนะ ศุภกร จักรคม (กทม.) 4-5(0), 5-4 (3) และซูเปอร์ไทเบรก 10-5
       รุ่น 14 ปี หญิงเดี่ยว โชติรินทร์ แก้วก่า (ชลบุรี) ชนะ สุกฤตา สุขแก้ว (พัทลุง) 6-2, 7-5 จิตตานันท์ วิมุกตานนท์ (พิษณุโลก) ชนะ กนกอินทร์ วงศ์ภูวรักษ์ (กทม.) 7-6(9), 6-1 ริโอะ ฮิกาชิ (กทม.) ชนะ มะลิ อ่องลออ (ปทุมธานี) 6-4, 6-0 ณัฐรดา ผลเจริญ (กทม.) ชนะ พรปวีณ์ ไพศาลภาณุวงศ์ (เชียงใหม่) 6-3, 6-1 เพอร์ลีน จิ๋วพัฒนกุล (นครศรีธรรมราช) ชนะ ณัฐลียา ชาลินสกี้ (ภูเก็ต) 7-5, 6-1 ปารมี ทัดแก้ว (ยะลา) ชนะ พิรยา ทรัพย์พันแสน (ปทุมธานี) 6-4, 6-1
       ชายเดี่ยว รุ่น 14 ปี แดนไทย ตาก้อง (ปทุมธานี) ชนะ พัทธดนย์ ไลอ้อน (ชุมพร) 6-2, 6-1 ตรัย ศรีเสน (ประจวบคีรีขันธ์) ชนะ ภูเบศ วรนุตารักษา (กทม.) 6-1, 6-2 วีรวิชญ์ กำพุฒ (กทม.) ชนะ ธนธรณ์ ธวัชผ่องศรี (กทม.) 6-1, 6-3 อัครินทร์ อัศวเบ็ญจาง (ภูเก็ต) ชนะ ปิยังกูร ฉัตรมาศ (ชลบุรี) 1-6, 6-2 และ 6-1 ปภังกร บุญฤทธิ์ (สุราษฎร์ธานี) ชนะ ธนภูมิ ศรีสว่าง (สงขลา) 6-2, 6-2
       สำหรับผลการแข่งขันรุ่นอื่น ๆ ดูรายละเอียดได้ที่ https://www.tour.ltat.org/tournaments-factsheet-acceptance-MTI1MA==.html#tourOOP</code></pre>
<!-- /wp:code -->

<!-- wp:image {"id":36686,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2023/04/E58CACF1-0797-44A5-A35F-6D4DF5F63F0A-731x1024.jpeg" alt="" class="wp-image-36686"/></figure>
<!-- /wp:image -->