<!-- wp:paragraph {"align":"center","style":{"typography":{"fontSize":20},"color":{"background":"#d8e1e5"}}} -->
<p class="has-text-align-center has-background" style="background-color:#d8e1e5;font-size:20px"><strong>"เครดิต-พิมพ์รดา"หวดทะลุเข้าเมนดรอว์ศึกอาชีพตูนิเซีย</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสอาชีพชายและหญิงไอทีเอฟ เวิลด์ เทนนิส ทัวร์ ที่เมืองโมนาสตีร์ ประเทศตูนิเซีย เมื่อวันที่ 28 กันยายน เป็นการแข่งขันรอบคัดเลือก รอบสุดท้าย โดยศึกอาชีพชาย รายการ "M15 โมนาสตีร์" ชิงเงินรางวัลรวม 15,000 ดอลลาร์สหรัฐ หรือราว 495,000 บาท "เจได" เครดิต ไชยรินทร์ เยาวชนวัย 17 ปี มือวาง 14 ของรอบคัดเลือก มืออันดับ 1652ไอทีเอฟแรงกิ้ง โชว์ฟอร์มสุดอึด ฮึดสู้กับ มาย์อูล ดาร์ราซ นักเทนนิสฝรั่งเศส วัย 22 ปี มืออันดับ 1485 เอทีพีแรงกิ้ง มือวาง 7 ของรายการถึง 3 เซตก่อนจะเฉือนชนะไปอย่างเยี่ยมยอด 2-1 เซต ด้วยสกอร์ 6-3, 3-6 และ ซูเปอร์ไทเบรก 10-3 ทำให้ เครดิต ควงแร็กเกตผ่านเข้าสู่รอบเมนดรอว์ได้สำเร็จ</p>
<!-- /wp:paragraph -->

<!-- wp:paragraph -->
<p>ขณะที่ "โอเว่น" ธนเพชร ฉันทะ นักหวดไทยวัย 22 ปี มือ 1485 เอทีพีแรงกิ้ง มือวาง 8 ของรอบคัดเลือก พลาดท่าแพ้ให้กับ เรียวทาโร่ มัตสึมูระ นักเทนนิสวัย 25 ปีชาวญี่ปุ่น 0-2 เซต ด้วยสกอร์ 4-6 และ 2-6 ทำให้ชวดโอกาสผ่านเข้ารอบเมนดรอว์ไปอย่างน่าเสียดาย</p>
<!-- /wp:paragraph -->

<!-- wp:paragraph -->
<p>ส่วนศึกอาชีพหญิง "W15 โมนาสตีร์" ชิงเงินรางวัลรวม 15,000 ดอลลาร์สหรัฐ หรือราว 495,000 บาท รอบคัดเลือก รอบสุดท้าย ประเภทหญิงเดี่ยว "แพตตี้" พิมพ์รดา จัตวาพรวนิช นักเทนนิสเยาวชนดาวรุ่งไทยวัย 17 ปี ยังแรงไม่หยุดล่าสุดโชว์ฟอร์มแกร่งไล่ต้อนชนะ เกรต้า เมเดจีนี นักเทนนิสอิตาลี มืออันดับ 1274 ไอทีเอฟแรงกิ้ง มือวาง 12 ของรอบคัดเลือกได้อย่างเยี่ยมยอด 2-0 เซต ด้วยสกอร์ 6-3 และ 6-2 พิมพ์รดา ทะลุเข้ารอบเมนดรอว์ทันที</p>
<!-- /wp:paragraph -->

<!-- wp:image {"id":28785,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2021/10/243313752_4589329264423339_9106193473202633405_n-768x1024.jpg" alt="" class="wp-image-28785"/></figure>
<!-- /wp:image -->