ธนภัทร บุศราวงศ์ และ ชัชนรี บุญกลาง นักหวดเยาวชนดาวรุ่งไทยกรุยทางสู่รอบรองชนะเลิศได้สำเร็จ ในศึกเทนนิสเยาวชน รุ่นอายุไม่เกิน 14 ปี เก็บคะแนนสะสมจัดอันดับเอเชีย รายการ PTT Asian 14 &amp;Under 2017 เกรด 4 ครั้งที่ 6

การแข่งขันจัดที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 29 พ.ย. โดยรอบก่อนรองชนะเลิศ หญิงเดี่ยว ชัชนรี บุญกลาง นักเทนนิสหญิงไทย ใช้การยิงวินเนอร์ที่แม่นยำ หวดเอาชนะ ซาแมนธ่า เอดิสัน จากอินโดนีเซีย ได้ 2 เซตรวด 6-3, 6-4 เข้ารอบรองชนะเลิศ พบ จาง ซู ฮา มือวางอันดับ 4 ของรายการจากเกาหลีใต้ ที่ชนะ จาง หยู เจีย มือวางอันดับ 6 จากจีน 1-6, 6-3, 6-2

ด้าน ธนภัทร บุศราวงศ์ นักหวดเยาวชนชายไทย มือวางอันดับ 6 ก็ทำผลงานได้ยอดเยี่ยม เมื่อเอาชนะ ซาร์วาร์ ซาพารอฟ มือวางอันดับ 3 จากอุซเบกิสถาน ได้อย่างขาดลอย 2-0 เซต 6-0, 6-1 เข้าไปตัดเชือกกับ "เต็ง1" ชธุรยา นีลาวีระ จากศรีลังกา ที่เอาชนะ โจจิ โอยะ มือวางอันดับ 8 จากญี่ปุ่น 6-2, 6-2

ส่วนผลคู่อื่น หญิงเดี่ยว รอบก่อนรองชนะเลิศ มา คาร์เมนซิต้า อิซาเบล่า คาร์ลอส (1-ฟิลิปปินส์) ชนะ เดลิล่าห์ คุโรเน่น (5-สวีเดน) 7-5, 6-2, จานนัท อานันต์ (อินเดีย) ชนะ วิง หยาน เอมิลี่ ชาน (7-ฮ่องกง) 4-6, 7-6 (3), 6-3

ขณะที่ ชายเดี่ยว รอบก่อนรองชนะเลิศ วิชินธยา นิลาวีระ (ศรีลังกา) ชนะ มานาโตะ ซาโนะ (ญี่ปุ่น) 6-1, 6-3, เซอิกะ นิชิมะ (7-ญี่ปุ่น) ชนะ หง คิว เหลา (ฮ่องกง) 6-2, 6-0

ส่วนผลการแข่งขันคู่อื่น สามารถดูผลได้ที่&gt;&gt; <a href="https://atf.tournamentsoftware.com/sport/tournament.aspx">https://atf.tournamentsoftware.com/sport/tournament.aspx</a>

<img class="aligncenter size-full wp-image-3107" src="https://www.bucket.cloudaccess9.com/ltatorg/2017/11/EB920C50-7E1D-4420-AF2A-0FB94700164D.jpeg" alt="" width="2048" height="1538" />

<img class="aligncenter size-full wp-image-3108" src="https://www.bucket.cloudaccess9.com/ltatorg/2017/11/0440186E-C5BC-4AB1-8C98-B127BF453E29.jpeg" alt="" width="2048" height="1365" />