เทนนิสชุดเอเชี่ยนอินดอร์ฯ รับเงินรางวัลจากรัฐบาล

พลเอก ธนะศักดิ์ ปฏิมาประกร รองนายกรัฐมนตรี เป็นประธานมอบรางวัลแก่นักกีฬาที่ได้เหรียญจากการแข่งขันกีฬาเอเชี่ยนอินดอร์มาเชี่ยลอาร์ทเกมส์ ครั้งที่ 5 โดยมี นางกอบกาญจน์ วัฒนวรางกูร รัฐมนตรีว่าการกระทรวงการท่องเที่ยวและกีฬา, นายสกล วรรณพงษ์ ผู้ว่าการ กกท. ร่วมงาน ณ อาคารเฉลิมพระเกียรติ 7 รอบ พระชนมพรรษา กกท. เมื่อวันที่ 19 ต.ค. ในส่วนเทนนิสนั้น "บิ๊กเอ๋" นายกิตตน์สมบัติ เอื้อมมงคล นายกสมาคมกีฬาเทนนิส ลอนเทนนิสสมาคมแห่งประเทศไทยฯ<span class="text_exposed_show"> นำคณะนักกีฬาเข้ารับมอบเงินรางวัล หลังจากทำผลงานได้ 2 เหรียญทอง และ 3 เหรียญทองแดง โดยได้รับเงินรางวัลรวม 1,500,000 บาท (นักกีฬา 1,000,000 บาท, ผู้ฝึกสอน 200,000 บาท และสมาคมกีฬา 300,000 บาท)</span>
<div class="text_exposed_show">

สำหรับการแข่งขันกีฬาเอเชี่ยนอินดอร์มาเชี่ยลอาร์ทเกมส์ ครั้งที่ 5 จัดขึ้น ณ เมืองอาชกาบัต สาธารณรัฐเติร์กเมนิสถาน ระหว่างวันที่ 17 - 27 กันยายน 2560 โดยประเทศไทย ส่งนักกีฬาเข้าร่วมการแข่งขันจำนวน 247 คน จาก 16 ชนิดกีฬา ทำผลงานได้ 21 เหรียญทอง 20 เหรียญเงิน 29 เหรียญทองแดง รวม 70 เหรียญ อยู่ในอันดับที่ 6 ของตารางการแข่งขัน นั้น

รัฐบาล โดย กองทุนพัฒนาการกีฬาแห่งชาติ การกีฬาแห่งประเทศไทย (กกท.) ในฐานะองค์กีฬาที่ให้การสนับสนุนและพัฒนากีฬาของชาติ ได้มอบเงินรางวัลสำหรับนักกีฬา ผู้ฝึกสอน และสมาคมกีฬาที่ได้รับเหรียญรางวัลดังกล่าว โดยมอบให้กับนักกีฬาที่ได้รับเหรียญทอง จำนวน 200,000 บาท, เหรียญเงิน 100,000 บาท และเหรียญทองแดง 50,000 บาท, ผู้ฝึกสอน ได้รับเงินรางวัล 20% ของเงินรางวัลที่นักกีฬาได้รับ สำหรับประเภทที่มีนักกีฬาไม่เกิน 6 คน และ 10% ของเงินรางวัลที่นักกีฬาได้รับ สำหรับประเภทที่มีนักกีฬา ตั้งแต่ 7 คนขึ้นไป, สมาคมกีฬา ได้รับ 30% ของเงินรางวัลที่นักกีฬาได้รับ

รวมเงินรางวัลที่นักกีฬา, ผู้ฝึกสอน และสมาคมกีฬาต่างๆ ได้รับ เป็นเงินจำนวนทั้งสิ้น 21,920,000 บาท (นักกีฬา 14,800,000 บาท, ผู้ฝึกสอน 2,680,000 บาท และสมาคมกีฬา 4,440,000 บาท)

<img class="aligncenter size-full wp-image-1688" src="https://www.bucket.cloudaccess9.com/ltatorg/2017/11/22519424_1577926668896962_1900181703035862195_n.jpg" alt="" width="960" height="640" />

</div>