<p style="text-align: center;"><strong><span style="font-size: 14pt;">“กมรวรรณ” คว้าชัยทั้งเดี่ยวและคู่ ศึกพีทีทีเอเชี่ยน</span></strong></p>

การแข่งขันเทนนิสเยาวชน รุ่นอายุไม่เกิน 14 ปี เก็บคะแนนสะสมเอเชีย รายการ “พีทีที เอเชี่ยน โฟร์ทีน แอนด์ อันเดอร์ 2019” ครั้งที่ 1 ซึ่งสนับสนุนโดย บริษัท ปตท. จำกัด (มหาชน) ที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 26 มี.ค. คู่ที่น่าสนใจ หญิงเดี่ยว รอบสอง "น้องสบาย" กมรวรรณ ก้อนศิลา นักหวดดาวรุ่งไทย โชว์ฟอร์มสมราคามือวางอันดับ 2 ของรายการ หวดไล่ต้อน เบา งัน โง จากเวียดนาม เอาชนะไปแบบสบายมือ 2-0 เซต 6-0, 6-0 ผ่<span class="text_exposed_show">านเข้ารอบก่อนรองชนะเลิศต่อไป</span>
<div class="text_exposed_show">

ด้านชายเดี่ยว รอบสอง "พัตเตอร์" ธนภัทร บุศราวงศ์ นักเทนนิสไทย มือวางอันดับ 4 ของรายการ เดินหน้าคว้าชัยได้ต่อเนื่อง เอาชนะ ฟารีด วิทยาโรห์มาเธียนเซียห์ จากอินโดนีเซีย ได้ 2 เซตรวด 6-4 และ 6-3 ผ่านเข้ารอบก่อนรองชนะเลิศได้เช่นกัน

ส่วนผลงานของนักหวดเยาวชนไทยรายอื่น ชายเดี่ยว รอบสอง จ้าว แวนสเคาวิค (มือวาง 8-ไทย) ชนะ อี้ หยวน (ฮ่องกง) 7-6(3), 6-1, เปน จารุศร แพ้ ลุก โคห์ (มือวาง 6-สิงคโปร์) 4-6, 6-1, 3-6, ณภัทร ฮวดเจริญ แพ้ แม็กซิมัส หว่อง (มือวาง 7-สิงคโปร์) 5-7, 1-6, คุณากร กางทอง แพ้ อเลฮานโดร จาซินโต้ บาร์เรียนโต้ (มือวาง 5-ฟิลิปปินส์) 2-6, 2-6

หญิงเดี่ยว รอบสอง พิมพ์มาดา ทองคำ ชนะ เดลิลาห์ คุโรเนน (มือวาง 6-สวีเดน) 6-3, 6-0, พิมพ์มาดา ลิม แพ้ ชาร์ล็อตต์ โยว (สิงคโปร์) 3-6, 2-6, ปรายฟ้า จันทร์ชัยมงคล แพ้ หว่อง มารี โรส อาบรีซ (มือวาง 8-สิงคโปร์) 0-6, 1-6, จุฬาพัชร สาธุธรรม แพ้ คิมเบอร์ลี่ แมคเคนซี่ (ฟิลิปปินส์) 7-5, 4-6, 4-6, ทารา ฟาน แพ้ ไล ชิง ลัม (มือวาง 5-ฮ่องกง) 1-6, 5-7

ประเภทหญิงคู่ รอบก่อนรองชนะเลิศ กมรวรรณ ก้อนศิลา ที่คว้าชัยในประเภทเดี่ยวไปแล้ว ควงแขน วิจิตราภรณ์ วิมุกตานนท์ เป็นคู่มือวางอันดับ 1 ของรายการ ลงสนาม ก่อนช่วยกันผนึกกำลังเอาชนะ เบา งัน โง (เวียดนาม) /ชินบัญชร สร้อยทอง ไปได้ 2 เซตรวด 6-0, 6-1 ผ่านเข้ารอบรองชนะเลิศต่อไป

ส่วนผลคู่อื่น พิมพ์ลภัส ลิม /พิมพ์มาดา ลิม แพ้ เดลิลาห์ คุโรเนน (สวีเดน) /ไล ชิง ลัม (ฮ่องกง) คู่มือวาง 2 ของรายการ 1-6, 1-6, ปรายฟ้า จันทร์ชัยมงคล /จุฬาพัชร สาธุธรรม แพ้ ฟรานเซสก้า ตัน (อินโดนีเซีย) /หว่อง มารี โรส อาบรีซ (สิงคโปร์) คู่มือวาง 3 ของรายการ 2-6, 0-6, นภัสกร สมิตไมตรี /พิมพ์มาดา ทองคำ ชนะ อนิทรา ธรรมารัตเน /รุวี ราชกรุณา เลวกพันธารา (ศรีลังกา) คู่มือวาง 4 ของรายการ 6-0, 6-4

ขณะที่ประเภทชายคู่ รอบก่อนรองชนะเลิศ ณภัทร ฮวดเจริญ /ปูนทอง โกมลพิสุทธิ์ แพ้ อเลฮานโดร จาซินโต้ บาร์เรียนโต้ /โจเอวิน เรย์ ปาสคัว (คู่มือวาง 1-ฟิลิปปินส์) 1-6, 0-6 และ ธนภัทร บุศราวงศ์ /จ้าว แวนสเคาวิค (คู่มือวาง 3) ชนะ บ็อบ ชาน /โฮเวิร์ด ชาน (ฮ่องกง) 6-0, 6-0

</div>
สามารถติดตามภาพการแข่งขันเพิ่มเติมได้ที่: http://www.ltat.org/photos/ และ Facebook <a class="_64-f" href="https://www.facebook.com/%E0%B8%AA%E0%B8%A1%E0%B8%B2%E0%B8%84%E0%B8%A1%E0%B8%81%E0%B8%B5%E0%B8%AC%E0%B8%B2%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA-%E0%B8%A5%E0%B8%AD%E0%B8%99%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA%E0%B8%AA%E0%B8%A1%E0%B8%B2%E0%B8%84%E0%B8%A1%E0%B9%81%E0%B8%AB%E0%B9%88%E0%B8%87%E0%B8%9B%E0%B8%A3%E0%B8%B0%E0%B9%80%E0%B8%97%E0%B8%A8%E0%B9%84%E0%B8%97%E0%B8%A2-%E0%B9%83%E0%B8%99%E0%B8%9E%E0%B8%A3%E0%B8%B0%E0%B8%9A%E0%B8%A3%E0%B8%A1%E0%B8%A3%E0%B8%B2%E0%B8%8A%E0%B8%B9%E0%B8%9B%E0%B8%96%E0%B8%B1%E0%B8%A1%E0%B8%A0%E0%B9%8C-LTAT-1088862107803423/">สมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ - LTAT</a>