<!-- wp:paragraph {"align":"center","backgroundColor":"vce-acc","textColor":"vce-bg","style":{"typography":{"fontSize":20}}} -->
<p class="has-text-align-center has-vce-bg-color has-vce-acc-background-color has-text-color has-background" style="font-size:20px"><strong>"แต้ว"แพ้ญี่ปุ่นหวิวซิวรองแชมป์<br>ปิดฉากหวด"ไทยแลนด์-ไอทีเอฟ"</strong></p>
<!-- /wp:paragraph -->

<!-- wp:code -->
<pre class="wp-block-code"><code>       การแข่งขันเทนนิสอาชีพนานาชาติ ไอทีเอฟ เวิลด์ เทนนิส ทัวร์ 2022 เก็บคะแนนสะสมอันดับโลก "ไทยแลนด์-ไอทีเอฟ เทนนิส ทัวร์" ครั้งที่ 4 (รายการชาย-หญิง) ชิงเงินรางวัลรวม รายการละ 15,000 ดอลลาร์สหรัฐ หรือประมาณ 520,500 บาท (รวม 30,000 ดอลลาร์สหรัฐ หรือประมาณ 1,041,000 บาท) ที่สนามกีฬาเทนนิส อบจ.เชียงราย เมื่อวันที่ 26 มิ.ย.2565 เป็นวันสุดท้าย โดยได้รับเกียรติจาก "ผู้พันหลอด" พันเอก วัฒนา จันทร์ไพจิตต์ กรรมการอำนวยการสมาคมกีฬาลอนเทนนิสแห่งประเทศไทย ในพระบรมราชูปถัมภ์ และประธานจัดการแข่งขัน เป็นประธานในพิธีมอบรางวัล
       ไฮไลท์ของกองเชียร์ไทยอยู่ที่ประเภทหญิงเดี่ยว รอบชิงชนะเลิศ "แต้ว" ทรรศพร นาคหล่อ นักเทนนิสไทย วัย 20 ปี ทีมชาติชุดเอเชี่ยนเกมส์ ครั้งที่ 18 ที่ฝ่าด่านมาตั้งแต่รอบคัดเลือก จนผ่านเข้าชิงชนะเลิศในรายการของไอทีเอฟได้เป็นครั้งแรก พบกับ รามุ อุเอดะ นักเทนนิสญี่ปุ่น วัย 24 ปี มือ 803 ของโลก และเป็นมือวางอันดับ 4 ของรายการ ปรากฏว่า สู้กันถึง 3 เซต ลุ้นกันถึงไทเบรก และเป็น ทรรศพร ที่ปราชัยไปอย่างน่าเสียดาย 1-2 เซต 6-2, 2-6 และ 6-7 ไทเบรก 3-7 โดยใช้เวลาแข่งขันไป 2 ชั่วโมง 2 นาที
       รามุ อุเอดะ ได้ครองแชมป์หญิงเดี่ยว ได้รับเงินรางวัล 2,352 ดอลลาร์สหรัฐ หรือประมาณ 81,614 บาท และคะแนนสะสมอันดับโลก 10 แต้ม ส่วน ทรรศพร ในฐานะรองแชมป์ ได้รับ 1,470 ดอลลาร์สหรัฐ หรือประมาณ 51,009 บาท และ 6 แต้ม
       ทางด้านประเภทชายเดี่ยว รอบชิงชนะเลิศ นักเทนนิสจีนโคจรมาพบกันเอง ระหว่าง บู ยุนเชาเกต วัย 20 ปี มืออันดับ 446 ของโลก และมือวางอันดับ 3 ของรายการ พบกับ ชุย เจี๋ย วัย 24 ปี มืออันดับ 972 ของโลก ปรากฏว่า บู ยุนเชาเกต โชว์ความแข็งแกร่งและหวดได้เฉียบขาด ใช้เวลาไป 1 ชั่วโมง 22 นาที เก็บชัยได้ 2 เซตรวด 6-1 และ 6-4 คว้าแชมป์ได้สำเร็จ
       นับเป็นการผ่านเข้าชิงชนะเลิศ 3 สัปดาห์ติดของ บู ยุนเชาเกต ในการแข่งขันที่จังหวัดเชียงราย ได้ไป 2 แชมป์ 1 รองแชมป์ในสัปดาห์ที่ 2 และนับรวมทั้งหมดเป็นแชมป์ที่ 5 ในเส้นทางอาชีพของเจ้าตัว นอกจากนี้ บู ยุนเชาเกต ยังได้รับเงินรางวัล 2,160 ดอลลาร์สหรัฐ หรือประมาณ 74,952 บาท และ 15 คะแนน ส่วนรองแชมป์ได้รับ 1,272 ดอลลาร์สหรัฐ หรือประมาณ 44,138 บาท และ 8 คะแนน</code></pre>
<!-- /wp:code -->

<!-- wp:image {"id":32616,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/06/CFE1776F-9A82-4025-B45E-C84E8BBFECB9-1024x683.jpeg" alt="" class="wp-image-32616"/></figure>
<!-- /wp:image -->