2 นักหวดจากตระกูล "ศรีระวีวงศา" คว้าไป 2 แชมป์ ในการแข่งขันเทนนิสเยาวชน รายการ "แอลทีโอ จูเนียร์ แชมเปี้ยนชิพ 2017" ครั้งที่ 4 ที่ศูนย์พัฒนากีฬาเทนนิสแห่งชาติ เมืองทองธานี เมื่อวันที่ 29 ต.ค. ซึ่งเป็นวันสุดท้ายของการชิงชัย ผลการแข่งขันมีดังนี้

<img class="aligncenter size-full wp-image-1866" src="https://www.bucket.cloudaccess9.com/ltatorg/2017/11/22813977_1588590844497211_1154692726302467757_n.jpg" alt="" width="960" height="640" />ในรุ่นอายุไม่เกิน 10 ปี ชายเดี่ยว รอบชิงชนะเลิศ เจตพัฒน์ ศรีระวีวงศา นักหวดมือวางอันดับ 2 จากกรุงเทพฯ หวดเอาชนะ ปวรปรัชญ์ งั่นบุญศรี มือวางอันดับ 1 ของรายการ จากชุมพร ได้ 2 เซตรวด ด้วยสกอร์ 4-0, 4-2 คว้าแชมป์ไปครอง

รุ่นอายุไม่เกิน 10 ปี<span class="text_exposed_show"> หญิงเดี่ยว แข่งขันแบบพบกันหมด นัดสุดท้าย ปรากฏว่า วิรินทร์ รื่นถวิล จากพระนครศรีอยุธยา ได้แชมป์ หลังนัดสุดท้าย ควงแร็กเก็ตคู่ใจหวดเอาชนะ โยษิตา ศรีพร จากสุราษฎร์ธานี 2-0 เซต 5-3, 4-2 ทำให้มีสถิติคว้าชัย 3 นัดรวด มี 6 คะแนนเต็ม รั้งอันดับ 1 ของตารางคะแนน</span>
<div class="text_exposed_show">

ส่วนรุ่นอายุไม่เกิน 12 ปี ชายเดี่ยว รอบชิงชนะเลิศ นักหวดจากตระกูล "ศรีระวีวงศา" เก็บไปอีกแชมป์ โดย พีรณัฐ ศรีระวีวงศา มือวางอันดับ 3 ของรายการจาก "เมืองหลวง" กรุงเทพฯ คว้าแชมป์ไปครอง หลังเอาชนะ ธัชพล ลิ่วศรีสกุล มือวางอันดับ 2 ของรายการจากกรุงเทพฯ เช่นกัน ที่ 2-0 เซต ด้วยสกอร์ 4-0, 5-3

<img class="aligncenter size-full wp-image-1872" src="https://www.bucket.cloudaccess9.com/ltatorg/2017/11/22815445_1588595217830107_9204532221120438861_n.jpg" alt="" width="960" height="640" />รุ่นอายุไม่เกิน 12 ปี หญิงเดี่ยว รอบชิงชนะเลิศ พิมพ์ชนก จันทปรีชาพงศ์ จากสมุทรปราการ เต็งหนึ่งของรายการ หวดเอาชนะ โยษิตา ศรีพร มือวางอันดับ 2 ของรายการจากสุราษฎร์ธานี 0-1, Ret. (โยษิตาขอถอนตัว เนื่องจากปวดศีรษะ)

ทางด้านการชิงชัยในรุ่นอายุไม่เกิน 14 ปี ชายเดี่ยว รอบชิงชนะเลิศ กิตติธัช จำปาศร นักหวดหนุ่มเมืองหลวง มือวางอันดับ 2 ของรายการ เอาชนะ ศุภเศรษฐ์ สินเจริญวัฒนา จากชุมพร ได้ 2-0 เซต 5-4 (4), 4-2 ส่วนหญิงเดี่ยวในรุ่นเดียวกัน แข่งขันแบบพบกันหมด ปาลิตา สุขกันหา เก็บ 6 คะแนนเต็ม รั้งอันดับ 1 ของตารางคะแนน คว้าแชมป์ไปครอง ซึ่งนัดสุดท้ายในรอบพบกันหมด ปาลิตา เอาชนะ ศานตมล รังสิพราหมณกุล จากกรุงเทพฯ 4-2, 4-0

ขณะที่รุ่นอายุไม่เกิน 18 ปี หญิงเดี่ยว แข่งขันพบกันหมดวันสุดท้าย สลักทิพย์ อุ่นเมือง จากนนทบุรี เอาชนะ ปรัชญาพร รักการดี จากกรุงเทพฯ 4-0, 4-0 เก็บ 4 คะแนนเต็ม ได้แชมป์ไปครอง

<img class="aligncenter size-full wp-image-1877" src="https://www.bucket.cloudaccess9.com/ltatorg/2017/11/22894043_1588592414497054_3561325444812135623_n.jpg" alt="" width="960" height="640" />

</div>