<!-- wp:paragraph {"align":"center","style":{"typography":{"fontSize":20},"color":{"background":"#acc1cb"}}} -->
<p class="has-text-align-center has-background" style="background-color:#acc1cb;font-size:20px"><strong>"ฟาโรห์" กดญี่ปุ่น 2 เซต "พลอยเพชร" หวดดุ เข้ารอบก่อนรองฯ "แอลทีเอที เอเชี่ยน โฟร์ทีน"</strong></p>
<!-- /wp:paragraph -->

<!-- wp:paragraph -->
<p>สมาคมกีฬาลอนเทนนิสแห่งประเทศไทย ในพระบรมราชูปถัมภ์ จัดการแข่งขันเทนนิสเยาวชนเอเชีย รุ่นอายุไม่เกิน 14 ปี เก็บคะแนนสะสม ระดับเกรด 2 ซึ่งจัดเป็นสัปดาห์แรกของปีนี้ รายการ LTAT Asian 14&amp;Under C2 (1) 2025 หรือ "แอลทีเอที เอเชี่ยน โฟร์ทีน แอนด์ อันเดอร์ 2025" ครั้งที่ 1 ที่สนามเทนนิส เกรต้า สปอร์ต คลับ อำเภอสัตหีบ จังหวัดชลบุรี เมื่อวันที่ 6 พ.ค. 2568 เป็นการแข่งขันรอบเมนดรอว์และรอบจัดอันดับ ประเภทชายเดี่ยว เมนดรอว์ รอบสอง (16 คน) ฟาโรห์ โกวิทวัฒนชัย นักหวดดาวรุ่งเจ้าถิ่น จ.ชลบุรี มือวางอันดับ 4 ของรายการ บรรเลงเพลงหวดได้อย่างยอดเยี่ยม เอาชนะ อาโอโตะ โดอิดะ จากญี่ปุ่น ด้วยสกอร์ 6-1 ทั้งสองเซต ฟาโรห์ ผ่านเข้ารอบก่อนรองชนะเลิศ หรือ 8 คนสุดท้าย ไปพบกับ อักเซล เฮเจ จากนอร์เวย์ ทางด้านหญิงเดี่ยว รอบสอง พลอยเพชร ด้วงเขียว นักเทนนิสเยาวชนไทย มือวางอันดับ 1 ของรายการ เดินหน้าเข้ารอบได้ตามคาด หลังจากเอาชนะ โคลอี โรบิน จากฮ่องกง 2-0 เซต 6-0, 6-1 และผ่านเข้าสู่รอบก่อนรองชนะเลิศ ซึ่งจะพบกับ อลิซ คาร์โดซี่ จากออสเตรเลีย</p>
<!-- /wp:paragraph -->

<!-- wp:paragraph -->
<p>ในส่วนผลการแข่งขันของนักเทนนิสเยาวชนไทยรายอื่น มีดังนี้ หญิงเดี่ยว รอบสอง อาภรนันท์ โซเฟีย แสงสุชาติ (วาง 4) ชนะผ่าน เจนนิเฟอร์ โวลแฟรมม์, วรินดา ลีปรีชานนท์ ชนะผ่าน ฮูไมราห์ ไฮเดอร์ (วาง 3-บังคลาเทศ), อัญวีณ์ ไพศาลภาณุวงศ์ (วาง 2) ชนะ อาลียาห์ กันกุลี (อินเดีย) 6-1, 6-0 เหนือฟ้า สุจิระพงษ์ชัย แพ้ วู ยูมาน (วาง 6-ฮ่องกง) 2-6, 1-6 วิมุตติญา พงษ์หนู แพ้ เฉิน อี๋หลิน (วาง 5-จีน) 6-7(5-7), 1-6 ชายเดี่ยว รอบสอง ณดล พงษ์ภิญโญ ชนะ เทนเน่ ชิราอิ (ญี่ปุ่น) 0-6, 6-3 และ 6-4 ฌาน เลาอมรพาณิชย์ (วาง 1) ชนะ เฉิน จื่อเจี๋ย (จีน) 6-1, 6-0 ปัณณพรรธน์ นิ่มนวลกุล (วาง 3) ชนะ ภาสุร อุดมโชค 6-3, 6-2 และ อภิวัฐ เครือวัลย์ แพ้ เจมี่ เฉิน (วาง 7-ฮ่องกง) 4-6, 4-6 ธิติพัทธิ์ สัมฤทธิวณิชชา (วาง 6) ชนะ นวธรณ์ ผลากรกุล 7-6(4), 6-2</p>
<!-- /wp:paragraph -->

<!-- wp:image {"id":49321,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/05/495694406_1117643550398626_4420092260403469717_n-1024x683.jpg" alt="" class="wp-image-49321"/></figure>
<!-- /wp:image -->