<!-- wp:paragraph {"align":"center","style":{"typography":{"fontSize":20},"color":{"background":"#bed0d8"}}} -->
<p class="has-text-align-center has-background" style="background-color:#bed0d8;font-size:20px"><strong>ลีโอ - ณิชวรัชญ์ ขึ้นแท่นแชมป์รุ่น 12 ปีศึกเทนนิสเยาวชนประเทศไทย ครั้งที่ 63</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนเพื่อความชนะเลิศแห่งประเทศไทย ครั้งที่ 63 ประจำปี 2568 ชิงถ้วยพระราชทาน พระบาทสมเด็จพระเจ้าอยู่หัว และสมเด็จพระกนิษฐาธิราชเจ้า กรมสมเด็จพระเทพรัตนราชสุดาฯ สยามบรมราชกุมารี ณ ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 2 เม.ย. 2568 เป็นการแข่งขันรอบชิงชนะเลิศของรุ่นอายุไม่เกิน 8 และ 12 ปี ประเภทชายเดี่ยว รุ่นอายุไม่เกิน 12 ปี ลีโอ โกวิทวัฒนชัย นักหวดดาวรุ่งจากชลบุรี คว้าแชมป์ได้ตามคาด ในฐานะมือวางอันดับ 1 ของรายการ โดยเอาชนะ นวธรณ์ ผลากรกุล มือวางอันดับ 7 จากกรุงเทพฯ ในรอบชิงชนะเลิศ ด้วยสกอร์ 7-5 ทั้งสองเซต ส่งผลให้ ลีโอ ขึ้นแท่นแชมป์ประเทศไทย รุ่นอายุไม่เกิน 12 ปี ทันที โดย ลีโอ และ นวธรณ์ นั้นต่างมีดีกรีเป็นเยาวชนทีมชาติไทยชุดปัจจุบัน</p>
<!-- /wp:paragraph -->

<!-- wp:paragraph -->
<p>ทางด้านแชมป์ประเภทหญิงเดี่ยว รุ่นอายุไม่เกิน 12 ปี เป็นของ ณิชวรัชญ์ พลอยเกษมสุข มือวางอันดับ 1 จากกรุงเทพฯ หลังจากออกแรงหวดถึง 3 เซต ในรอบชิงชนะเลิศ ซึ่งพลิกจากที่แพ้เซตแรก กลับมาเป็นฝ่ายเฉือนชนะ ศิริกร พูลผล มือวางอันดับ 6 จากพิษณุโลก 2-1 เซต 5-7, 6-4 และ 6-4 สำหรับ ณิชวรัชญ์ และ ศิริกร เป็นนักเทนนิสเยาวชนทีมชาติไทยทั้งคู่ นอกจากนี้ ณิชวรัชญ์ พลอยเกษมสุข ยังได้จับคู่กับ นิชาภา วงษ์วานิชขจร จาก กทม. ลงแข่งขันประเภทหญิงคู่ รอบชิงชนะเลิศ พบกับ จันทรรัตน์ ธรานิศร จากเชียงราย และ ศิริกร พูลผล ผลปรากฏว่า แข่งขันกันถึงไทเบรกทั้งสองเซต และเป็นคู่ของ ณิชวรัชญ์ กับ นิชาภา ที่เอาชนะได้ทั้ง 2 เซต ด้วยสกอร์ 7-6 ไทเบรก 9-7 และ 7-6 ไทเบรก 8-6 คว้าแชมป์ไปครอง และยังทำให้ ณิชวรัชญ์ ได้ครองแชมป์ทั้งหญิงเดี่ยวและหญิงคู่ รุ่นอายุไม่เกิน 12 ปี</p>
<!-- /wp:paragraph -->

<!-- wp:paragraph -->
<p>ทั้งนี้ หลังจบการแข่งขันได้มีพิธีมอบรางวัลเพื่อเป็นเกียรติแก่นักกีฬา โดย นายคชาชาญ มงคลเจริญ กรรมการอำนวยการสมาคมกีฬาลอนเทนนิสแห่งประเทศไทย ในพระบรมราชูปถัมภ์ เป็นประธานมอบรางวัลให้แก่นักกีฬา รุ่นอายุไม่เกิน 8 และ 12 ปี ในส่วนผลการแข่งขันคู่อื่น ๆ มีดังนี้ รุ่นอายุไม่เกิน 8 ปี ชายเดี่ยว รอบชิงชนะเลิศ พิชญ์ แสนบัวหลวง (เชียงราย) ชนะ เขตต์ตะวัน บุษดี (ปทุมธานี) 1-4, 4-1 และซูเปอร์ไทเบรก 10-7 ด้านหญิงเดี่ยว รอบชิงชนะเลิศ ธรัญญา วิสุทธิธาดา (นนทบุรี) ชนะ ทาวิตา วโรกร (ฉะเชิงเทรา) 4-2, 4-2 ชายคู่ รอบชิงชนะเลิศ เขตต์ตะวัน บุษดี (ปทุมธานี) /พิชญ์ แสนบัวหลวง (เชียงราย) ชนะ อคิน จินดาสุข (กทม.) /วิวิศน์ โฆษิตชัยวัฒน์ (ปทุมธานี) 4-0, 4-1 ส่วนหญิงคู่ รอบชิงชนะเลิศ ทาวิตา วโรกร (ฉะเชิงเทรา) /พรนัชชา ประจันบาล (กทม.) ชนะ ธรัญญา วิสุทธิธาดา (นนทบุรี) /คณินพิชญ์ วโรภาษ (กทม.) 0-4, 4-2 และซูเปอร์ไทเบรก 10-8</p>
<!-- /wp:paragraph -->

<!-- wp:paragraph -->
<p>ขณะที่รุ่นอายุไม่เกิน 12 ปี ชายคู่ รอบชิงชนะเลิศ ภาสุร อุดมโชค (กทม.) /ธนกร ไชยลังการ (อยุธยา) ชนะ พิชญ์พงษ์ จีนาพันธุ์ (ปทุมธานี) /ภูวริศ บุญวิริยะ (สงขลา) 6-3, 6-4 นอกจากนี้ ยังมีการแข่งขันของรุ่นอายุไม่เกิน 10 กับ 14 ปี เริ่มขึ้นเป็นวันแรกด้วย ซึ่งรุ่นนี้จะแข่งขันถึงวันที่ 6 เม.ย. 2568 และช่วงสุดท้าย แข่งขันระหว่างวันที่ 6 - 10 เม.ย. ซึ่งเป็นการแข่งขันของรุ่นอายุไม่เกิน 16 และ 18 ปี โดยในรุ่นอายุไม่เกิน 18 ปี จะเป็นการแข่งขันชิงถ้วยพระราชทานฯ</p>
<!-- /wp:paragraph -->

<!-- wp:image {"id":48593,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2025/04/487750803_1090568543106127_4243449836484634153_n-1024x683.jpg" alt="" class="wp-image-48593"/></figure>
<!-- /wp:image -->