<!-- wp:paragraph {"align":"center","style":{"typography":{"fontSize":20},"color":{"background":"#ffecd9"}}} -->
<p class="has-text-align-center has-background" style="background-color:#ffecd9;font-size:20px"><strong>"นิวซีแลนด์-ฟิลิปปินส์" ผงาดแชมป์คู่ที่ไทยศึกชายเดี่ยวมีพลิกล็อก-เวทีไอทีเอฟจูเนียร์ส</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนนานาชาติ เก็บคะแนนเยาวชนโลก ไอทีเอฟ เวิลด์ เทนนิส ทัวร์ จูเนียร์ส เจ60 นนทบุรี รายการ ITF Juniors World Tennis Tour J60 (3) หรือ ไอทีเอฟ จูเนียร์ส เวิลด์ เทนนิส ทัวร์ เจ60 (3) ที่ศูนย์พัฒนากีฬาเทนนิสแห่งชาติ เมืองทองธานี จ.นนทบุรี เมื่อวันที่ 25 ต.ค. 2567 มีพิธีมอบรางวัลในประเภทคู่ โดย นายธานี แสนยาอุโฆษ กรรมการอำนวยการสมาคมกีฬาลอนเทนนิสแห่งประเทศไทย ในพระบรมราชูปถัมภ์ และประธานฝ่ายพัฒนาเยาวชน เป็นประธานมอบรางวัล ประเภทชายคู่ รอบชิงชนะเลิศ อัลวิน นา และ เลียม ยอน คู่นักหวดจากนิวซีแลนด์ โชว์ฟอร์มการเล่นที่เข้าขา ช่วยกันหวดเอาชนะ ริคุ ฮิกาชิ จากญี่ปุ่น และ ไค ทอมป์สัน จากฮ่องกง คู่มือวางอันดับ 4 ของรายการ ด้วยสกอร์ 6-3 ทั้งสองเซต ส่งผลให้คู่นักหวดนิวซีแลนด์ คว้าแชมป์ชายคู่ไปครองร่วมกัน และยังได้รับคะแนนสะสมอันดับเยาวชนโลก คนละ 11.25 คะแนน ส่วนคู่รองแชมป์ ได้รับคนละ 6.75 คะแนน</p>
<!-- /wp:paragraph -->

<!-- wp:paragraph -->
<p>ทางด้านหญิงคู่ รอบชิงชนะเลิศ สเตฟี่ มาริเธ่ อลูโด กับ เทนเนียล เมดิส คู่นักหวดจากฟิลิปปินส์ ซึ่งเป็นคู่มือวาง 2 ของรายการ ผนึกกำลังเอาชนะ อันจาลี กิรานา จูนาร์โต้ กับ ไซโลวา ซูเลยกา ฮุคมาซาบียา คู่นักหวดจากอินโดนีเซีย ซึ่งเป็นคู่มือวาง 1 ของรายการ 2-0 เซต 6-1 และ 7-5 ส่งผลให้คู่มือวาง 2 ได้ครองแชมป์หญิงคู่ พร้อมคะแนนสะสมอันดับเยาวชนโลก คนละ 11.25 คะแนน ส่วนคู่รองแชมป์ ได้รับคนละ 6.75 คะแนน ขณะที่ประเภทชายเดี่ยว รอบรองชนะเลิศ มีพลิกล็อกเมื่อนักหวดมือวางต่ำกว่าปราบมือวางที่สูงกว่าได้ทั้ง 2 คู่ โดย ฮวาง จูชาน ดาวรุ่งของเกาหลีใต้ มือวางอันดับ 4 ของรายการ เอาชนะ กัณฐเวล มหาลิงกัม อกิลันเทชวารี มือวางอันดับ 2 จากอินเดีย ได้ภายใน 2 เซต ด้วยสกอร์ 7-6 ไทเบรก 7-5 และ 6-3 ฮวาง จูชาน ทะยานเข้าชิงชนะเลิศกับ ไค ทอมป์สัน มือวางอันดับ 14 จากฮ่องกง ที่ระเบิดฟอร์มเก่งออกมาตัดเชือกชนะ เอไลจาห์ ดิคเคนเบิร์ก มือวางอันดับ 7 จากออสเตรเลีย 2-0 เซต 6-4 และ 7-6 ไทเบรก 7-4</p>
<!-- /wp:paragraph -->

<!-- wp:paragraph -->
<p>ในส่วนหญิงเดี่ยว รอบรองชนะเลิศ เทนเนียล เมดิส นักเทนนิสมือวางอันดับ 2 จากฟิลิปปินส์ ยังคงแข็งแกร่ง หวดเอาชนะ อันจาลี กิรานา จูนาร์โต้ มือวางอันดับ 3 จากอินโดนีเซีย 2-0 เซต 6-4, 6-0 ส่งผลให้ เทนเนียล เมดิส เข้าไปชิงชนะเลิศกับ เกอ หลิงโหยว ดาวรุ่งของจีน ที่ยังโชว์ฟอร์มได้ร้อนแรงต่อเนื่อง ตัดเชือกชนะ สเตฟี่ มาริเธ่ อลูโด มือวางอันดับ 6 จากฟิลิปปินส์ 2-0 เซต 6-2 และ 6-3 สำหรับนักเทนนิสที่ตกรอบรองชนะเลิศ ได้รับคะแนนสะสมอันดับเยาวชนโลก คนละ 18 คะแนน</p>
<!-- /wp:paragraph -->

<!-- wp:image {"id":46344,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2024/10/464576243_971428241686825_3388904355238662978_n-1024x683.jpg" alt="" class="wp-image-46344"/></figure>
<!-- /wp:image -->