<p style="text-align: center; padding-left: 30px;">"จิรัฏฐ์-พัชรพล"โค่นคู่มือ3
ลิ่วก่อนรองฯหวดพีทีที-ไอทีเอฟฯ</p>
<p style="text-align: left; padding-left: 30px;">จิรัฏฐ์ นวสิริสมบูรณ์ ควง พัชรพล กาวิน ทะลุเข้ารอบก่อนรองชนะเลิศ ชายคู่ ศึกเทนนิสอาชีพชาย รายการ"พีทีที-ไอทีเอฟ เมนส์ โปร เซอร์กิต 6" ชิงเงินรางวัลรวม 15,000 ดอลลาร์สหรัฐ หรือราว 495,000 บาท ที่สนามเทนนิสเกรต้า ฟาร์ม พัทยา จ.ชลบุรี เมื่อวันที่ 17 ต.ค.60</p>
<p style="text-align: left; padding-left: 30px;">หลังจากใน รอบแรก สามารถพลิกเอาชนะคู่มือวาง 3 ของรายการ ปรัชญา อิสโร นักเทนนิสไทยที่จับคู่กับ จัสติน บาร์กี จากอินโดนีเซีย 2-1 เซตด้วยสกอร์ 6-3, 2-6 และ ซูเปอร์ไทเบ<span class="text_exposed_show">รก 10-7 ใช้เวลาแข่งขันทั้งสิ้น 1 ชั่วโมง 15 นาที
ขณะที่คู่ของ สุธินันท์ ตัณฑเศรณีวัฒน์ กับ ปุณณกฤศ กฤษดากร ก็สามารถผ่านเข้ารอบก่อนรองชนะเลิศได้เช่นกันหลังทั้งคู่ช่วยกันพลิกสถานการณ์จากแพ้เซตแรกกลับมาหวดเอาชนะคู่นักเทนนิสไต้หวัน หลิน เว่ย ตี้ กับ หลอ เชี่ยน ชุน 2-1 เซตด้วยสกอร์ 3-6, 6-4 และซูเปอร์ไทเบรก 10-2</span></p>
<p style="text-align: left; padding-left: 30px;"><span class="text_exposed_show"><img class="aligncenter size-full wp-image-1614" src="https://www.bucket.cloudaccess9.com/ltatorg/2017/11/22528417_1575728682450094_8505189926120404263_n.jpg" alt="" width="960" height="639" /></span></p>
<p style="text-align: left; padding-left: 30px;"><span class="text_exposed_show">
ด้านประเภทชายเดี่ยว รอบแรก "พ้ง" กิตติพงษ์ วชิรมโนวงศ์ นักหวดดีกรีทีมชาติไทย วัย 27 ปี มือ 1101 ของโลก ต้านความแข็งแกร่งของมือวาง 1 แม็กซ์ เพอร์เซลล์ ดาวรุ่งวัย 19 ปี มือ 304 ของโลกจากออสเตรเลียไม่ไหวแพ้ไป 0-2 เซตด้วยสกอร์ 2-6 และ 1-6 ตกรอบไปอย่างน่าเสียดาย</span></p>
<p style="text-align: left; padding-left: 30px;"><span class="text_exposed_show">ส่วนผลการแข่งขันคู่อื่นๆมีดังนี้ ชายเดี่ยว รอบแรก กูรูนูเดย์ ซิงห์(อินเดีย) ชนะ สุธินันท์ ตัณฑเศรณีวัฒน์ 6-4, 6-3, นิโคลัส ฮู(สหรัฐฯ) ชนะ แมตธิโอ มาร์ตินัว(ฝรั่งเศส) 6-4, 7-6(7), ฮาดี้ ฮาบิบ(สหรัฐฯ) ชนะ เฉิน ตี้(ไต้หวัน) 6-1, 6-4, เรมี่ เบอร์โตล่า(สวิตเซอร์แลนด์) ชนะ หลี่ หยวน เฟิง(จีน) 4-6, 6-4, 7-5, หยู เฉิง ยู่(ไต้หวัน) ชนะ แซม แมททิสัน(นิวซีแลนด์) 6-4, 6-4, หวู ถัง หลิน(ไต้หวัน) ชนะ นวกานต์ ขุนจันทร์ 6-1, 6-0, ซู หยู เฉียว(ไต้หวัน) ชนะ ลูก้า คาสเทลนูโอโว่(สวิตเซอร์แลนด์) 6-3, 6-1, ชายคู่ รอบแรก แมตธิโอ มาร์ตินัว(ฝรั่งเศส)-ฮาดี้ ฮาบิบ(สหรัฐฯ) ชนะ พงศภัค-กิติรัตน์ เกิดลาภี 6-3, 6-4, หลี่ หยวน เฟิง(จีน)-สกีเลอร์ บัตส์(ฮ่องกง) ชนะ พัฒนะพงศ์ บริสุทธิ์พงศ์-วรชน รักษ์ปวงชน 7-6(8), 7-5</span></p>
<img class="aligncenter size-full wp-image-1616" src="https://www.bucket.cloudaccess9.com/ltatorg/2017/11/22552738_1575728789116750_5477863292107080347_n.jpg" alt="" width="960" height="639" />