<!-- wp:paragraph {"align":"center","style":{"typography":{"fontSize":20},"color":{"background":"#bde8fb"}}} -->
<p class="has-text-align-center has-background" style="background-color:#bde8fb;font-size:20px"><strong>กานต์ธัช สุรฤทธิ์โยธิน<br>นักหวดคนเก่งจากเมืองชล</strong></p>
<!-- /wp:paragraph -->

<!-- wp:paragraph -->
<p>คอลัมน์ : เปิดตัวทีมชาติ 2564<br>กานต์ธัช สุรฤทธิ์โยธิน<br>นักหวดคนเก่งจากเมืองชล </p>
<!-- /wp:paragraph -->

<!-- wp:paragraph -->
<p>หลังจากเปิดสนามคัดเลือกนักเทนนิสที่ดีที่สุดมาติด "ธงไตรรงค์" บนยอดอก ในฐานะ "ทีมชาติไทย" ประจำปี 2564 ล่าสุด สมาคมกีฬาลอนเทนนิสแห่งประเทศไทย ในพระบรมราชูปถัมภ์ ได้ตัวแทนนักกีฬามาเป็นทีมชาติไทยเรียบร้อยแล้ว</p>
<!-- /wp:paragraph -->

<!-- wp:paragraph -->
<p>นักเทนนิสเยาวชนคนแรกที่ขอแนะนำคือ เด็กชายกานต์ธัช สุรฤทธิ์โยธิน หรือที่เพื่อนๆ เรียกติดปากว่า "กล้อง" วัย 11 ปี (เกิด 9 ตุลาคม 2552) จาก "เมืองทะเลงาม ข้าวหลามอร่อยฯ" จังหวัดชลบุรี </p>
<!-- /wp:paragraph -->

<!-- wp:paragraph -->
<p>กานต์ธัช เป็นนักเทนนิสเยาวชนชายทีมชาติไทย รุ่นอายุไม่เกิน 12 ปี (ติดทีมชาติไทยสมัยแรก) และได้แชมป์ในศึกคัดทีมชาติรุ่นนี้ ณ สังเวียนภายในศูนย์พัฒนากีฬาเทนนิสแห่งชาติ เมืองทองธานี จังหวัดนนทบุรี</p>
<!-- /wp:paragraph -->

<!-- wp:paragraph -->
<p> "น้องกล้อง" เป็นลูกชายสุดที่รักของ คุณพ่อสาธิต สุรฤทธิ์โยธิน และ คุณแม่ภาอภิภา มโนสงค์ ซึ่งทั้งสองท่านชื่นชอบและเล่นกีฬาเทนนิสอยู่แล้ว เป็นลูกชายคนสุดท้อง มีพี่ชาย 1 คนชื่อ "ต้นกล้า" กรวิชญ์ สุรฤทธิ์โยธิน ปัจจุบัน "น้องกล้อง" เป็นนักเรียนชั้นประถมศึกษาปีที่ 6 โรงเรียนอัสสัมชัญศรีราชา ชลบุรี</p>
<!-- /wp:paragraph -->

<!-- wp:paragraph -->
<p>"ลูกชายเป็นเด็กที่ซนมาก เล่นเกมส์ เล่นกับเพื่อนๆ สนุกสนานไปตามประสาเด็ก แต่พอรู้ตัวว่าจะต้องมาแข่งขันเทนนิสคัดทีมชาติ ก็มีความมุ่งมั่นมากและตั้งใจฝึกซ้อม โดยบอกกับพ่อและแม่ว่าจะพยายามทำให้ได้ พอทำได้แล้ว เขาบอกดีใจมากๆ" นั่นคือความรู้สึกของ กานต์ธัช ที่บอกผ่านแม่ผู้ให้กำเนิด</p>
<!-- /wp:paragraph -->

<!-- wp:paragraph -->
<p>ก่อนจะมาเล่นเทนนิสนั้น กานต์ธัช ให้ความสนใจกีฬาอื่นด้วย ซึ่งสนใจชนิดที่ได้รางวัลมาครอบครอง อาทิ กรีฑา โดย กานต์ธัช ในฐานะนักวิ่ง ร่วมกับเพื่อนๆ คว้าแชมป์วิ่งผลัดได้ถึง 3 ปีซ้อน (2557-2559) จากมหกรรมกีฬาอนุบาล ภาคตะวันออก ด้วยความเป็นนักวิ่งฝีเท้าดีและผลงานโดดเด่น ทำให้ กานต์ธัช ได้รับรางวัลนักกีฬาดีเด่นระดับอนุบาล ของโรงเรียนอัสสัมชัญศรีราชา ชลบุรี นอกจากนี้เขายังสนใจในกีฬาลูกหนังหรือฟุตบอล โดยร่วมกับเพื่อนๆ ในชั้นเรียนคว้ารางวัลมาแล้วเช่นกัน </p>
<!-- /wp:paragraph -->

<!-- wp:paragraph -->
<p>กานต์ธัช เริ่มเล่นกีฬาเทนนิส ในวัย 7 ปี โดยมี "โค้ชนันท์" นันทวัฒน์ สุขขะจนะ เป็นโค้ชคนแรก และยังถ่ายทอดวิชากีฬาลูกสักหลาดให้ต่อเนื่องจนถึงปัจจุบัน ร่วมด้วย "โค้ชหมี" ชัยวัฒน์ คงกิจภากรณ์ ผู้ฝึกสอนอีกราย นอกจากนี้ ยังได้พี่ชาย "ต้นกล้า" กรวิชญ์ สุรฤทธิ์โยธิน ช่วยซ้อมให้ด้วย ซึ่งเป็นอีกแกนหลักสำคัญที่ทำให้ กานต์ธัช มีพัฒนาการที่ดีขึ้น</p>
<!-- /wp:paragraph -->

<!-- wp:paragraph -->
<p>สไตล์การเล่นเทนนิสของ กานต์ธัช คือตีกราวด์สโตรกด้วยท็อปสปินที่เหนียวแน่นจากท้ายคอร์ต มีลูกสไสด์เพื่อเปลี่ยนจังหวะการเล่นได้อย่างสวยงาม ชื่นชอบ "โนวัก ยอโควิช" นักเทนนิสอาชีพชาย ชาวเซอร์เบีย วัย 33 ปี มืออันดับ 1 ของโลกคนปัจจุบัน เพราะ ยอโควิช เล่นได้หลากหลายและเหนียวแน่นมาก </p>
<!-- /wp:paragraph -->

<!-- wp:paragraph -->
<p>ผลงานเป็นที่ประจักษ์แก่ฝีมือของ กานต์ธัช นั้นมีอยู่หลายรายการ อาทิ การครองตำแหน่งชนะเลิศชายเดี่ยว รุ่นอายุไม่เกิน 10 ปี การแข่งขันเทนนิสเยาวชนเพื่อความชนะเลิศแห่งประเทศไทย ครั้งที่ 57 ประจำปี 2562 เวทีใหญ่สุดของนักหวดเยาวชนไทย ทำให้ได้รับเสื้อสามารถจากโรงเรียนอัสสัมชัญศรีราชา ชลบุรี ด้วย</p>
<!-- /wp:paragraph -->

<!-- wp:paragraph -->
<p>รวมทั้งการได้แชมป์ชายเดี่ยว รุ่นอายุไม่เกิน 12 ปี การแข่งขันเทนนิสเยาวชน รายการ "พีทีที-ลอนเทนนิสพัฒนาฝีมือ" ประจำปี 2563 รอบมาสเตอร์ ซึ่งเป็นรอบใหญ่สุดของรายการนี้ที่รวมเอาสุดยอดนักหวดจากทั่วประเทศมาชิงชัยกัน และยังได้รองชนะเลิศ รายการ พีทีที จูเนียร์ มาสเตอร์ แชมเปี้ยนชิพ รุ่นอายุไม่เกิน 12 ปี อีกด้วย </p>
<!-- /wp:paragraph -->

<!-- wp:paragraph -->
<p>นอกจากนี้ กานต์ธัช ยังได้จับคู่กับเพื่อนสนิท อัครินทร์ อัศวเบ็ญจาง ไปคว้าแชมป์ประเภทชายคู่ รุ่นอายุไม่เกิน 10 ปี การแข่งขันเทนนิสเยาวชน รายการ "เคอีทีเอฟ ยอนชอน อินเตอร์เนชั่นแนล จูเนียร์ เทนนิส แชมเปี้ยนชิพ 2019" ที่ประเทศเกาหลีใต้ มาแล้ว โดยครั้งนั้นไปนาน 2 สัปดาห์ และได้รับประสบการณ์กลับมามากมาย </p>
<!-- /wp:paragraph -->

<!-- wp:paragraph -->
<p>"การได้แชมป์รุ่นอายุไม่เกิน 10 ปี เทนนิสเยาวชนเพื่อความชนะเลิศแห่งประเทศไทย ประจำปี 2562 ทำให้กล้องมีความมั่นใจในการเล่นเทนนิสมากขึ้น อีกทั้งยังได้ความทุ่มเทเอาใจใส่จากโค้ชจากครอบครัว ทำให้ลูกชายยิ่งตั้งใจเล่นมาก และในแมทช์คัดทีมชาติ เขาบอกว่าเหนื่อยมากๆ แต่ก็ดีใจที่ทำสำเร็จ" คุณแม่ภาอภิภา เล่าให้ฟัง</p>
<!-- /wp:paragraph -->

<!-- wp:paragraph -->
<p>ขณะที่เป้าหมายในการเล่นเทนนิสของ กานต์ธัช นั้น คือการได้เข้าไปร่วมการแข่งขันเทนนิสเยาวชนนานาชาติ ไอทีเอฟ เวิลด์ เทนนิส จูเนียร์ ทัวร์ ที่ประเทศต่างๆ รวมถึงการทำหน้าที่ให้ดีที่สุดในฐานะนักเทนนิสเยาวชนทีมชาติไทย</p>
<!-- /wp:paragraph -->

<!-- wp:paragraph -->
<p> "กล้องดีใจมากค่ะที่ได้ติดทีมชาติ เขาดีใจที่ได้สร้างชื่อเสียงให้กับโรงเรียนอัสสัมชัญศรีราชา ชลบุรี ลูกชายบอกว่าถ้าได้เป็นตัวแทนเยาวชนทีมชาติไทยไปแข่งขันเทนนิส ก็จะพยายามทำหน้าที่ของตัวเองให้ดีที่สุด อยากให้พ่อกับแม่และคนที่เชียร์ ได้รู้สึกดีใจและภูมิใจไปกับผลงานของเขา" </p>
<!-- /wp:paragraph -->

<!-- wp:paragraph -->
<p>นั่นคือความรู้สึกปิดท้ายบทสนทนาของ "น้องกล้อง" เด็กชายกานต์ธัช สุรฤทธิ์โยธิน ที่บอกเล่าผ่านคุณแม่ภาอภิภา โดยเชื่อว่าด้วยความมุ่งมั่นบวกกับความตั้งใจในการเล่นเทนนิสที่ กานต์ธัช มีอยู่เต็มร้อย จะเป็นสะพานทอดยาวให้เขาค่อยๆ ก้าวเดินไปสร้างสรรค์ผลงานชิ้นโบว์แดงในอนาคตตามเป้าหมายที่ตั้งไว้ รวมถึงบทบาทของการเป็น "นักเทนนิสเยาวชนทีมชาติไทย" ด้วย.</p>
<!-- /wp:paragraph -->

<!-- wp:image {"id":27178,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2021/04/172807338_4100024510020486_7292083698272396713_n-1024x753.jpg" alt="" class="wp-image-27178"/></figure>
<!-- /wp:image -->