<div id="js_2j" class="_5pbx userContent _3576" data-ft="{&quot;tn&quot;:&quot;K&quot;}">
<p style="text-align: center;"><strong><span style="font-size: 14pt;">เฟดคัพไทยดวลคาซัคฯนัดแรก</span></strong>
<strong><span style="font-size: 14pt;">วางนักหวดประสบการณ์สูงสู้</span></strong>
<strong><span style="font-size: 14pt;">รับชนะยากแต่หวังเก็บแต้มให้ได้</span></strong></p>
ความเคลื่อนไหวของนักเทนนิสทีมชาติไทยในการแข่งขันเทนนิสชิงแชมป์โลก ประเภททีมหญิง “เฟดคัพ 2019” โซนเอเชีย/โอเชียเนีย กลุ่ม 1 ซึ่งจะแข่งระหว่างวันที่ 6-9 กุมภาพันธ์ ที่กรุงอัสตานา ประเทศคาซัคสถาน

ล่าสุด เมื่อวันที่ 5 กุมภาพันธ์ นักหวดสาวไทยได้ฝึกซ้อมเตรียมความพร้อมครั้งสุดท้าย ก่อนลงแข่งขันแมตช์แรกของกลุ่มเอ กับคาซัคสถาน ในวันที่ 6 กุมภาพันธ์ โดยสต๊าฟโค้ชได้เตรียมแผนรับมือกับนักเทนนิสเจ้าภาพ และดูสภาพร่างกายก่อนวางตัวและวางแผนแข่งขัน

นายวิทยา สำเร็จ กัปตันทีมเฟดคัพสาวไทย กล่าวว่า จากการดูรายชื่อของคาซัคสถาน ส่งมือท็อป 100 ของโลกมาถึง 2 คน คือ ยูเลีย ปูตินต์เซว่า มือ 43 ของโลก และซาริน่า ดิยาส มือ 96 ของโลก ทำให้ต้องเลือกนักเทนนิสที่ประสบการณ์สูงไปแข่งขันด้วย เพราะจะได้แก้ไขสถานการณ์เฉพาะหน้าได้ดีกว่านักเทนนิสหน้าใหม่ อย่างไรก็ตามก็ต้องวางตัวก่อนการแข่งขันล่วงหน้าไม่กี่ชั่วโมง เพื่อให้แน่ใจที่สุดว่าคนที่ถูกเลือกให้เล่นพร้อมจะลงแข่งขัน

“ต้องยอมรับว่าเราเป็นรองคาซัคสถาน ด้วยตัวผู้เล่น และเขาได้เล่นในบ้าน มีเสียงเชียร์จากกองเชียร์ แต่มั่นใจว่าประสบการณ์ของนักเทนนิสไทยที่ออกทัวร์แข่งขันกันมาน่าจะช่วยในเรื่องนี้ได้ แม้ว่าบางคนจะลงแข่งครั้งแรกก็ตาม โอกาสจะชนะมีไม่มาก แต่หวังลึกๆ ว่าจะสามารถเก็บแต้มจากคาซัคสถานได้” กัปตันทีมเฟดคัพไทยกล่าว

ด้าน พ.ต.อ.วัสสา วัสสานนท์ ผู้ช่วยผู้จัดการทีม กล่าวว่า สภาพร่างกายของทุกคนตอนนี้พร้อมมาก ไม่มีปัญหาบาดเจ็บ แต่ได้กำชับว่าไม่ให้ออกไปที่โล่งแจ้งนาน เพราะสภาพอากาศหนาวจัดจะทำให้ไม่สบายได้ ให้รักษาสภาพร่างกายให้อบอุ่นและพักผ่อนให้เพียงพอ ถึงแม้ในสนามแข่งขันจะอบอุ่น แต่ก็ไม่ใช่อากาศที่คุ้นเคย แต่จากการปรับตัวมา 2 วัน ทุกคนพร้อมกับการแข่งขันแล้ว

“โค้ชป๋ำ” นายอัคสิทธิ์ เทพกสิกุล ผู้ฝึกสอน กล่าวว่า ตอนนี้ยังไม่รู้ว่าคาซัคสถานจะส่งใครลงเล่นเหมือนที่ไทยก็ยังไม่ได้วางตัว แต่เชื่อว่าเป็นเกมที่หนัก และนักเทนนิสเจ้าภาพคงจะเดินหน้าบุกใส่ไทยหนักแน่นอน จะต้องวางแผนรับมือและพยายามให้นักกีฬาไทยไม่กดดัน เพราะยังมีเกมกับอินเดีย ในวันที่ 7 กุมภาพันธ์รออยู่ ถึงแม้อินเดียจะมีนักหวดท็อป 200 โลก 2 คน แต่ที่ผ่านมานักเทนนิสไทยหลายคนก็เคยเจอมาแล้ว และสามารถชนะได้ ยังหวังว่าไทยจะจบที่ 2 ของกลุ่มนี้ เพื่อรักษาสภาพให้อยู่ในกลุ่ม 1 ของโซนเอเชีย/โอเชียเนีย ต่อไปในปีหน้า

สำหรับนักเทนนิสสาวไทยชุดสู้ศึกเฟดคัพ 2019 ประกอบด้วย เพียงธาร ผลิพืช มืออันดับ 297 ของโลก, พัณณิน โควาพิทักษ์เทศ มือ 657 ของโลก, ณัฐนิดา หลวงแนม มือ 712 ของโลก, วรัญญา วงค์เทียนชัย มือ 585 ของโลกในประเภทคู่ และ มนัญชญา สว่างแก้ว เยาวชนมือ 1 ของไทย มือ 14 เยาวชนโลก ที่เข้าถึงรอบก่อนรองชนะเลิศ หญิงเดี่ยว เทนนิสแกรนด์สแลม ออสเตรเลียน โอเพ่น ระดับเยาวชน

การแข่งขันนัดแรกของกลุ่มเอ ไทย พบ คาซัคสถาน เริ่มเวลา 11.00 น. ตามเวลาท้องถิ่น หรือ 12.00 น. ตามเวลาประเทศไทย เริ่มต้นจากเดี่ยวมือ 2 เป็นคู่แรก ต่อด้วยเดี่ยวมือ 1 และปิดท้ายด้วยประเภทคู่ เล่นในระบบ 2 ใน 3 เซต

ที่ 1 ของสายจะไปชิงชนะเลิศเพื่อหาแชมป์ และได้ขึ้นไปเพลย์ออฟ เวิลด์กรุ๊ป 2 ส่วนทีมที่ได้อันดับ 3 ของแต่ละสาย จะมาแข่งกัน ทีมแพ้จะตกไปอยู่เอเชีย/โอเชียเนีย กลุ่ม 2 ในปีหน้า ขณะที่อันดับ 4 ของสายบี จะตกไปอยู่กลุ่ม 2 โดยอัตโนมัติ

ขณะที่เมื่อช่วงค่ำของวันที่ 4 กุมภาพันธ์ นายรัศม์ ชาลีจันทร์ เอกอัครราชทูตวิสามัญผู้มีอำนาจเต็มประจำสาธารณรัฐคาซัคสถาน ให้การต้อนรับและเลี้ยงอาหารค่ำ นักเทนนิสหญิงทีมชาติไทยและสต๊าฟโค้ช บรรยากาศเป็นไปอย่างกันเอง

นายรัศม์กล่าวว่า ขอต้อนรับทุกคนในการมาเยือนคาซัคสถานครั้งนี้ และขอให้สู้เต็มที่เพื่อผลงานที่ดีของทีมไทย หวังว่าจะสามารถคว้าชัยชนะในทุกแมตช์ที่ลงแข่งขัน

</div>
<div class="_3x-2" data-ft="{&quot;tn&quot;:&quot;H&quot;}">
<div data-ft="{&quot;tn&quot;:&quot;H&quot;}">
<div class="mtm">
<div class="_2a2q _65sr"></div>
</div>
</div>
</div>
สามารถติดตามภาพการแข่งขันเพิ่มเติมได้ที่: http://www.ltat.org/photos/ และ Facebook <a class="_64-f" href="https://www.facebook.com/%E0%B8%AA%E0%B8%A1%E0%B8%B2%E0%B8%84%E0%B8%A1%E0%B8%81%E0%B8%B5%E0%B8%AC%E0%B8%B2%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA-%E0%B8%A5%E0%B8%AD%E0%B8%99%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA%E0%B8%AA%E0%B8%A1%E0%B8%B2%E0%B8%84%E0%B8%A1%E0%B9%81%E0%B8%AB%E0%B9%88%E0%B8%87%E0%B8%9B%E0%B8%A3%E0%B8%B0%E0%B9%80%E0%B8%97%E0%B8%A8%E0%B9%84%E0%B8%97%E0%B8%A2-%E0%B9%83%E0%B8%99%E0%B8%9E%E0%B8%A3%E0%B8%B0%E0%B8%9A%E0%B8%A3%E0%B8%A1%E0%B8%A3%E0%B8%B2%E0%B8%8A%E0%B8%B9%E0%B8%9B%E0%B8%96%E0%B8%B1%E0%B8%A1%E0%B8%A0%E0%B9%8C-LTAT-1088862107803423/">สมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ - LTAT</a>