<!-- wp:paragraph {"align":"center","style":{"typography":{"fontSize":20},"color":{"background":"#dfd6c7"}}} -->
<p class="has-text-align-center has-background" style="background-color:#dfd6c7;font-size:20px"><strong>"ศิวณัฏฐ์"ฉลุย-"ศุภวัฒน์"สุดต้าน ศึกเยาวชนซาราวัก</strong></p>
<!-- /wp:paragraph -->

<!-- wp:paragraph -->
<p>การแข่งขันเทนนิสเยาวชนไอทีเอฟ เวิลด์ เทนนิส ทัวร์ จูเนียร์ เกรด 1 รายการ "พรีเมียร์ ซาราวัก คัพ ครั้งที่ 36" ที่ประเทศมาเลเซีย เมื่อวันที่ 5 ตุลาคม ศิวณัฏฐ์ อุ้ยตยะกุล มือ 347 เยาวชนโลก ลงแข่งขันรอบแรกประเภทชายเดี่ยวคู่ที่ตกค้างจากวันก่อนเพราะฝนตก และเอาชนะ อธิตยา โกวิลา มือ 576 เยาวชนโลกชาวอินเดีย 1-6, 6-2, 6-2 หลังจากนั้น ศิวณัฏฐ์ลงแข่งขันรอบสองในวันเดียวกัน เอาชนะ อยุช พี. พัท มือวาง 8 และมือ 138 เยาวชนโลกจากสหรัฐ 6-4, 6-2 ผ่านเข้าสู่รอบสาม</p>
<!-- /wp:paragraph -->

<!-- wp:paragraph -->
<p>ด้าน ธนภัทร บุศราวงศ์ มือ 259 เยาวชนโลก ผ่านเข้ารอบสามเช่นกัน หลังเอาชนะ เย่ หงหยู มือวาง 16 และมือ 215 เยาวชนโลกชาวจีน 4-6, 6-4, 6-4</p>
<!-- /wp:paragraph -->

<!-- wp:paragraph -->
<p>ส่วน ศุภวัฒน์ แซ่อุ้ย มืออันดับ 224 เยาวชนโลก ลแข่งขันรอบสองประเภทชายเดี่ยว สุดต้าน คิม จาง จุน มือวาง 14 และมือ 205 เยาวชนโลกชาวเกาหลีใต้ 3-6, 3-6 สำหรับประเภทชายคู่ ศิวณัฏฐ์ จับคู่กับ ศุภวัฒน์ รอบแรกเอาชนะคู่ของ แซคคารี่ วิลาล่า และ เจเรมี่ จาง จากออสเตรเลีย 7-5, 6-0 ส่วนรอบสอง ชนะคู่มือวาง 7 ฟาดี้ บิดาน จากเลบานอน และ ดานีล ซาร์กเซียน 6-3, 6-4</p>
<!-- /wp:paragraph -->

<!-- wp:paragraph -->
<p>ด้าน ธนภัทร จับคู่กับ โธมัส ฟอเรล จากฝรั่งเศส เอาชนะคู่ของ โจเซ่ มูราริว จากสหรัฐ และ มาร์คัส ชูแมน จากออสเตรเลีย ในรอบแรก 6-1, 6-4 ส่วนรอบสอง ชนะคู่มือวาง 4 จากอินเดีย รูชิล คอสล่า และ ยูวาน นานดาล 7-6( 8 ), 7-5 ส่วน ปูนทอง โกมลพิสุทธิ์ จับคู่กับ ฉิง ชาง ฉิว จากไต้หวัน รอบแรกชนะ ฮวาง ดอง ฮยอน จากเกาหลีใต้ และ คาสร่า ราห์มานี่ จากอิหร่าน 7-5, 7-6(5) รอบสองพ่ายให้คู่มือวาง 6 เฟเดริโก้ ชิน่า จากอิตาลี และ เย่ หงหยู จากจีน 2-6, 0-6</p>
<!-- /wp:paragraph -->

<!-- wp:paragraph -->
<p>ขณะที่ประเภทหญิงเดี่ยว รอบสอง ลีเดียร์ พอดโกริชานี่ มือ 451 เยาวชนโลก พ่ายจาง กาอึล มือวาง 15 และมือ 253 เยาวชนโลกจากเกาหลีใต้ 1-6, 0-6 ส่วนประเภทหญิงคู่ รอบสอง ลีเดียร์ จับคู่กับ ชิโฮมิ เหลียง หลี่ ซวน จากมาเลเซีย พ่ายให้คู่มือวาง 7 ชาวออสเตรเลีย รอยซิน กิลเฮียนี่ และ ซาร่า ลาร์ก 4-6, 3-6</p>
<!-- /wp:paragraph -->

<!-- wp:image {"id":34092,"sizeSlug":"large","linkDestination":"none"} -->
<figure class="wp-block-image size-large"><img src="https://www.bucket.cloudaccess9.com/ltatorg/2022/10/309201634_473653741464280_1892233293841543572_n-768x1024.jpg" alt="" class="wp-image-34092"/></figure>
<!-- /wp:image -->