<!-- wp:paragraph {"align":"center","backgroundColor":"light-green-cyan"} -->
<p style="text-align:center" class="has-background has-light-green-cyan-background-color"><strong>"แทมมี่"สู้เต็มที่ซิว 2 เหรียญเงินให้หวดไทยในซีเกมส์ ครั้งที่ 30</strong></p>
<!-- /wp:paragraph -->

<!-- wp:paragraph -->
<p><br>การแข่งขันเทนนิสซีเกมส์ ครั้งที่ 30 ที่ริซาล เมมโมเรียล เทนนิส คอร์ท เมื่อวันที่ 7 ธ.ค.62 รอบชิงชนะเลิศ หญิงคู่ "แทมมี่" แทมมารีน ธนสุกาญจน์ กับ "เอิร์ธ" เพียงธาร ผลิพืช คู่มือวาง 2 ของรายการ พบกับ บีทรีซ กูมูลย่า กับ เจสซี่ พริสก้า รอมไพรส์ คู่นักหวดอิเหนา อินโดนีเซีย คู่มือวาง 1 ของรายการ โดยเซตแรก คู่สาวไทยออกสตาร์ทดีนำ 3-1แต่หลังจากนั้นคู่สาวอิเหนาก็อาศัยการดักหน้าเนตดี และ เกมโต้กลับที่เหนียวแน่น แข็งแกร่งเก็บ 5เกมรวดชนะ 6-3 เซตสองคู่อิเหนาก็ยังแรงไม่ตก กดดันจนคู่ไทยพลาดถูกเบรกเสิร์ฟตาม 0-3 ก่อนจะไล่มา 3-5แต่ก็ไม่ทันเมื่อคู่อเหนาออกมาปิดเกม 9 ได้สำเร็จทำให้ แทมมี่ กับ เพียงธาร พ่าย 0-2 เซตด้วยสกอร์ 3-6 และ 3-6 คว้าได้เพียงเหรียญเงิน ส่วนทอง เป็นของคู่นักหวดอินโดนีเซีย และ ทองแดง ลักษิกา คำขำ กับ พัชรินทร์ ชีพชาญเดช และ ฟาน ธิ ธาน บินห์ กับ ตรัน ทุย ธาน ตั๊ค (เวียดนาม)<br>ด้านประเภทคู่ผสม รอบชิงชนะเลิศ<br>"ต้อง" สรรค์ชัย รติวัฒน์ กับ "แทมมี่" แทมมารีน ธนสุกาญจน์ จะลงชิงชนะเลิศ พบ คริสโตเฟอร์ รุงกัท กับ อัลดิล่า ซูต์เจียดี้ คู่มือวาง 1 ของรายการจากอินโดนีเซีย ที่มีดีกรีเจ้าของเหรียญทองเอเชี่ยนเกมส์ ครั้งที่ 18 โดยเซตแรกคู่อิเหนาเบรกเกมเสิร์ฟคู่ไทยได้ตั้งแต่เกมแรกก่อนตาม 2-0 จากนั้นคู่ไทยมารักษาเกมเสิร์ฟไล่ตาม 1-2 ก่อนจะมาเบรกเสิร์ฟคืนในเกม 4 ตีเสมอ 2-2 เกมหวดเป็นไปอย่างสนุกต่างรักษาเกมเสิร์ฟตัวเองได้ต่อเนื่องจบเกม 9 ไทยนำ 5-4เกมต่อมาคู่ไทยหันมาใช้การวางบอลริมเส้นได้ดีทำให้บีบจนคู่แข่งพลาดถูกเบรกเสิร์ฟจบเซตแรก คู่ไทยชนะ 6-4<br>เซตสองเกมหวดยังคงเป็นไปอย่างสนุกทั้ง 2 คู่ยิงโต้กันอย่างสุดมันผลัดกันรักษาเกมเสิร์ฟสกอร์เสมอ 3-3 เกมต่อมา สรรค์ชัย เสิร์ฟเสียไป1ดับเบิลฟอลท์ก่อนถูกเบรกตาม 3-4คู่อินโดฯรักษาเกมเสิร์ฟได้ขึ้นแท่นนำ 5-3 เกมต่อมา แทมมี่ กับ สรรค์ชัยสามารถเซฟเซต<br>พ้อยท์ไว้ได้รักษาเสิร์ฟไล่จี้ 4-5 แต่ คริสโตเฟอร์ ออกมารักษาเกมเสิร์ฟปิดเซตได้สำเร็จ คู่อิเหนาชนะเซตสอง 6-4 ตีเสมอ 1-1 เซต<br>เซตตัดสินเล่นในระบบซูเปอร์ไทเบรก ปรากฎว่า เกมยังคงสูสีไทยนำก่อน 5-4แต่ก็ถูกคู่อิเหนาที่เล่นไม่หลุดเก็บแต้มพลิกนำ 8-5 คู่ไทยไล่เก็บอีก 2 แต้มแต่ไม่ทัน คู่อิเหนาชนะไป 10-8 ทำให้ แทมมี่ กับ สรรค์ชัย ได้เหรียญเงิน ส่วนคู่อิเหนา ได้เหรียญทอง และเหรียญทองแดงเป็นของ สนฉัตร รติวัฒน์ กับ พัชรินทร์ ชีพชาญเดช และคู่ เดวิด เอกุง ซูซานโต้ กับ บีทริซ กูมูลย่า (อินโดนีเซีย)<br>หลังการแข่งขัน สรรค์ชัย กล่าวว่า แมทช์นี้ถือว่าเต็มที่แล้ว คู่แข่งแก้เกมเซตสองได้ดี โดยรวมถือว่าพอใจ และถือว่าตนได้ทำหน้าที่อย่างเต็มที่แล้ว<br>ขณะที่ แทมมี่ กล่าวว่า ต้องขอบคุณต้องขอบคุณ สรรค์ชัย ที่ช่วยตนในแมทช์นี้ได้เยอะมาก และต้องยอมรับว่าคู่แข่งเล่นไม่เสีย โดยเฉพาะซูเปอร์ไทเบรก ดีใจที่เล่นกับคู่แชมป์เอเชียนเกมส์ได้ขนาดนี้<br>"วันนี้สนุกมาก แต่ก็ต้อง ขอโทษแฟนกีฬาชาวไทยที่ไม่สามารถทำเหรียญทองได้ แต่แทมมี่ก็ต้องเดินหน้าต่อไป จากนี้จะขอดูร่างกายตัวเอง อยากทำอันดับให้ได้ไปโอลิมปิกเกมส์ปีหน้าให้ได้ ถ้าทำได้ก็ถือว่าสุดๆของชีวิต แทมมี่ ไม่ว่าใครจะวิจารณ์อย่างไรก็ไม่ว่าอะไรค่ะ เพราะแทมมี่อยากทำในสิ่งที่ตัวเองรักต่อไป ต้องทำผลงานให้ดีใน 5เดือนหลังจากนี้ก่อนตัดตัวโอลิมปิกเกมส์ ส่วนจะลงเดี่ยวคงไม่ไหว รอลุ้นคู่ผสม กับ หญิงคู่<br>สรุปผลงานนักเทนนิสไทยในศึกซีเกมส์ ครั้งที่ 30 จากการชิงชัย 5 เหรียญทอง ปรากฎว่า คว้ามาได้ 2 เหรียญเงิน จากหญิงคู่ (แทมมารีน ธนสุกาญจน์-เพียงธาร ผลิพืช), คู่ผสม (แทมมารีน ธนสุกาญจน์-สรรค์ชัย รติวัฒน์), 3 เหรียญทองแดง จาก หญิงเดี่ยว(อัญชิสา ฉันทะ), หญิงคู่ ลักษิกา คำขำ-พัชรินทร์ ชีพชาญเดช, คู่ผสม สนฉัตร รติวัฒน์-พัชรินทร์ ชีพพชาญเดช </p>
<!-- /wp:paragraph -->

<!-- wp:paragraph -->
<p>     สามารถติดตามภาพการแข่งขันเพิ่มเติมได้ที่: http://www.ltat.org/photos/ และ Facebook<a href="https://www.facebook.com/%E0%B8%AA%E0%B8%A1%E0%B8%B2%E0%B8%84%E0%B8%A1%E0%B8%81%E0%B8%B5%E0%B8%AC%E0%B8%B2%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA-%E0%B8%A5%E0%B8%AD%E0%B8%99%E0%B9%80%E0%B8%97%E0%B8%99%E0%B8%99%E0%B8%B4%E0%B8%AA%E0%B8%AA%E0%B8%A1%E0%B8%B2%E0%B8%84%E0%B8%A1%E0%B9%81%E0%B8%AB%E0%B9%88%E0%B8%87%E0%B8%9B%E0%B8%A3%E0%B8%B0%E0%B9%80%E0%B8%97%E0%B8%A8%E0%B9%84%E0%B8%97%E0%B8%A2-%E0%B9%83%E0%B8%99%E0%B8%9E%E0%B8%A3%E0%B8%B0%E0%B8%9A%E0%B8%A3%E0%B8%A1%E0%B8%A3%E0%B8%B2%E0%B8%8A%E0%B8%B9%E0%B8%9B%E0%B8%96%E0%B8%B1%E0%B8%A1%E0%B8%A0%E0%B9%8C-LTAT-1088862107803423/">สมาคมกีฬาเทนนิส ลอนเทนนิสสมาคมแห่งประเทศไทย ในพระบรมราชูปถัมภ์ – LTAT</a></p>
<!-- /wp:paragraph -->

<!-- wp:image {"id":24702} -->
<figure class="wp-block-image"><img src="https://www.bucket.cloudaccess9.com/ltatorg/2019/12/76717522_2768908106465473_7367844477337075712_o-1024x683.jpg" alt="" class="wp-image-24702"/></figure>
<!-- /wp:image -->